നവംബര് 10-14 വരെയുള്ള പഴയ നോട്ടുകള് സഹകരണ ബാങ്കുകള്‍ക്ക് റിസര്‍വ് ബാങ്കില് നിക്ഷേപിക്കാം – Chandrika Daily\nBy chandrika Thursday December 15, 2016 17:20 pm\nനവംബര് 10-14 വരെയുള്ള പഴയ നോട്ടുകള് സഹകരണ ബാങ്കുകള്‍ക്ക് റിസര്‍വ് ബാങ്കില് നിക്ഷേപിക്കാം\nന്യൂഡല്‍ഹി: നോട്ട് നിരോധനവുമായി ബന്ധപ്പെട്ട് സഹകരണ ബാങ്കുകള്‍ക്ക് ഇളവു നല്‍കാനാവില്ലെന്ന് സുപ്രീം കോടതി. പണം മാറ്റിയെടുക്കാന് അടിയന്തര നടപടി വേണമെന്ന ബാങ്കുകളുടെ ആവശ്യം കോടതി പരിഗണിച്ചില്ല. ഇളവ്…\nന്യൂഡല്‍ഹി: നോട്ട് നിരോധനവുമായി ബന്ധപ്പെട്ട് സഹകരണ ബാങ്കുകള്‍ക്ക് ഇളവു നല്‍കാനാവില്ലെന്ന് സുപ്രീം കോടതി. പണം മാറ്റിയെടുക്കാന് അടിയന്തര നടപടി വേണമെന്ന ബാങ്കുകളുടെ ആവശ്യം കോടതി പരിഗണിച്ചില്ല. ഇളവ് നല്‍കിയാല് അത് കേന്ദ്ര സര്‍ക്കാറിന്റെ ഉദ്യേശ്യ ശുദ്ധിക്ക് എതിരാകില്ലേയെന്നും കോടതി ചോദിച്ചു. സഹകരണ ബാങ്കുകള്‍ക്ക് കോടികളുടെ ആസ്തിയുണ്ട്. കേന്ദ്ര സര്‍ക്കാര് പറഞ്ഞ സമയത്തിന് ഇനി പതിനാല് ദിവസം കൂടി മാത്രമാണ് അവശേഷിക്കുന്നത്. ഡിസംബര് 30 വരെ സഹകരണ ബാങ്കുകള്‍ക്ക് കാത്തിരിക്കാനാകില്ലേയെന്നും ചീഫ് ജസ്റ്റിസ് ടി.എസ് താക്കൂര് അധ്യക്ഷനായ ഡിവിഷന് ബെഞ്ച് ചോദിച്ചു.\nജില്ലാ സഹകരണ ബാങ്കുകള്‍ക്ക് ഇടപാടുകളില് ഇളവ് നല്‍കാനായി അടിയന്തര നടപടി സ്വീകരിക്കാനാവില്ലെന്നും പകരം നവംബര് 10 മുതല് 14 വരെയുള്ള നിക്ഷേപം റിസര്‍വ് ബാങ്കില് അടയ്ക്കാമെന്ന ആനുകൂല്യം നല്‍കാമെന്നും കേന്ദ്ര സര്‍ക്കാര് കോടതിയെ അറിയിച്ചു. ഇതേ തുടര്‍ന്ന് നവംബര് 14 വരെ സ്വീകരിച്ച നോട്ടുകള് ആര്‍ബി.ഐയില് നിക്ഷേപിക്കാന് സുപ്രീം കോടതി സഹകരണ ബാങ്കുകള്‍ക്ക് അനുമതി നല്‍കി. നവംബര് 10 മുതല് 14 വരെ ജില്ലാ സഹകരണ ബാങ്കുകള്‍ക്ക് പഴയ നോട്ട് സ്വീകരിക്കാന് ആര്.ബി.ഐ അനുവാദം നല്‍കിയിരുന്നു.\nഇതു കൊണ്ടാണ് 14 വരെ സ്വീകരിച്ച പണം ആര്.ബി.ഐയില് അടക്കാമെന്ന് കേന്ദ്ര സര്‍ക്കാര് സമ്മതിച്ചത്. അതേ സമയം കേന്ദ്ര സര്‍ക്കാറിനെതിരേയും സുപ്രീം കോടതി രംഗത്തെത്തി. നോട്ട് അസാധുവാക്കല് പ്രാപല്യത്തില് വന്ന ശേഷം സര്‍ക്കാര് പ്രഖ്യാപിച്ച തുക ജനങ്ങള്‍ക്ക് ലഭിക്കുന്നില്ലെന്ന് കോടതി ചൂണ്ടിക്കാട്ടി. 24000 രൂപ പോലും ആഴ്ചയില് നല്‍കാന് കഴിയാത്തത് എന്തു കൊണ്ടാണെന്നും കോടതി കേന്ദ്ര സര്‍ക്കാറിനോട് ആരാഞ്ഞു. ആഴ്ചയില് 24,000 രൂപ പിന്‍വലിക്കാമെന്ന നിബന്ധന നിലനില്‍ക്കുന്നുണ്ടെങ്കിലും പല ബാങ്കുകളിലും രണ്ടായിരമോ, മൂവായിരമോ മാത്രമാണ് ഇടപാടുകാര്‍ക്ക് ലഭിക്കുന്നത്. ജനങ്ങള് ആവശ്യപ്പെടുന്ന തുക നല്‍കാത്തതില് ബാങ്ക് മാനേജര്‍മാരെ കുറ്റക്കാരായി ചിത്രീകരിക്കാനാവില്ലെന്നും കോടതി വ്യക്തമാക്കി.\nഅവശ്യ സാധനങ്ങള്‍ക്ക് പഴയ നോട്ടുകള് ഉപയോഗിക്കുന്നതിന് എന്താണ് തടസ്സമെന്നും കോടതി ചോദിച്ചു. ചിലര്‍ക്ക് ലക്ഷക്കണക്കിന് രൂപയുടെ നോട്ടുകള് ലഭിക്കുന്നത് എങ്ങിനെയാണെന്ന് കോടതി ചോദിച്ചു. അനധികൃതമായി സൂക്ഷിച്ച കോടിക്കണക്കിന് രൂപയുടെ പുതിയ നോട്ടുകള് രാജ്യത്തിന്റെ വിവിധ ഭാഗങ്ങളില് നിന്നും പിടിച്ചെടുത്തത് ചൂണ്ടിക്കാട്ടിയായിരുന്നു കോടതിയുടെ ചോദ്യം. എന്നാല് എല്ലാ ബാങ്കുകളിലും ഇരുന്ന് കാര്യങ്ങള് നിയന്ത്രിക്കാന് കഴിയില്ലെന്നായിരുന്നു കേന്ദ്ര സര്‍ക്കാറിന് വേണ്ടി ഹാജരായ അറ്റോര്‍ണി ജനറല് മുകുള് രോഹത്ഗിയുടെ മറുപടി.\nചില ബാങ്കുകളുടെ മാനേജര്‍മാര് നിയമവിരുദ്ധമായി പ്രവര്‍ത്തിക്കുന്നുണ്ട്. അവര്‍ക്കെതിരെ നടപടി എടുത്തു വരികയാണെന്നും അദ്ദേഹം പറഞ്ഞു


Emalayalee.com - ബിയറും വൈനും കയറ്റിയ ലോറി കുളമാവിന് സമീപം മറിഞ്ഞു; ഡ്രൈവര് മരിച്ചു\nതൊടുപുഴ: തൊടുപുഴയിലെ ബിവറേജ്‌സ് ഗോഡൗണില് നിന്നും ചെറുതോണിയിലേക്ക് ബിയറും വൈനും കയറ്റിപ്പോയ ലോറി കുളമാവിന് സമീപം അയ്യകാട് മറിഞ്ഞ് െ്രെഡവര് മരണമടഞ്ഞു. വെങ്ങല്ലൂര് പുളിക്കാലായില് ഇസ്മായില് (49) ആണ് മരണമടഞ്ഞത്. ചൊവ്വാഴ്ച വൈകുന്നേരമാണ് അപകടം\nതിരച്ചില് നടത്തിയപ്പോള് കുപ്പികള്‍ക്കിടയില് പരിക്കേറ്റ നിലയില് കണ്ടെത്തുകയായിരുന്നു. തുടര്‍ന്ന് മൂലമറ്റത്ത് സ്വകാര്യ ആശുപത്രിയില് എത്തിച്ചെങ്കിലും ജീവന് രക്ഷിക്കാനായില്ല. നാടുകാണിയിലെ കൊടുംവളവില് നിയന്ത്രണം വിട്ട ലോറി എതിര് ദിശയിലെ തിട്ടയില് ഇടിച്ച ശേഷം 150 അടിയോളം താഴ്ച്ചയിലേക്ക് മറിയുകയായിരുന്നു. സംഭവമറിഞ്ഞ് നാട്ടുകാര് രക്ഷാ പ്രവര്‍ത്തനത്തിനെത്തിയെങ്കിലും വാഹനത്തിനടുത്തേക്ക് പോകുവാന് പോലീസ് സമ്മതിച്ചില്ലെന്ന് ആക്ഷേപമുണ്ട്.


ബാലികയെ ബലാത്സംഗം ചെയ്ത രണ്ട് പേര്‍ക്ക് വധശിക്ഷ. - themediasyndicate\nമധ്യപ്രദേശിലെ മന്ദ്സോറില് എട്ടു വയസുകാരിയായ ബാലികയെ ബലാത്സംഗത്തിനിരയാക്കിയ കേസില് രണ്ട് പേരെ പ്രത്യേക കോടതി വധശിക്ഷയ്ക്ക് വിധിച്ചു.\nrape in madhya pradhesh.\nഇന്‍ഡോര്: മധ്യപ്രദേശിലെ മന്ദ്സോറില് എട്ടു വയസുകാരിയായ ബാലികയെ ബലാത്സംഗത്തിനിരയാക്കിയ കേസില് രണ്ട് പേരെ പ്രത്യേക കോടതി വധശിക്ഷയ്ക്ക് വിധിച്ചു. സംഭവം നടന്ന് രണ്ട് മാസത്തിനുള്ളിലാണ് കേസില് തീര്‍പ്പു കല്‍പ്പിക്കപ്പെട്ടത്.\nസംഭവത്തില് കുറ്റക്കാരായി കണ്ടെത്തിയ ഇര്‍ഫാന് ഏലിയാസ് ഭയ്യ (20), ആസിഫ് (20) എന്നിവരെയാണ് പ്രത്യേക കോടതി ജഡ്ജി നിഷ ഗുപ്ത വധശിക്ഷയ്ക്ക് വിധിച്ചത്. 12 വയസില് താഴെയുള്ള പെണ്‍കുട്ടികളെ ബലാത്സംഗം ചെയ്യുന്നവര്‍ക്ക് വധശിക്ഷ നല്‍കാന് നിര്‍ദ്ദേശിക്കുന്ന ഐ.പി.സി സെക്ഷന് 376ഡി.ബി. പ്രകാരമാണ് ശിക്ഷ. നിയമം അടുത്തിടെയാണ് നിലവില് വന്നത്.\nസ്കൂള് വിട്ട ശേഷം അച്ഛനെ കാത്തിരിക്കുകയായിരുന്ന കുട്ടിയെ ഇര്‍ഫാന് തട്ടിക്കൊണ്ടുപോകുകയായിരുന്നു.\nസി.സി.ടി.വി ദൃശ്യങ്ങള്‍ക്കും ഫോറന്‍സിക്ക് റിപ്പോര്‍ട്ടിനും പുറമേ 37 സാക്ഷികളേയും പ്രോസിക്യൂഷന് ഹാജരാക്കിയിരുന്നു. പ്രതികള്‍ക്ക് വധശിക്ഷയ്ക്കു പുറമേ കുട്ടിയെ തട്ടിക്കൊണ്ടുപോയതിന് പത്തു വര്‍ഷം തടവും വധശ്രമത്തിന് ജീവപര്യന്തവും കോടതി വിധിച്ചിട്ടുണ്ട്.\nTags: child raperaperape in indiarape in madhya pradeshwomen securityആസിഫ്ഇര്‍ഫാന് ഏലിയാസ് ഭയ്യഐ.പി.സി സെക്ഷന് 376വധശിക്ഷ\nകാബൂളില് വീണ്ടും സ്‌ഫോടനം; നിരവധിപേര് കൊല്ലപ്പെട്ടു\nക്ഷേമപദ്ധതികളെ ആധാറുമായി ബന്ധിപ്പിക്കല്: കേന്ദ്ര സര്‍ക്കാര് സമയപരിധി നീട്ടി


നവാസ് ഷെരീഫ് ഒളിച്ചോട്ടക്കാരനെന്ന് പ്രഖ്യാപിച്ച് പാക്കിസ്ഥാൻ |\nWednesday, February 26, 2020 6:33 PM IST\nഇസ്‌ലാമാബാദ്: മുൻ പാക് പ്രധാനമന്ത്രി നവാസ് ഷെരീഫിനെ ഒളിച്ചോട്ടക്കാരനെന്ന് പ്രഖ്യാപിച്ച് പാക്കിസ്ഥാൻ ഭരണകൂടം. ലണ്ടനിലുള്ള നവാസ് ഷെരീഫ് മെഡിക്കൽ റിപ്പോർട്ടുകൾ ഹാജരാക്കാതെ ജാമ്യവ്യവസ്ഥകൾ ലംഘിച്ചെന്ന് ചൂണ്ടിക്കാട്ടിയാണ് നടപടി.\nഎഴുപതുകാരനായ നവാസ് ഷെരീഫിന് കഴിഞ്ഞവർഷം നവംബറിലാണ് ചികിത്സയ്ക്കായി ലണ്ടനിലേക്ക് പോകാൻ ലാഹോർ ഹൈക്കോടതി അനുമതി നൽകിയത്. എന്നാൽ പിന്നീട് അദ്ദേഹത്തിന്‍റെ വിവരങ്ങളൊന്നും കോടതിയെ അറിയിച്ചിരുന്നില്ല.\nനവാസ് ഷെരീഫിന്‍റെ ജാമ്യം നീട്ടേണ്ടതില്ലെന്ന് ചൊവ്വാഴ്ച സർക്കാർ തീരുമാനിച്ചിരുന്നു. അതേസമയം, നവാസ് ഷെരീഫിന്‍റെ ആരോഗ്യസ്ഥിതി ഗുരുതരമായ അവസ്ഥയിൽ തുടരുകയാണെന്ന് അദ്ദേഹത്തിനെ പരിശോധിക്കുന്ന മെഡിക്കൽ സംഘം അറിയിച്ചു.\nന്യൂഡൽഹി: കുൽഭൂഷൺ ജാദവ് കേസിൽ കേന്ദ്ര സർക്കാർ അന്താരാഷ്ട്ര കോടതിയെ സമീപിക്കണമെന്ന് ആവശ്യപ്പെട്ട് കോ...


ഇനി ദിവസങ്ങൾ മാത്രം ബാക്കി! Punch മിനി എസ്‌യുവിയുടെ പുതിയ ടീസർ ചിത്രവുമായി Tata - Malayalam DriveSpark\nഇനി ദിവസങ്ങൾ മാത്രം ബാക്കി! Punch മിനി എസ്‌യുവിയുടെ പുതിയ ടീസർ ചിത്രവുമായി Tata\nPublished: Thursday, September 30, 2021, 17:19 [IST]\nഏവരുടേയും കണ്ണ് ഇനി ടാറ്റയുടെ കുഞ്ഞൻ എസ്‌യുവിയിലേക്കാണ് പായുന്നത്. വിപണിയിൽ അവതരിപ്പിക്കാൻ ഇനി ദിവസങ്ങൾ മാത്രം ബാക്കി നിൽക്കെ പ്രതീക്ഷയുടെ കൊടിമുടിലാണ് ടാറ്റ മോട്ടോർസും വാഹന പ്രേമികളും. ഒക്‌ടോബർ നാലിന് കാറിനെ ഔദ്യോഗികമായി പരിചയപ്പെടുത്തുമെന്നാണ് കമ്പനി സ്ഥിരീകരിച്ചിരിക്കുന്നത്.\nഒരു ഓൺലൈൻ ഇവന്റിലാകും പഞ്ച് എന്നു പേരിട്ടിരിക്കുന്ന HBX കൺസെപ്റ്റിന്റെ പ്രൊഡക്ഷൻ പതിപ്പിനെ ടാറ്റ പരിചയപ്പെടുത്താൻ ഒരുങ്ങുന്നത്. ഒരുപാട് പ്രത്യേകതകളുമായി എത്തുന്ന മിനി എസ്‌യുവി പല ഹാച്ച്ബാക്ക് മോഡലുകളുടേയും വിപണി പിടിക്കാൻ ഒരുങ്ങി കഴിഞ്ഞിരിക്കുകയാണ്. അവതരണത്തിന് മുന്നോടിയായി വാഹനത്തിന്റെ പുതിയ ചിത്രവും കമ്പനി പുറത്തുവിട്ടിട്ടുണ്ട്.\nആദ്യ കാഴ്ച്ചയിൽ തന്നെ ഹാരിയറിന്റെ അനിയനായി തോന്നുന്ന രൂപ സാദൃശ്യമാണ് പഞ്ചിനുള്ളത്. എന്നാൽ വശക്കാഴ്ച്ചയിലും പിന്നിലും തനതായ ഡിസൈനാണ് ടാറ്റ മോട്ടോർസിന്റെ ഈ മിനി എസ്‌യുവി വാഗ്‌ദാനം ചെയ്യുന്നത്. ALFA-ARC എന്നുവിളിക്കുന്ന എജൈൽ ലൈറ്റ് ഫ്ലെക്സിബിൾ അഡ്വാൻസ്ഡ് ആർക്കിടെക്ച്ചറിലാണ് പഞ്ചിനെ നിർമിച്ചിരിക്കുന്നത്.\nഅതായത് ആൾട്രോസിന് ശേഷം ഈ പ്ലാറ്റ്ഫോം ഉപയോഗിക്കുന്ന രണ്ടാമത്തെ ടാറ്റ കാറായിരിക്കും പഞ്ച് എന്നു സാരം. കൂടാതെ ഹാരിയർ, ആൾട്രോസ് എന്നിവയുൾപ്പെടെയുള്ള ഏറ്റവും പുതിയ ടാറ്റ കാറുകളിലൂടെ സുപരിചിതമായ ഇംപാക്റ്റ് 2.0 ഡിസൈൻ ശൈലിയെ അടിസ്ഥാനമാക്കിയാണ് മൈക്രോ എസ്‌യുവിയെ അണിയിച്ചൊരുക്കിയിരിക്കുന്നത്.\nപ്യുവർ, അഡ്വഞ്ചർ, അക്കംപ്ലിഷ്‌ഡ്, ക്രിയേറ്റീവ് എന്നീ വ്യത്യസ്‌തമായ നാല് വേരിയന്റുകളിലായിരിക്കും ടാറ്റ പഞ്ച് വിപണിയിൽ എത്തുകയെന്നാണ് സൂചന.\nഈ വകഭേദങ്ങളെ അനുസരിച്ച് വൈറ്റ്, ഗ്രേ, സ്റ്റോൺഹെഞ്ച്, വൈറ്റ് ഡ്യുവൽ ടോൺ ബ്ലാക്ക്, ഗ്രേ ഡ്യുവൽ ടോൺ ബ്ലാക്ക്, ബ്ലൂ ഡ്യുവൽ ടോൺ ബ്ലാക്ക്, സ്റ്റോൺഹെഞ്ച് ഡ്യുവൽ ടോൺ ബ്ലാക്ക്, അർബൻ ബ്രോൺസ് ഡ്യുവൽ ടോൺ ബ്ലാക്ക്, ബ്ലൂ ഡ്യുവൽ ടോൺ വൈറ്റ് എന്നീ കളർ ഓപ്ഷനുകളിലും പഞ്ചിനെ സ്വന്തമാക്കാം.\n3,840 മില്ലീമീറ്റർ നീളവും 1,822 മില്ലീമീറ്റർ വീതിയും 1,635 മില്ലീമീറ്റർ ഉയരവും 2,450 മില്ലീമീറ്റർ വീൽബേസും 187 മില്ലീമീറ്റർ ഗ്രൗണ്ട് ക്ലിയറൻസും 366 ലിറ്റർ ബൂട്ട് സ്പേസുമായിരിക്കും ടാറ്റ പഞ്ചിനുണ്ടാവുക. അതായത് ഈ സെഗ്മെന്റിലെ ഏതൊരു വാഹനത്തേക്കാളും പ്രായോഗികമായിരിക്കും ഈ മൈക്രോ എസ്‌യുവി എന്നു സാരം.\nകൂടാതെ, ആൾട്രോസിന് സമാനമായി പഞ്ചിന് പിന്നിൽ ഒരു ഫ്ലാറ്റ് ഫ്ലോറും 90 ഡിഗ്രി തുറക്കാവുന്ന ഡോറുകളും ഈ ഇത്തിരി കുഞ്ഞനെ വേറിട്ടുനിർത്തും. ചെറിയ ഓഫ് റോഡിംഗിനും പഞ്ച് പ്രാപ്‌തമായിരിക്കുമെന്നാണ് പ്രതീക്ഷിക്കുന്നത്. അതിനായി ഉയർന്ന ഗ്രൗണ്ട് ക്ലിയറൻസും മറ്റ് ട്രാക്ഷൻ മോഡുകളും എസ്‌യുവിയെ സഹായിക്കും.\nആൾട്രോസ്, ടിയാഗോ, ടിഗോർ മോഡലുകളിൽ കാണുന്ന അതേ 1.2 ലിറ്റർ, നാച്ചുറലി ആസ്‌പിറേറ്റഡ്, ഇൻലൈൻ-3 പെട്രോൾ യൂണിറ്റ് തന്നെയായിരിക്കും ടാറ്റ പഞ്ചിനും തുടിപ്പേകുക. ഇത് പരമാവധി 86 bhp കരുത്തിൽ 113 Nm torque വികസിപ്പിക്കാൻ പ്രാപ്‌തമായിരിക്കും. ഗിയർബോക്‌സ് ഓപ്ഷനുകളിൽ5സ്പീഡ് മാനുവലും5സ്പീഡ് എഎംടിയുമായിരിക്കും ടാറ്റ അണിനിരത്തുക.\nഒരു ഫ്രണ്ട് വീൽ വാഹനമാണ് പഞ്ച്. ഇക്കോ, സിറ്റി എന്നിങ്ങനെ രണ്ട് ഡ്രൈവിംഗ് മോഡുകളും കുഞ്ഞൻ മോഡലിന് ടാറ്റ സമ്മാനിക്കും. കൂടാതെ എഎംടി വേരിയന്റുകൾക്ക് ട്രാക്ഷൻ പ്രോ മോഡും ലഭിക്കുമെന്നാണ് ടീസർ വീഡിയോകൾ പറഞ്ഞുവെക്കുന്നത്. ഫ്രണ്ട്-വീൽ ഡ്രൈവ് കോൺഫിഗറേഷൻ ഓഫ്-റോഡിംഗിനെ പരിമിതപ്പെടുത്തുമെങ്കിലും സോഫ്റ്റ്-റോഡിംഗ് കഴിവുകളായിരിക്കും പഞ്ച് നൽകുക.\nഇനി അകത്തളത്തിലേക്ക് നോക്കായിൽ വാഹനത്തിന് ധാരാളം ആധുനിക സവിശേഷതകളും കമ്പനി സമ്മാനിക്കും. ഹർമനിൽ നിന്നുള്ള ഇൻഫോടെയ്ൻമെന്റ് സിസ്റ്റമാകും ഇന്റീരിയറിലെ ശ്രദ്ധാകേന്ദ്രം. ടച്ച്‌സ്‌ക്രീൻ സിസ്റ്റത്തിന്റെ രൂപവും വലിപ്പവും നെക്‌സോൺ എസ്‌യുവി അല്ലെങ്കിൽ ആൾട്രോസ് പ്രീമിയം ഹാച്ച്ബാക്കിന് സമാനമാണ്.\nവിനോദ സവിശേഷതകൾ കൂടാതെ കാര്യക്ഷമത, കണക്റ്റിവിറ്റി, മറ്റ് വശങ്ങൾ തുടങ്ങിയ പ്രധാന ഡ്രൈവിംഗ് വിവരങ്ങളും ഇൻഫോടെയ്ൻമെന്റ് സിസ്റ്റം പങ്കുവയ്ക്കും. ആപ്പിൾ കാർപ്ലേ, ആൻഡ്രോയിഡ് ഓട്ടോ എന്നിവയുമായും പഞ്ച് പൊരുത്തപ്പെടും. എന്നിരുന്നാലും അവ വയർലെസ് കണക്റ്റിവിറ്റി സവിശേഷതകളോടെ വരുമോ എന്നുള്ള കാര്യം വ്യക്തമല്ല.\nഹർമൻ ഇൻഫോടെയ്ൻമെന്റ് സിസ്റ്റത്തിന് പുറമെ ടാറ്റ പഞ്ച് മൈക്രോ എസ്‌യുവിയുടെ ഇന്റീരിയറിൽ കണ്ടെത്തിയേക്കാവുന്ന മറ്റ് ചില സവിശേഷതകളിൽ മൗണ്ട്ഡ് കൺട്രോളുകളുള്ള ഒരു ഫ്ലാറ്റ്-ബോട്ടം സ്റ്റിയറിംഗ് വീൽ, എഞ്ചിൻ സ്റ്റാർട്ട്-സ്റ്റോപ്പ് ബട്ടൺ, ഇലക്ട്രിക്കലി ക്രമീകരിക്കാവുന്ന ഒആർവിഎം, സെമി-ഡിജിറ്റൽ ഇൻസ്ട്രുമെന്റ് ക്ലസ്റ്റർ എന്നിവ ഉൾപ്പെടുന്നു.\nകൂടാതെ ഫാബ്രിക് അപ്ഹോൾസ്റ്ററി, പവർ വിൻഡോകൾ, ഓട്ടോമാറ്റിക് ക്ലൈമറ്റ് കൺട്രോൾ എന്നിവയും അതിലേറെയും സന്നാഹങ്ങളും മിനി എസ്‌യുവിയുടെ അകത്തളത്തെ പ്രീമിയമാക്കാൻ എത്തും. ഇനി പുറംമോടിയിലെ കാഴിച്ചകളിലേക്ക് നീങ്ങിയാൽ ടാറ്റ പഞ്ച് എസ്‌യുവി ശൈലിയുള്ള രൂപഘടനയും ഉയർന്ന നിലപാടും ഉള്ള ഒരു ബോൾഡ് സമീപനമാണ് വഹിക്കുന്നത്.\nഹെഡ്‌ലൈറ്റുകൾ, വൈഡ് ബോണറ്റ് ഡിസൈൻ, ഉച്ചരിച്ച ഗ്രിൽ എന്നിവയ്‌ക്കൊപ്പം എൽഇഡി ഡിആർഎൽ യൂണിറ്റുകളും കൂടുതൽ ബോൾഡായി കാണപ്പെടും. വശങ്ങളിൽ കറുത്ത ക്ലാഡിംഗും പിന്നിൽ ആരോ അടയാളത്തിന്റെ ആകൃതിയിലുള്ള ടെയിൽ ലൈറ്റുകളും കാണാം. വലിയ വീൽ ആർച്ചുകളുടെ സാന്നിധ്യത്തോടെയുള്ള അലോയ് വീലുകളും ടാറ്റ പഞ്ച് നൽകും.\n4.99 ലക്ഷം രൂപ മുതൽ 8.29 ലക്ഷം രൂപ വരെയായിരിക്കും പുതിയ ടാറ്റ പഞ്ചിന് നിശ്ചയിക്കുന്ന എക്സ്ഷോറൂം വിലയെന്നാണ് അനുമാനം. മാരുതി സുസുക്കി ഇഗ്നിസ്, മഹീന്ദ്ര KUV100 NXT തുടങ്ങിയ മോഡലുകളുമായാകും ടാറ്റ പഞ്ച് പ്രധാനമായും മാറ്റുരയ്ക്കുക.\nTata punch micro suv to launch on october4new teaser image released\nStory first published: Thursday, September 30, 2021, 17:19 [IST]


ഫ്‌ളിപ്പ്കാര്‍ട്ടില് ഓഫര് വില്‍പ്പന, സ്മാര്‍ട്ട് ടിവിയ്ക്കും വീട്ടുപകരണങ്ങള്‍ക്കും വന്‍ഇളവുകള് - Express Kerala\nഫ്‌ളിപ്പ്കാര്‍ട്ടില് ഓഫര് വില്‍പ്പന, സ്മാര്‍ട്ട് ടിവിയ്ക്കും വീട്ടുപകരണങ്ങള്‍ക്കും വന്‍ഇളവുകള്\nTechnology December 23, 2018 | Published by : Express Kerala Network\nഫ്‌ളിപ്പ് കാര്‍ട്ടില് വര്‍ഷാവസാന ഓഫര് വില്‍പ്പന തുടങ്ങി. സ്മാര്‍ട്ട് ടിവി, വീട്ടുപകരണങ്ങള് തുടങ്ങിയവയ്ക്കാമ് വന് ഇളവുകള് ലഭിക്കുക. എക്‌സ് ചേഞ്ച് ഓഫറുകള്, ഡെബിറ്റ് – ക്രഡിറ്റ് കാര്‍ഡ് ക്യാഷ്ബാക്കുകള് തുടങ്ങിയവയും ലഭിക്കും. 70 ശതമാനം വരെയാണ് ഓഫറുകള് നല്‍കുന്നത്.\nസോണി, എല്‍ജി, സാംസങ്, കെന്റ്, ഷവോമി, ടെഫാല്, ഹണിവെല്, വിയു, ഇഫാല്‍ക്കണ്, ഒനിഡ, മാര്‍ക്യു, തുടങ്ങിയ ബ്രാന്‍ഡുകളുടെ ഉല്‍പ്പന്നങ്ങള് ഓഫര് വിലയ്ക്ക് സ്വന്തമാക്കാം. ഫാഷന് ഉല്‍പ്പന്നങ്ങള്‍ക്ക് 90 ശതമാനവും ഫര്‍ണിച്ചറിന് 80 ശതമാനവും ഓഫര് ലഭിക്കും.\n80 ശതമാനം വരെ ഇളവ് നല്‍കുന്ന ഗ്രാബ് നൗ ഓര് ഗോണ് പദ്ധതിയും ഫ്‌ളിപ്കാര്‍ട്ട് ഇയര് എന്‍ഡ് സെയിലിലുണ്ട്. എസ്ബിഐ കാര്‍ഡ് ഉപയോഗിക്കുന്നവര്‍ക്ക് ആകെ വിലയുടെ 10 ശതമാനം വരെ ഇളവ് ലഭിക്കും.\n28,890 രൂപ വിലയുള്ള സാംസങ് 32 ഇഞ്ച് എച്ച്ഡി റെഡി എല്‍ഇഡി ടിവി 48 ശതമാനം ഇളവില് 14999 രൂപയ്ക്കാണ് വില്‍ക്കുന്നത്. 4000 രൂപ എക്‌സ്‌ചേഞ്ച് ഓഫര്, 1500 രൂപയുടെ സ്‌പെഷല് പ്രൈസ് ഇളവ്, 10 ശതമാനം ക്രെഡിറ്റ് കാര്‍ഡ് ഇളവ് എന്നിവ ലഭിക്കും.\n30,690 രൂപ വിലയുള്ള എല്‍ജി 260 എല് ഫ്രോസ്റ്റ് ഫ്രീ ഡബിള് ഡോര് റഫ്രിജറേറ്റര് 22,490 രൂപയ്ക്ക്് സ്വന്തമാക്കാം. ഷവോമിയുടെ എംഐ 43 ഇഞ്ച് ടിവി4എ 1000 രൂപ വിലകുറച്ച് 21,999 രൂപയ്ക്കും 41,000 രൂപ വിലയുള്ള വിയു ലോകോണിയം 43 ഇഞ്ച് 4കെ സ്മാര്‍ട് ടിവി 24,999 രൂപയ്ക്കുമാണ് വില്‍ക്കുന്നത്. 25,999 രൂപയുടെ തോംസണ് ബി പ്രോ 40 ഇഞ്ച് ഫുള് എച്ച്ഡി സ്മാര്‍ട് ടിവി 17,999 രൂപയ്ക്ക് വാങ്ങാം.\nകണക്ഷന് പ്രശ്‌നം; വാട്‌സ്ആപ്പ് ഇന്ത്യയില് പണി മുടക്കി\nറിയല്‍മി സി11 സ്മാര്‍ട്‌ഫോണ് ഇന്ത്യയില് അവതരിപ്പിച്ചു\nറെഡ്മി നോട്ട്9ജൂലായ് 20ന് ഇന്ത്യയില് അവതരിപ്പിക്കും: അറിയേണ്ടതെല്ലാം\nവിവോ എക്‌സ്50 സീരീസ് ജൂലായ് 16ന് ഇന്ത്യയിലെത്തും


വീണ്ടുമൊരു പ്രണയദിനം. ലോകമെങ്ങുമുള്ള കമിതാക്കൾ ഏറെ പ്രതീക്ഷയോടെ കാത്തിരിക്കുന്ന ദിവസം. ഇതുവരെ പ്രണയം പറയാത്തവർക്ക് അത് തുറന്നു പറയാനും, പ്രണയിക്കുന്നവർക്ക് സമ്മാനങ്ങളും സർപ്രൈസുകളും കൊണ്ട് പങ്കാളിയെ സന്തോഷിപ്പിക്കാനുമൊക്കെയായി ഒരു ദിവസം.\nപ്രണയമോ, പ്രണയാനുഭവങ്ങളോ ഇല്ലാത്തവരായി ആരും തന്നെയില്ല. സ്വന്തം പ്രണയത്തെ തുറന്ന് പറയാനിഷ്ടപ്പെടാതെ, പ്രണയാനുഭവങ്ങൾ മനസ്സിൽ കൊണ്ടു നടക്കുന്ന നിരവധി ആളുകൾ നമുക്കിടയിൽ ഉണ്ട് . മറ്റാർക്കും പങ്ക് വെച്ച് കൊടുക്കാനാകാത്ത ഒരു സ്വകാര്യ അനുഭവമായി അതിനെ കൊണ്ടുനടക്കാനായിരിക്കും അവർ ആഗ്രഹിക്കുക.\nഏറെ വിഭിന്ന സ്വഭാവങ്ങൾ ഉള്ള സ്നേഹബന്ധങ്ങൾ മനുഷ്യർക്കിടയിൽ ഇന്ന് നിലനിൽക്കുന്നുണ്ട്. മനുഷ്യപരിണാമത്തിന്റെ ഇടയിൽ എപ്പോഴോ ഉടലെടുത്ത പ്രണയമെന്ന വികാരാനുഭവത്തെ മറ്റേത് സ്നേഹബന്ധങ്ങളിൽ നിന്നും വേർതിരിച്ച് കാണേണ്ടതുണ്ട്.\nപ്രണയമെന്ന തീഷ്ണ വികാരം മനുഷ്യജീവിത്തിലെ മഹാരഹസ്യങ്ങളിലൊന്നാണ്. അതിനെ പൂർണ്ണമായും മനസ്സിലാക്കാനോ, വിശദീകരിക്കാനോ കഴിയാത്ത, നമ്മളെ വല്ലാതെ കുഴയ്ക്കുന്ന ഒരത്ഭുത പ്രതിഭാസം തന്നെ .\nപ്രണയം പോലെ മനസ്സിന് സന്തോഷവും, ആഹ്ലാദവും തരുന്ന മറ്റൊരു വികാരാനുഭവവും ഇല്ലായെന്ന് തന്നെ പറയാം. എന്നാൽ എന്തുകൊണ്ടാണ് ഒരു വ്യക്തിയോട് മാത്രം വല്ലാത്ത അടുപ്പം തോന്നുന്നത്? മണിക്കൂറുകളോളം ഫോണിൽ സംസാരിച്ചിട്ടും മതി വരാത്തത്? പ്രണയിനിയോടൊപ്പമുള്ള നിമിഷങ്ങൾ ഒരിക്കലും അവസാനിക്കരുതേ എന്ന് നാം ആഗ്രഹിക്കുന്നത് ? കൗതുകം നിറഞ്ഞ ഇത്തരം ചോദ്യങ്ങൾ ചോദിക്കാത്തവരായി ആരും തന്നെയുണ്ടാകില്ല , പക്ഷേ പലപ്പോഴും നമുക്കതിന് ഉത്തരം ലഭിക്കാറില്ല .\nസ്നേഹം ലഭിക്കാൻ ആഗ്രഹിക്കാത്ത മനുഷ്യർ ഉണ്ടാവില്ല . മറ്റുള്ളവർ നമ്മെ സ്നേഹിക്കണം എന്നു ഏവരും ആഗ്രഹിക്കുന്നു. പലപ്പോഴും പലരും പരാതിപ്പെടാറുണ്ട് എന്നെ ആരും സ്നേഹിക്കുന്നില്ല എന്ന് . പക്ഷേ ഈ പ്രവഞ്ചം തന്നെ സ്നേഹത്തിൽ നിലകൊള്ളുന്നു.\nപ്രണയം ഒരു വികാരം മാത്രമാണ് , ആ പ്രണയം അനശ്വരമാണ്, വിശുദ്ധമാണ് എങ്ങിനെ വേണമെങ്കിലും നമുക്കതിനെ വർണ്ണിക്കാം .എത്രയോ മഹാന്മാര് വര്‍ണ്ണിച്ചിട്ടുമുണ്ട്.\nപലതരത്തിലുള്ള പ്രണയങ്ങളുണ്ട് .ഒരു നേരമ്പോക്കിന് പ്രണയിക്കുന്നവരുണ്ട്. ശരീര സൗന്ദര്യത്തെ പ്രണയിക്കുന്നവരുണ്ട്. സ്വഭാവത്തെയും മനസ്സിനെയും പ്രണയിക്കുന്നവരുണ്ട് ,സഹതാപം കൊണ്ട് പ്രണയിക്കുന്നവരുണ്ട്. അങ്ങിനെ പ്രണയം പല രീതിയിലും ഭാവത്തിലും നമുക്കിടയില് കാണുന്നുണ്ട് .\nഒരു പുരുഷൻ പ്രേമത്തിൽ അകപ്പെടുന്നത് അവന്റെ മനസിന് ഇഷ്‌ടമുള്ളത് കാണുമ്പോൾ ആണ് എന്നാൽ സ്ത്രീയാകട്ടെ കുടുതൽ കേൾക്കാൻ ആഗ്രഹിക്കുന്നവരാണ് . അവരുടെ കണ്ണിനേക്കാൾ കൂടുതൽ മറ്റുള്ളവരുടെ വാക്കുകളെ വിശ്വസിക്കുന്നു.\nഎവിടെയൊക്കെ സ്നേഹം ഉണ്ടോ അവിടെയൊക്കെ എന്തെങ്കിലും സങ്കടങ്ങൾ കാണും.ഞാൻ സ്നേഹിച്ചത് പുസ്തകത്തിനെയാണ് എങ്കിൽ അത് ഉപേക്ഷിച്ചു പോകുവാൻ എനിക്ക് സങ്കടം കാണും കാരണം എന്റെ ജീവിതത്തിൽ ഞാൻ ഏറെ സ്നേഹിച്ചത് അതാണ്.\nപ്രണയം എന്നത് ലൈംഗിക ആകർഷണത്തിന്റെയും ഇഷ്ടപെടുന്നതിന്റെയും അനുഭവവുമായി ബന്ധപ്പെട്ട മനുഷ്യന്റെ മാനസിക വികാരത്തിന്റെ പ്രതിഫലനമാണ്. മനുഷ്യർ തമ്മിലുള്ള ബന്ധങ്ങളിൽ സ്നേഹത്തിന് സുപ്രധാനമായ സ്ഥാനമുണ്ട്. സ്നേഹം എന്ന വാക്ക് ആളുകൾക്കിടയിലുള്ള വളരെ വ്യത്യസ്തമായ അനുഭൂതികൾ പരാമർശിക്കാൻ ഉപയോഗിക്കുന്നു. മറ്റ് മനുഷ്യ വികാരങ്ങളുമായി താരതമ്യം ചെയ്യുമ്പോൾ സ്നേഹത്തിന് വളരെ സ്ഥിരമായ ഒരു നിർവചനം കൊടുക്കാൻ പ്രയാസമാണ്.\nമനസ്സുകൾ തമ്മിലുള്ള അനുഭവങ്ങളിലൂടെയാണ് പ്രണയം ഉടലെടുക്കുന്നത്. അതിനാൽ പ്രണയം ഒരു അനുഭവമാണ്. സമൃദ്ധമായ അനുഭവങ്ങളിലൂടെ അർഥവത്തായ പ്രണയം ആർജിക്കാനുള്ള ഒരു മാർഗ്ഗമായി വേണം മനസ്സിനെ നമ്മൾ കണക്കാക്കേണ്ടത്. പങ്കുവെക്കലിലൂടെയും പ്രയോഗത്തിലൂടെയും സ്നേഹത്തെ ശക്തിപ്പെടുത്താൻ കഴിയും. അമ്മയും കുഞ്ഞും തമ്മിൽ, പങ്കാളികൾ തമ്മിൽ, സഹോദരങ്ങൾ തമ്മിൽ, സുഹൃത്തുക്കൾ തമ്മിൽ, പ്രണയികൾ തമ്മിലും ഒക്കെ സ്നേഹം ഉണ്ടാകാറുണ്ട്. ലൈംഗികത ആസ്വദിക്കുന്നതിലൂടെയും വ്യക്തികൾ സ്നേഹം പങ്കുവെക്കാറുണ്ട്. സ്നേഹ൦ താല്പര്യത്തിനു൦ ലാഭത്തിനു൦ അതീതമാണ്. യഥാർത്ഥ സ്നേഹം പ്രതിഫലം ആഗ്രഹിക്കുന്നില്ല.\n"ഞാന് നിന്നെ സ്നേഹിക്കുന്നു" എന്ന് പറയുന്നത് സുഖമുള്ളൊരു സംഗതിയാകണമെന്ന് നിര്‍ബന്ധമില്ല. പലപ്പോഴും അങ്ങനെയല്ല താനും. സ്നേഹം ആനന്ദം മാത്രമാണെന്നു ധരിക്കരുത് . അത് നിങ്ങളെ തിന്നുതീര്‍ക്കുന്ന ഒന്നാണ്. അത് മനസ്സിലാക്കാന് ഒരു ജീവിതം മുഴുവന് വേണം. സ്നേഹിക്കുന്നയാള് എല്ലാ വിട്ടുവീഴ്ചകള്‍ക്കും തയ്യാറാവുന്നു. അവിടെ "ഞാന്" ഇല്ലതന്നെ, നമ്മൾ മാത്രമാണ് .\nപ്രണയം തികച്ചും ആന്തരികമായ ഒരവസ്ഥയാണ്. ആന്തരികമായി നിങ്ങള് എന്താണ്, എങ്ങനെയാണ്? അത് തീരുമാനിക്കുന്നത് നിങ്ങള് തന്നെയാണ്. ബഹ്യമായ മറ്റൊന്നല്ല, അത് ഉപാധികളില്ലാത്തതാണ്.\nപ്രണയം എന്നത് നിങ്ങള് ചെയ്യുന്ന ഒരു പ്രവൃത്തിയല്ലാ മറിച്ചു പ്രണയം നിങ്ങള് തന്നെയാണ്, നിങ്ങളുടെ മനോഭാവമാണ്.\nഉപാധികളോടുകൂടിയ സ്നേഹത്തെ, കച്ചവടം എന്നല്ലാതെ സ്നേഹമെന്നു പറയാനാവില്ല. എന്തോ കൊടുത്തു, മറ്റെന്തോ വാങ്ങി, അതാണല്ലോ കച്ചവടം. നമ്മുടെ ജീവിതത്തില് ഏറ്റവും സ്വാഭാവികമായി സംഭവിക്കുന്ന ഒന്നാണ് സ്നേഹം. മനുഷ്യര് സ്വതവേ സ്നേഹിക്കാന് കഴിയുന്നവരാണ്. എന്നാല് പലവിധ ആശയങ്ങളും അഭിപ്രായങ്ങളും വിശ്വാസങ്ങളും പ്രത്യയശാസ്ത്രങ്ങളുമൊക്കെ ചേര്‍ന്ന് ആ കഴിവിനെ തീര്‍ത്തും വികലമാക്കിയിരിക്കുന്നു.\nറോമന് പുണ്യാളനായ വാലന്റൈന്റെ ഓര്‍മ ദിവസമാണ് നാം പ്രണയദിനമായി ആഘോഷിക്കുന്നത്.പ്രണയം ആഘോഷമാക്കുന്ന, പ്രണയത്തിനു വേണ്ടിയുള്ള ഈ ദിവസം,പ്രായഭേദമന്യേ ആഘോഷിച്ചും സ്വപ്നങ്ങൾ പങ്കിട്ടും നമുക്ക് ഈ ദിവസത്തെ വരവേൽക്കാം.


കര്‍ഷക സംഘടനകളുടെ പ്രക്ഷോഭം;അമിത് ഷായുമായി ചര്‍ച്ച നടത്താന് പഞ്ചാബ് മുഖ്യമന്ത്രി അമരിന്ദര് സിങ് ഡല്‍ഹിയില് - Keralabhooshanam Daily കര്‍ഷക സംഘടനകളുടെ പ്രക്ഷോഭം;അമിത് ഷായുമായി ചര്‍ച്ച നടത്താന് പഞ്ചാബ് മുഖ്യമന്ത്രി അമരിന്ദര് സിങ് ഡല്‍ഹിയില്\nHome/NEWS/LATEST/കര്‍ഷക സംഘടനകളുടെ പ്രക്ഷോഭം;അമിത് ഷായുമായി ചര്‍ച്ച നടത്താന് പഞ്ചാബ് മുഖ്യമന്ത്രി അമരിന്ദര് സിങ് ഡല്‍ഹിയില്\nകര്‍ഷക സംഘടനകളുടെ പ്രക്ഷോഭം;അമിത് ഷായുമായി ചര്‍ച്ച നടത്താന് പഞ്ചാബ് മുഖ്യമന്ത്രി അമരിന്ദര് സിങ് ഡല്‍ഹിയില്\nവെബ് ഡെസ്ക് Send an email December 3, 2020\nകാര്‍ഷിക നിയമങ്ങള്‍ക്ക് എതിരെ കര്‍ഷക സംഘടനകളുടെ പ്രക്ഷോഭം തുടരവെ, കേന്ദ്ര ആഭ്യന്തരമന്ത്രി അമിത് ഷായുമായി ചര്‍ച്ച നടത്താന് പഞ്ചാബ് മുഖ്യമന്ത്രി അമരിന്ദര് സിങ് ഡല്‍ഹിയിലെത്തി. കര്‍ഷകരുമായി കേന്ദ്രസര്‍ക്കാറിന്റെ നാലാംഘട്ട ചര്‍ച്ച ഇന്ന് നടക്കാനിരിക്കെയാണ് അമരിന്ദര്-അമിത് ഷാ കൂടിക്കാഴ്ച.\nപ്രക്ഷോഭത്തില് ആദ്യമായാണ് കേന്ദ്ര-സംസ്ഥാന സര്‍ക്കാരുകള് തമ്മില് ചര്‍ച്ച നടത്തുന്നത്. കൃഷിമന്ത്രി നരേന്ദ്ര സിങ് തോമറുമായി ചര്‍ച്ച നടത്താനായി ഒരുവിഭാഗം കര്‍ഷകര് പുറപ്പെട്ടിട്ടുണ്ട്.\nകേന്ദ്രസര്‍ക്കാര് കൂടുതല് വിട്ടുവീഴ്ചകള്‍ക്ക് തയ്യാറായേക്കും എന്നാണ് സൂചന. താങ്ങുവിലയില് നല്‍കിയ ഉറപ്പുകള് പ്രത്യേക ഉത്തരവായി പുറത്തിറക്കിയേക്കും.\nഅതേസമയം, കേന്ദ്രസര്‍ക്കാരുമായി ചര്‍ച്ച നടത്തുന്ന കാര്യത്തില് കര്‍ഷക സംഘടനകള്‍ക്കിടയില് ഭിന്നത രൂപപ്പെട്ടിട്ടുണ്ട്. സിംഘു അതിര്‍ത്തിയില് നിന്ന് 35 നേതാക്കളാണ് ചര്‍ച്ചയില് പങ്കെടുക്കാനെത്തുന്നത്. എന്നാല് ഒരുവിഭാഗം ചര്‍ച്ചയില് നിന്ന് മാറിനില്‍ക്കുകയാണ്. പ്രധാനമന്ത്രി നരേന്ദ്ര മോദി തന്നെ ചര്‍ച്ചയ്ക്കെത്തണം എന്നാണ് ഇവരുടെ ആവശ്യം.\nഇന്നത്തെ ചര്‍ച്ച തങ്ങള് സര്‍ക്കാരിന് നല്‍കുന്ന അവസാന അവസരമാണെന്ന് കഴിഞ്ഞദിവസം കര്‍ഷക സംഘടനകള് പറഞ്ഞിരുന്നു.ചര്‍ച്ച കേന്ദ്രസര്‍ക്കാരിന് നിയമങ്ങള് പിന്‍വലിക്കാനുള്ള തീരുമാനമെടുക്കാനുള്ള അവസാന അവസരമാണ്. അല്ലെങ്കില് ഈ പ്രക്ഷോഭം കൂടുതല് ശക്തമാകും, സര്‍ക്കാര് വീഴും’- കര്‍ഷക സംഘടനയായ ലോക് സംഘര്‍ഷ് മോര്‍ച്ചയുടെ നേതാവ് പ്രതിഭ ഷിന്‍ഡെ പറഞ്ഞു.\nതിരുവല്ല മുന്‍സിപ്പാലിറ്റി എട്ടാം വാര്‍ഡ് പിടിക്കാനൊരുങ്ങി എബ്രഹാം ശാമുവല്\nസ്റ്റാഫ് അംഗത്തിന് കോവിഡ്; കാട്ടാക്കട എംഎൽഎ ഐബി സതീഷ് ക്വാറന്റീനിൽ\nകനത്ത മഴ; നെയ്യാർ ഡാമിന്റെ ഷട്ടറുകൾ തുറക്കുന്നു\nകളക്ടറുടെ ഓഫീസിനു സമീപത്തെ വീട്ടില് വന് ചന്ദന ശേഖരം; പിടികൂടാന് എത്തിയത് കളക്ടറും സംഘവും


‘ഇന്ധനവിലയില് കേന്ദ്രത്തിന്‍റെ നികുതിഭീകരത’; വിലവര്‍ധനവിനെതിരെ പ്രതിഷേധമിരമ്പി യൂത്ത് കോണ്‍ഗ്രസിന്‍റെ പ്രതീകാത്മക കേരള ബന്ദ്| VIDEO – Jaihind TV\n‘ഇന്ധനവിലയില് കേന്ദ്രത്തിന്‍റെ നികുതിഭീകരത’; വിലവര്‍ധനവിനെതിരെ പ്രതിഷേധമിരമ്പി യൂത്ത് കോണ്‍ഗ്രസിന്‍റെ പ്രതീകാത്മക കേരള ബന്ദ്| VIDEO\nകേന്ദ്രസസര്‍ക്കാരിന്റെ ഇന്ധനക്കൊള്ളയ്‌ക്കെതിരെ രോഷമുയര്‍ത്തി യൂത്ത് കോണ്‍ഗ്രസിന്റെ പ്രതീകാത്മക കേരള ബന്ദ്. വിവിധ കേന്ദ്രങ്ങളില് വാഹനം റോഡില് നിര്‍ത്തിയിട്ട് പ്രവര്‍ത്തകര് പ്രതിഷേധിച്ചു. തിരുവനന്തപുരത്ത് പ്രതിഷേധം കെപിസിസി അധ്യക്ഷന് മുല്ലപ്പള്ളി രാമചന്ദ്രന് ഉദ്ഘാടനം ചെയ്തു. മുന് മുഖ്യമന്ത്രി ഉമ്മന് ചാണ്ടി, പ്രതിപക്ഷ നേതാവ് രമേശ് ചെന്നിത്തല, യൂത്ത് കോണ്‍ഗ്രസ് സംസ്ഥാന ഉപാധ്യക്ഷന്‍മാരായ കെ.എസ് ശബരീനാഥന് എംഎല്‍എ, എന്‍എസ് നുസൂര്, എസ്.എം ബാലു, ജില്ലാ പ്രസിഡന്റ് സുധീര്‍ഷാ തുടങ്ങിയവര് പങ്കെടുത്തു.\nലോകത്ത് മറ്റൊരു രാജ്യത്തും ഇങ്ങനെ പെട്രോളിന് വില വർധിപ്പിച്ചിട്ടില്ലെന്ന് കെപിസിസി അധ്യക്ഷന് മുല്ലപ്പള്ളി രാമചന്ദ്രന് പറഞ്ഞു. പ്രധാനമന്ത്രിയും ധനമന്ത്രിയും ഇക്കാര്യത്തിൽ മൗനം തുടരുകയാണ്. ജനദ്രോഹപരമായ നടപടിയാണ് കേന്ദ്രത്തിന്‍റേതെന്നും അദ്ദേഹം കൂട്ടിച്ചേര്‍ത്തു. വിലവര്‍ധനവില് കഴിഞ്ഞ ഉമ്മൻചാണ്ടി സർക്കാർ കാട്ടിയ മാതൃക ഇടത് മുന്നണി കാട്ടാൻ തയ്യാറാകണമെന്നും അദ്ദേഹം ആവശ്യപ്പെട്ടു.\nഅധിക നികുതി പിൻവലിക്കാൻ സംസ്ഥാന സർക്കാർ തയ്യാറാകണമെന്ന് മുന് മുഖ്യമന്ത്രി ഉമ്മന് ചാണ്ടി ആവശ്യപ്പെട്ടു. വില വർധനവിന്‍റെ വറുതിയിലേക്ക് ജനങ്ങളെ തള്ളിവിടുന്നുവെന്നും അദ്ദേഹം പറഞ്ഞു. ഇന്ധന വിലവർധനവ് ജനജീവിതത്തെ താറുമാറാക്കിയെന്ന് പ്രതിപക്ഷ നേതാവ് രമേശ് ചെന്നിത്തല അഭിപ്രായപ്പെട്ടു. ഇന്ധന വിലവർധനവിൽ സംസ്ഥാനത്തിന് സാമ്പത്തിക ലാഭമുണ്ടായതിനാലാണ് മുഖ്യമന്ത്രി ഇക്കാര്യത്തിൽ ഇടപെടാത്തതെന്നും അദ്ദേഹം പറഞ്ഞു.\nവില വർധനവിനെതിരായ പ്രതീകാത്മക ബന്ദ് പാലക്കാട് കളക്ടറേറ്റിന് മുന്നിൽ യൂത്ത് കോൺഗ്രസ് സംസ്ഥാന പ്രസിഡന്‍റ് ഷാഫി പറമ്പിൽ എംഎൽഎ ഉദ്ഘാടനം ചെയ്തു. ഇന്ധനവില കുറയ്ക്കാതെ കേന്ദ്രസർക്കാർ നികുതി ഭീകരതയാണ് നടപ്പാക്കുന്നതെന്ന് ഷാഫി പറമ്പിൽ എംഎൽഎ പറഞ്ഞു. കേന്ദ്രസർക്കാരിന്റെ വഴിയെ സംസ്ഥാന സർക്കാരും കൊവിഡ് കാലത്ത് ബസ് ചാർജ് വർധിപ്പിച്ചതും അനീതിയാണ്. ഇന്ധന വില വർധനയ്ക്കെതിരെ സമരം ശക്തമാക്കുമെന്നും അദ്ദേഹം കൂട്ടിച്ചേര്‍ത്തു.\nമലപ്പുറത്ത് പ്രതിഷേധത്തിന് യൂത്ത് കോൺഗ്രസ് ജില്ലാ അധ്യക്ഷൻ ഷാജി പാച്ചേരി നേതൃത്വം നൽകി. ആലപ്പുഴയില് സമരത്തിന് നിയോജക മണ്ഡലം പ്രസിഡന്‍റ് സരുൺ റോയി നേതൃത്വം നൽകി. കണ്ണൂർ കാൽടെക്സിൽ യൂത്ത് കോൺഗ്രസ് സംസ്ഥാന വൈസ് പ്രസിഡന്‍റ് റിജിൽ മാക്കുറ്റി, സുധീപ് ജയിംസ് തുടങ്ങിയവർ നേതൃത്വം നൽകി. തൃശൂർ മാളയിൽ ജില്ലാ പ്രസിഡന്‍റ് ഒ.ജെ. ജനീഷ് സമരത്തിന് നേതൃത്വം നൽകി. നഗര പരിധി കണ്ടെയ്ൻമെന്‍റ് സോൺ ആയതിനാൽ ജില്ലാ തല ഉദ്ഘാടന പരിപാടികൾ ഒഴിവാക്കിയിരുന്നു.\nകൊച്ചി കെ.പി.സി.സി ജംഗ്ഷനിൽ പ്രതിഷേധം ഹൈബി ഈഡൻ എം.പി ഉദ്ഘാടനം ചെയ്തു. ടി.ജെ വിനോദ് എം.എൽ.എ, മുഹമ്മദ് ഷിയാസ് തുടങ്ങിയവർ സംസാരിച്ചു. ജില്ലാ പ്രസിഡന്‍റ് ടിറ്റോ ആന്‍റണി അധ്യക്ഷനായി. കോഴിക്കോട് 100 കണക്കിന് കേന്ദ്രങ്ങളില് പ്രവർത്തകർ വാഹനങ്ങൾ നിർത്തി പ്രതീകാത്മക ബന്ദ് നടത്തി. ജില്ലാതല പരിപാടിക്ക് മാങ്കാവിൽ ജില്ലാ പ്രസിഡന്‍റ് ഷഹീൻ നേതൃത്വം നൽകി.


പുറകിലെ പ്രശ്നങ്ങൾ എൽ പാസോ, TX. | തിരികെ ക്ലിനിക്ക് ®\nവിഭാഗങ്ങൾ: ചിക്കരകപ്പ് ന്യൂസ്കോംപ്ലക്സ് പരിക്കുകൾസൈറ്റേറ്റനട്ടെല്ല് സംരക്ഷണം\nകാൽ വേദന അനുഭവപ്പെടുകയാണെങ്കിൽ, ഇത് നിങ്ങളുടെ കാൽശത്തം പരിശോധിക്കാതിരിക്കാൻ യാതൊരു സംശയവുമില്ല പരിക്കേറ്റ അല്ലെങ്കിൽ ദ്രോഹിക്കുക തെറ്റായ ഉചിതമായ ഷൂസുകൾ, കോണുകൾ, പ്ലാലോർ ഫാസിയൈറ്റിസ് തുടങ്ങിയവ. ഇത് എതിർവിദഗ്ദനെന്നു തോന്നിയേക്കാം, പക്ഷേ നിങ്ങൾ ആ അവസ്ഥയെ പരിശോധിക്കാൻ ആഗ്രഹിക്കുന്നുണ്ടാവും തൊലി നട്ടെല്ല് (പിന്നിലേക്ക്)? കാൽപ്പാടുകളുമായി ബന്ധപ്പെട്ട മിക്ക പ്രശ്നങ്ങളും പലപ്പോഴും നടക്കുന്നുണ്ട്. എന്നാൽ ഞരമ്പുകളിലെ ഞരമ്പിലുള്ള സമ്മർദം നിങ്ങൾക്ക് വേദന അനുഭവപ്പെടാം.\nസൈഡിറ്റിക് നാഡി ശരീരത്തിലെ ഏറ്റവും വലിയ നാഡി ആണ്. താഴ്ന്ന നട്ടെല്ല് കൂട്ടിച്ചേർന്ന് അഞ്ച് ഞരമ്പുകൾ അടങ്ങിയതും തുടർന്ന് കാലുകൾ പുറകിൽ നിന്ന് താഴേക്കിറങ്ങും. പൊട്ടൽ നട്ടെല്ല് ഞെരുങ്ങിയാൽ, അതു ഞരമ്പുകളുടെ ഞരമ്പിന്മേൽ അമർത്തിയാൽ, ഇത് കാലിൽ താഴേക്കിറങ്ങാൻ ഇടയാക്കും, ചിലപ്പോൾ വൻ തോക്കിലാണ്. കാൽ ഉളുപ്പില്ലാതെ വേദന അനുഭവപ്പെടൽ പലപ്പോഴും കാൽനടയായി നിലനിൽക്കുന്ന ഒരു പ്രശ്നമാണ്. എന്നിരുന്നാലും, കാൽനടക്കാരന്റെ മാത്രം ലക്ഷണമായി കാൽ വേദന ആകാം.\nസൈറ്റിറ്റിക്ക കാരണം ഉണ്ടാകാം പൊട്ടൽ ഡിസ്ക്ക് ഹെർണിയേഷൻ, നട്ടെല്ലു വെളുത്ത സ്റ്റെനോസിസ്, സ്പോണ്ടിലോളലിസ്റ്റിസ്. വിവിധ തരം സന്ധിവാതം ഉണ്ട്. L5 ഡിസ്ക് ഞെരുങ്ങിയതാണെങ്കിൽ, പാദം ഡ്രോപ്പ് സംഭവിക്കാം. ഇത് കാഠിന്യം വളരെ അസാധ്യമാണെന്ന് തോന്നിക്കുന്ന കനത്ത, ദുർബ്ബലമായ തോന്നലിനെ സൂചിപ്പിക്കുന്നു. കാൽപാദത്തിനു ശേഷം കാൽ വേഗത്തിൽ പുറത്തേക്ക് വേദന അനുഭവപ്പെടുന്നു, കാൽനടയായോ കടയിലേക്കോ കടന്നുപോകുന്നു. S1 നാഡി റൂട്ട് ബാധിച്ചാൽ, വേദന കാൽ നിലത്തു തന്നെയായിരിക്കും. കൃത്യമായ രോഗനിർണയം കൃത്യമായി ശരിയായി കൈകാര്യം ചെയ്യാനായി കൃത്യമായ പരിശോധനയാണ്.\nകാൽ വേദനയെക്കുറിച്ച് എന്താണ് ചെയ്യേണ്ടത്\nപ്രശ്നത്തിന്റെ റൂട്ട് കൈകാര്യം ചെയ്യേണ്ടത് ഏറ്റവും പ്രധാനമാണ്. വർഷത്തിൽ മൂന്നു ദശലക്ഷം ആളുകൾ കഷ്ടത്തിലാണ് ശസ്ത്രക്രിയ വേദന മറ്റ് പ്രശ്നങ്ങൾക്ക് പുറമേ. ഒരു പരിചയസമ്പന്നനായ ശിശുരോഗ വിദഗ്ദ്ധൻ അല്ലെങ്കിൽ നഴ്സുമാർക്ക് ഈ നട്ടെല്ല് നീട്ടി വലുതാക്കാൻ സഹായിക്കുന്ന വ്യായാമങ്ങൾ തെളിയിക്കും. ഇത് മസ്സാജ്, അക്യൂപങ്ചർ, മരുന്നുകൾ എന്നിവയും സന്ധിയിലെ വേദനയുടെ മാനേജ്മെൻറിൽ സഹായിക്കും. ഏത് ചികിത്സയ്ക്കാണ് ഏറ്റവും പ്രാധാന്യം നൽകുന്നത് എന്ന് ഡോക്ടർ അല്ലെങ്കിൽ ചിരപ്രക്രോറിയൻ പറയുന്നതിലൂടെ കാൽബാധ തടയാൻ കഴിയും.\nകാൽവേദന / മുറിവുകൾക്കനുസൃതമായി കാൽബാധയ്ക്കുള്ള ചികിത്സ വ്യത്യസ്തമായിരിക്കും. ശസ്ത്രക്രീയയിൽ നിന്ന് ശാരീരിക തെറാപ്പി, ചിരൊപയോക്താവ്, കഠിനമായ കേസുകളിൽ ശസ്ത്രക്രിയ തുടങ്ങിയവ ചികിത്സ ചെയ്യാം. റിഫ്ലെക്സോളജിക്ക് ആശ്വാസവും, വ്യായാമവും ഒപ്പവും നൽകാം. കൌണ്ടർ സ്ട്രൈക്ക് മരുന്നുകൾ മിക്കപ്പോഴും ഉപയോഗിക്കാറുണ്ട്. ഉറക്കം നിശബ്ദത തടയുന്നുണ്ടെങ്കിൽ വേദനയില്ലാതെ വേദനിക്കുന്ന മരുന്ന് ഒരു ഡോക്ടർക്ക് നിർദ്ദേശിക്കാവുന്നതാണ്. നല്ല ആർക്ക് പിന്തുണയോടെ ഷൂ ധരിക്കുന്നു, വേദന തുടരുകയാണെങ്കിൽ, പ്രത്യേക orthotic ഷൂ ഇൻസെർട്ടുകൾക്കുള്ള ഒരു പാദരോഗവിദഗ്ദ്ധനെ കാണുക. ഇൻഷുറൻസ് പലപ്പോഴും ഓർത്തോട്ടിക്സ് ഉൾക്കൊള്ളുന്നു.\nശരീരത്തിൽ ഏറ്റക്കുറച്ചിലുകൾ ഉണ്ടാകുന്നത് വീക്കുകളിൽ നിന്ന് ഉണ്ടാകാറുണ്ടെന്നും അത് സഹായിക്കുമെന്നും നിങ്ങൾ മറക്കരുത് വിരുദ്ധ കോശജ്വലനം, ജീവിതശൈലി സമ്മർദ്ദം. ഭക്ഷണസാധനങ്ങളുടെ മുഴുവൻ ഭക്ഷണത്തെയും ശ്രദ്ധിക്കുക. പഞ്ചസാര, മദ്യം, കൃത്രിമ മധുരപലഹാരങ്ങൾ, വെളുത്ത മാവു എന്നിവയിൽ നിന്നും അകന്ന് നിൽക്കുക. ദിവസവും വെള്ളം കുടിക്കാൻ ഉറപ്പുവരുത്തുക, എട്ടു മണിക്കൂർ നേരം ഉറങ്ങുക. വീക്കം പരിഹരിക്കുന്നതിനുള്ള ഏറ്റവും ഫലപ്രദമായ മാർഗമാണ് ഇത്. ശരീരത്തെ തുളച്ചുകയറുക.\nഅടുത്തത് വിപ്ലാഷ് മസാജ് ചിറോപ്രാക്റ്റിക് തെറാപ്പി എൽ പാസോ, ടിഎക്സ് | വീഡിയോ »\nമുമ്പത്തെ «കോമൺ ബാക്ക് പെയിൻ മിത്ത്സ് എൽ പാസോ, ടിഎക്സ്


ഈസ്റ്റർ വേവുകൾ-Holy Week Memories\nജീവിതത്തിന്‍റെ ദുഃഖവെള്ളികളിലൂടെ കടന്നു പോകാത്തവരായി ആരാണുള്ളത്? മൂന്നാം നാൾ ഉയിർക്കുമെന്ന പ്രതീക്ഷയും പ്രത്യാശയുമാണല്ലോ വ്യഥകളുടെയും വൈഷമ്യങ്ങളുടേയും ഗാൽഗുത്തകളെ കീഴടക്കാനുള്ള ഊർജ്ജം നിറയ്ക്കുന്നത്...\n“വർഷാവർഷം നിങ്ങളിങ്ങനെ കർത്താവിനെ ക്രൂശിക്കാൻ നടന്നാ എങ്ങനാടാ കൂവേ?” എന്ന തോമസുകുട്ടീടെ സൈദ്ധാന്തിക ചോദ്യത്തിലേയ്ക്കാണ് എന്‍റെ ഓശാനാ ഞായർ കണ്ണും തിരുമ്മി എഴുന്നേറ്റത്.\n“അല്ലേലും ഈ തോമസുകുട്ടിക്ക് എന്നാ പിണ്ണാക്കാ അറിയാവുന്നേ? മനുഷന്മാർക്ക് ഒത്തുകൂടാൻ ഒള്ളതല്ലേ പെരുന്നാളും ചാവടിയന്തരോവൊക്കെ”യെന്ന് ആനിക്കൊച്ചമ്മ പറഞ്ഞതോടെ നിലത്ത് കിടന്ന മനോരമയെടുത്ത് വരാന്തേലോട്ടിട്ടേച്ചും തോമസുകുട്ടി സ്ഥലം വിട്ടു. കൊച്ചമ്മ പറഞ്ഞതാ അതിന്‍റെ ന്യായവെന്ന് ഉമിക്കരീം ഉപ്പും ലേശം കുരുമുളക് പൊടീം കയ്യിലിട്ട് തിരുമ്മി പല്ല് തേക്കുമ്പോ എനിക്കും തോന്നി. ബ്രഷെടുക്കാൻ മറന്നാ പിന്നെ ഉമിക്കരിയല്ലാതെ വേറെ വഴിയില്ലല്ലോ.\nനാരങ്ങാപ്പള്ളിയിൽ നിന്നും പെണ്ണുങ്ങൾ കുരുത്തോലയുമായി നീങ്ങുന്നതാണ് ഉയിർപ്പ് പെരുന്നാളിന്‍റെ ആദ്യ ഷോട്ട്.\nപള്ളീം കഴിഞ്ഞ് കളിപ്പാട്ടം ജോണിച്ചേട്ടന്‍റെ വീടിന്‍റെ ഒതുക്ക് കല്ലിറങ്ങുമ്പോഴേ ചട്ടക്കാരികളുടെ വീട്ടിൽ നിന്നും ഞായറാഴ്ചപ്പെരുക്കങ്ങൾ കേൾക്കാം. ‘പ്ധിൽ, പ്ധിൽ’ എന്ന ശബ്ദത്തോടെ ഉലക്കകൾ മാറി മാറി ഉരലിൽ വീഴുന്നത് കാണേണ്ട കാഴ്ചയാണ്. പൊക്ക൦ മോളിയുടെ അടുക്കളപ്പുറത്താണ് ഇടിക്കാനും പൊടിക്കാനും പെണ്ണുങ്ങൾ കൂടുന്നത്. പച്ചരി ഇടിച്ച് പൊടിച്ച് അരിച്ചു വറുത്തെടുക്കുന്നതിനിടയിൽ കഴിഞ്ഞ ഓശാന മുതൽ തലേന്നത്തെ കൊഴുക്കട്ടക്കഥ വരെ ഉണ്ടാകും.\nകൊഴുക്കട്ടപ്പെരുന്നാളോടു കൂടിയാണ് ഈസ്റ്റർ രുചികൾക്ക് തുടക്കമാകുന്നത്. ഓശാനയുടെ തലേന്ന് ശനിയാഴ്ച വൈകുന്നേരമാണ് ഉണ്ട/കൊഴുക്കട്ട ഉണ്ടാക്കുന്നത്. വറുത്തെടുത്ത അരിപ്പൊടി തിളച്ച വെള്ളത്തിൽ കുഴച്ച് പരത്തിയെടുത്ത് അതിനുള്ളിൽ ശർക്കരയും തേങ്ങയും ഏലയ്ക്കയും ജീരകോം ചേർത്ത മധുരം നിറച്ചാണ് കൊഴുക്കട്ട പുഴുങ്ങുന്നത്. ചേരുവകളും സമയോം പാകം ചെയ്യുന്ന രീതിയുമനുസരിച്ച് കൊഴുക്കട്ടയുടെ രുചിയും മാറും. ‘\nസബീനാന്റിയാണ് അമ്മവീട്ടിലെ കൊഴുക്കട്ട സ്പെഷ്യലിസ്റ്റ്. പെസഹാ രാത്രിയിൽ ഈശോ ശിഷ്യന്മാരുടെ കാലുകൾ കഴുകിയതിന്‍റെ ഓർമ്മയിൽ പള്ളിയിലെ ശുശ്രൂഷകളിലേക്ക് മുതിർന്നവർക്കൊപ്പം ഒരുങ്ങിയിറങ്ങുമ്പോൾ അടുക്കളയിൽ വേവുന്ന ഇൻറി അപ്പത്തിന്‍റെയും പെസഹാപ്പാലിന്‍റെയും മണം മാത്രമേ ഞങ്ങൾ കുട്ടികളുടെ ധ്യാനത്തിലുണ്ടാവൂ.\n“അനേകം അരിമണികൾ ചേർന്ന് പൊടിഞ്ഞ് ഒരപ്പമായി തീരുന്നത് പോലെ, പലരായിരുന്ന നാം ഈശോയിൽ ഒന്നാകുന്നു” എന്ന കുഞ്ഞൂട്ടി ഉപദേശിയുടെ പ്രസംഗ൦ ഇൻറിയപ്പം കാണുമ്പോഴല്ലാം എനിക്കോർമ്മ വരും.\nപച്ചരീം ഉഴുന്നും തേങ്ങയും വെളുത്തുള്ളീം ജീരകോം ചുവന്നുള്ളീം അരച്ചു ചേർത്താണ് അപ്പം പുഴുങ്ങിയെടുക്കുന്നത്. ഒടുക്കം കുരുത്തോല കൊണ്ടൊരു കുരിശും മുകളിൽ വയ്ക്കും. നല്ല പൂവൻപഴം ചേർത്ത് കാച്ചിയ പെസഹപ്പാലും ഇൻറിയപ്പവും കുഞ്ഞാന്‍റെയുടെ സ്പെഷ്യലാണ്.\nഈശോയുടെ പീഡാനുഭവങ്ങളെയെല്ലാം ഒരു കൈ ദൂരത്തിൽ നിർത്തി അടുക്കള വേവുകളെയും രുചിയോർമ്മകളെയും ഞാനിങ്ങനെ കുത്തിക്കുറിക്കുമ്പോൾ അപ്പുറത്ത് നിന്നും കുഞ്ഞുമോളാന്‍റെയുടെ വക പുത്തൻ പാന* പാരായണം തുടരുന്നുണ്ട്.\n“പ്രാണനില്ലാത്തവർക്കൂടെ ദുഃഖമോടെ പുറപ്പെട്ടു,\nകല്ലും മരങ്ങളും പൊട്ടിനാദം മുഴക്കീട്ട് അല്ലലോട്\nദുഃഖമെന്ത് പറവൂ പുത്രാ…”\nഅല്ലെങ്കിലും ജീവിതത്തിന്‍റെ ദുഃഖവെള്ളികളിലൂടെ കടന്നു പോകാത്തവരായി ആരാണുള്ളത്? മൂന്നാം നാൾ ഉയിർക്കുമെന്ന പ്രതീക്ഷയും പ്രത്യാശയുമാണല്ലോ വ്യഥകളുടെയും വൈഷമ്യങ്ങളുടേയും ഗാൽഗുത്തകളെ കീഴടക്കാനുള്ള ഊർജ്ജം നിറയ്ക്കുന്നത്. ഉള്ളിൽ നിറയുന്ന ആ ഊർജ്ജമാണല്ലോ ദുഃഖത്തിന്‍റെയും വിഷാദത്തിന്‍റെയും കല്ലറകളെ ഭേദിച്ച് പുതിയ ജീവനിലേയ്ക്ക് ഓരോ ദിവസവും ഉയിർപ്പിക്കുന്നത്.\n*പുത്തൻപാന : അമ്പതു നോമ്പ് കാലത്ത് ക്രിസ്ത്യൻ വീടുകളിൽ (കത്തോലിക്കാ) പാരായണം ചെയ്യുന്നു. ക്രിസ്തുവിന്‍റെ ജനന-ജീവിത – മരണമാണ് മുഖ്യപ്രതിപാദ്യം.\nTags: Easter, Good Friday, Memories\n‘അത് എന്റെ തെറ്റാണ്, എന്നെ കൊന്നുകൊണ്ടിരിക്കുന്ന തെറ്റ്’; ഡേവിഡ് വാര്‍ണറുടെ ഭാര്യ\nഓർമ്മകൾ കണികാണും നേരം\nഓരോ ഇലയനങ്ങുമ്പോഴും നമ്മള് തേടുന്ന കുഞ്ഞു കാലൊച്ചകള്\nനനഞ്ഞ ശിരോവസ്ത്രങ്ങളും ഈസ്റ്ററിലെ വിരുന്നുമേശകളും\nരാജ്യത്തിന്‍റെ നിയമം വച്ച് ദൈവ നിയമം ചോദ്യം ചെയ്യരുതെന്ന് മാര് ജോര്‍ജ് ആലഞ്ചേരി\nഉയര്‍ത്തെഴുന്നേല്‍പ്പിന്റെ ഓര്‍മ്മ പുതുക്കി ഇന്ന് ഈസ്റ്റര്\nതടവുകാരുടെ കാല് കഴുകി ചുംബിച്ച് ഫ്രാന്‍സിസ് മാര്‍പാപ്പ; വധശിക്ഷ ക്രൈസ്തവം അല്ലെന്ന് പോപ്പ്\nബഹുത് ഷുക്ക്റിയാ ഫാറൂഖ് ഷെയ്ഖ്; ചെയ്ത നല്ല സിനിമകള്‍ക്ക്, തന്ന സന്തോഷങ്ങള്‍ക്ക്


Sachin Tendulkar won’t accept it but he was scared of facing Shoaib Akhtar says Shahid Afridi-സച്ചിൻ സമ്മതിക്കില്ല, അദ്ദേഹം അക്തറിനെ ഭയപ്പെട്ടിരുന്നു: അഫ്രീദി | Indian Express Malayalam\nsachin tendulkar wont accept it but he was scared of facing shoaib akhtar says shahid afridi\nതന്റെ ആത്മകഥയായ ‘കോൺട്രവേർഷ്യലി യുവേഴ്സ്’ എന്ന ആത്മകഥയിൽ അക്തർ തന്നെയാണ് തന്റെ അതിവേഗ പന്തുക‍ളെ സച്ചിൻ ഭയപ്പെട്ടിരുന്നതായി ആദ്യം അവകാശപ്പെട്ടത്\nUpdated: July 9, 2020 5:20:24 pm\nവിവാദമാകുന്ന പരാമർശങ്ങളിലൂടെ എപ്പോഴും വാർത്തകളിൽ നിറഞ്ഞ് നിൽക്കുന്ന താരമാണ് പാക്കിസ്ഥാൻ മുൻ നായകൻ ഷാഹിദ് അഫ്രീദി. ക്രിക്കറ്റും രാഷ്ട്രീയവുമെല്ലാം അഫ്രീദിയുടെ സംസാര വിഷയങ്ങളാണ്. ഇന്ത്യയ്ക്കെതിരെയും പ്രധാനമന്ത്രി ഉൾപ്പടെയുള്ള നേതാക്കൾക്കെതിരെയും മോശം പരാമർശം നടത്തിയതിന്റെ പേരിൽ വലിയ വിമർശനങ്ങളും നേരിട്ടുണ്ട്.\nഅതൊന്നുമേശാത്ത അഫ്രീദി സച്ചിനെതിരെയും പരിഹാസ ചുവയുള്ള പരാമർശങ്ങളുമായി വീണ്ടും രംഗത്തെത്തി. പാക് പേസർ ഷൊയ്ബ് അക്തറിനെ സച്ചിൻ ഭയപ്പെട്ടിരുന്നുവെന്നാണ് അഫ്രീദിയുടെ വാദം.\n“സച്ചിൻ ടെൻഡുൽക്കർ അത് സമ്മതിച്ച് തരില്ലായിരിക്കും, അദ്ദേഹം റാവൽപിണ്ടി എക്സപ്രസിനെ ഭയപ്പെട്ടിരുന്നു. അക്തറിന്റെ പല സ്‌പെല്ലുകളും ഇന്ത്യൻ ബാറ്റ്സ്മാന്റെ മനസിൽ പരിഭ്രാന്തി സൃഷ്ടിച്ചിരുന്നു,” അഫ്രീദി പറഞ്ഞു.\nAlso Read: വർഗീയവെറിക്കെതിരെ സന്ദേശമുയർത്തി താരങ്ങൾ; പിച്ചിന് വീണ്ടും ജീവൻ നൽകി ഇംഗ്ലണ്ട്-വിൻഡീസ് ടെസ്റ്റ് മത്സരം\nഒരു യുട്യൂബ് ചാനലിൽ സംസാരിക്കുമ്പോഴാണ് ഒൻപതു വർഷം മുൻപ് സച്ചിനെതിരെ ഉയർത്തിയ ആരോപണം അഫ്രീദി ആവർത്തിച്ചത്. തന്റെ ആത്മകഥയായ ‘കോൺട്രവേർഷ്യലി യുവേഴ്സ്’ എന്ന ആത്മകഥയിൽ അക്തർ തന്നെയാണ് തന്റെ അതിവേഗ പന്തുകളെ സച്ചിൻ ഭയപ്പെട്ടിരുന്നതായി ആദ്യം അവകാശപ്പെട്ടത്. അക്തറിന്റെ അവകാശവാദത്തെ പിന്നീട് അഫ്രീദി പിന്തുണയ്‌ക്കുകയായിരുന്നു.\nAlso Read: ഏഷ്യ കപ്പ് റദ്ദാക്കിയതായി ഗാംഗുലി; തീരുമാനത്തെക്കുറിച്ച് അറിയില്ലെന്ന് പാക്കിസ്ഥാനും ബംഗ്ലാദേശും\nമത്സരശേഷം തങ്ങളുടെ ടീമിനോട് മാപ്പ് ചോദിക്കേണ്ടി വരുന്ന വിധം ഇന്ത്യയെ പരാജയപ്പെടുത്തിയിട്ടുണ്ടെന്ന് അഫ്രീദി പറഞ്ഞിരുന്നു. ഇന്ത്യൻ ആരാധകരെ പ്രകോപിപ്പിക്കാൻ വേണ്ടിയാണ് താരത്തിന്റെ പുതിയ പ്രസ്താവനയെന്നാണ് ഒരു വിഭാഗം വിലയിരുത്തുന്നത്. ഇന്ത്യൻ ടീമിനെതിരെ കളിക്കുന്നതാണ് താൻ ഏറ്റവും ആസ്വദിക്കാറുള്ളത്. തന്റെ മികച്ച ഇന്നിങ്സുകൾ പിറന്നിട്ടുള്ളത് ഇന്ത്യക്കും ഓസ്ട്രേലിയക്കും എതിരെ കളിക്കുമ്പോഴാണെന്നും താരം പറഞ്ഞു.\n‘ഇന്ത്യയ്‌ക്കെതിരായ മത്സരങ്ങൾ ഞാൻ എക്കാലവും ആസ്വദിച്ചിട്ടുണ്ട്. ഒട്ടേറെത്തവണ ഞങ്ങൾ അവരെ തോൽപ്പിച്ചിട്ടുണ്ട്. വ്യക്തമായ മാർജിനിൽത്തന്നെ. മത്സരശേഷം പാക്കിസ്ഥാൻ താരങ്ങളോട് ഇന്ത്യൻ ടീം ക്ഷമ യാചിക്കേണ്ട അവസ്ഥ പോലും സൃഷ്ടിച്ചാണ് പലപ്പോഴും ഞങ്ങൾ അവരെ തോൽപ്പിച്ചിരുന്നതെന്നാണ് ഞാൻ കരുതുന്നത്,’ അഫ്രീദി പറഞ്ഞു.\nWeb Title: Sachin tendulkar wont accept it but he was scared of facing shoaib akhtar says shahid afridi


നടിയെ ആക്രമിച്ച കേസ്: ദിലീപും നാദിര്‍ഷയും അറസ്റ്റില്￼\nകൊച്ചിയില് സിനിമാ നടിയെ ആക്രമിച്ച കേസില് ജനപ്രിയ നടന് ദിലീപും നാദിര്‍ഷയും അറസ്റ്റില്. പുതിയ തെളിവുകളുടെ അടിസ്ഥാനത്തിലാണ് അറസ്റ്റ്. സംഭവത്തിലെ ഗൂഢാലോചനയുമായി ബന്ധപ്പെട്ടാണ് ഇരുവരെയും അറസ്റ്റ് ചെയ്തത്. ദിലീപിനെ ഇന്ന് രാവിലെ കസ്റ്റഡിയിലെടുത്ത ശേഷം രഹസ്യ കേന്ദ്രത്തില് വെച്ച് ചോദ്യം ചെയ്തുവരികയായിരുന്നു. ഇരുവരുടെയും അറസ്റ്റ് ഡിജിപി യും മുഖ്യമന്ത്രിയുടെ ഒാഫീസും സ്ഥിരീകരിച്ചു. ദിലീപിനെ ആലുവ പൊലീസ് ക്ലബ്ബിലെത്തിച്ചു.\nപള്‍സര് സുനിയെ ചോദ്യം ചെയ്തതിന്‍റെ അടിസ്ഥാനത്തില് ലഭിച്ച കൂടുതല് തെളിവുകളുടെ അടിസ്ഥാനത്തിലാണ് അറസ്റ്റിലേക്ക് നീങ്ങാന് അന്വേഷണ സംഘം തീരുമാനിച്ചത്. ദിലീപിനെതിരെ വ്യക്തമായ തെളിവുകള് ലഭിച്ചെന്ന കാര്യം ഡിജിപിയെയും മുഖ്യമന്ത്രിയുടെ ഓഫീസിനെയും അറിയിച്ചതിന് ശേഷമായിരുന്നു അറസ്റ്റിലേക്ക് നീങ്ങിയത്.


തട്ടിപ്പിലൂടെ അക്കൗണ്ടില് നിന്ന് പണം പോയാല് നഷ്ടപരിഹാരം ബാങ്ക് നല്‍കണമെന്ന്:ഹൈക്കോടതി\nHomeKERALAതട്ടിപ്പിലൂടെ അക്കൗണ്ടില് നിന്ന് പണം പോയാല് നഷ്ടപരിഹാരം ബാങ്ക് നല്‍കണമെന്ന്:ഹൈക്കോടതി\nതിരുവനന്തപുരം: ബാങ്ക് അക്കൗണ്ടില് നിന്ന് ഒരാളുടെ പണം ആരെങ്കിലും തട്ടിയെടുത്താല് നഷ്ടപ്പെട്ട പണം തിരികെ നല്‍കാനുളള ഉത്തരവാദിത്വം ബാങ്കിനുണ്ടെന്ന് ഹൈക്കോടതി. കേരളത്തിന്‍റെ പലഭാഗത്തും എടിഎം തട്ടിപ്പുകള് വ്യാപകമായ പശ്ചാത്തലത്തിലാണ് ഹൈക്കോടതിയുടെ ഈ നിര്‍ണായക വിധി. കോട്ടയം ജില്ലാ സ്വദേശിയായ പിവി ജോര്‍ജിന്‍റെ ഫയല് ചെയ്ത കേസുമായി ബന്ധപ്പെട്ടാണ് ഹൈക്കോടതി ഇത്തരത്തിലൊരു വിധി പുറപ്പെടുവിച്ചത്.\nവിദേശത്ത് ജോലി നോക്കുന്ന പിവി ജോര്‍ജിന് സ്റ്റേറ്റ് ബാങ്ക് അക്കൗണ്ടില് നിന്നും 2.40 ലക്ഷം രൂപയാണ് എടിഎം തട്ടിപ്പ് വഴി നഷ്ടമായത്. തനിക്ക് ബാങ്ക് നഷ്ടപരിഹാരം നല്‍കണം എന്ന വാദവുമായി തുടക്കത്തില് മുന്‍സിഫ് കോടതിയെ ജോര്‍ജ് സമീപിച്ചിരുന്നെങ്കിലും ഹര്‍ജി കോടതി തള്ളിയിരുന്നു. എന്നാല്, ജില്ലാ കോടതി അദ്ദേഹത്തിന് അനുകൂലമായ ഉത്തരവിട്ടു. തുടര്‍ന്ന് ജില്ലാ കോടതി ഉത്തരവിനെതിരെ ബാങ്ക് ഹൈക്കോടതിയെ സമീപിക്കുകയായിരുന്നു.\nബാങ്ക് നല്‍കിയ അപ്പീല് തള്ളിയ ഹൈക്കോടതി ജോര്‍ജിന് നഷ്ടപരിഹാരം നല്‍കാന് ഉത്തരവിട്ടു. തട്ടിപ്പിലൂടെ പണം നഷ്ടപ്പെട്ട ആള്‍ക്ക് തുക തിരികെ നല്‍കേണ്ടത് ബാങ്കാണ്. ഇക്കാര്യത്തില് നിന്ന് ഒഴിഞ്ഞുമാറാന് ബാങ്കിന് കഴിയില്ലെന്നും ഹൈക്കോടതി വിധിയില് പറയുന്നു.\nഎടിഎമ്മിന്‍റെ പിന് നമ്ബര് ഉടമയ്ക്ക് മാത്രമേ അറിയൂ എന്നും പണം നഷ്ടപ്പെട്ടത് സംബന്ധിച്ച് ജോര്‍ജിന് എസ്.എം.എസ് സന്ദേശം നല്‍കിയിരുന്നെന്നും ബാങ്ക് ഹൈക്കോടതിയില് വാദിച്ചു.പിന് നമ്ബര് കാര്‍ഡ് ഉടമയ്ക്ക് മാത്രമായിരുന്നു അറിയാമായിരുന്നത്, അതിനാല് അദ്ദേഹത്തിന്‍റെ അറിവില്ലാതെ മറ്റാര്‍ക്കും പണം എടുക്കാന് കഴിയില്ലെന്ന വാദമാണ് ബാങ്ക് മുന്നോട്ട് വച്ചത്. അതിനാല് നഷ്ടപരിഹാരം നല്‍കാനാകില്ലെന്ന് ബാങ്ക് വാദിച്ചു.\nതട്ടിപ്പുകാരന് അനധികൃതമായാണ് പണം പിന്‍വലിച്ചതെന്നും, അതിനാല് നഷ്ടം നികത്തേണ്ട ചുമതല ബാങ്കിന് ഉണ്ടെന്നും ഹൈക്കോടതി പറ‌ഞ്ഞു. അന്തര്‍ദേശീയ തട്ടിപ്പ് സംഘമാണ് കുറ്റകൃത്യത്തില് പങ്കാളിയായതെന്നും ബാങ്ക് ഹൈക്കോടതിയെ അറിയിച്ചു.


Bitgert പ്രൈസ് സ്കൈറോക്കറ്റ്സ്, അതേസമയം പോൾക്കഡോട്ടും മാറ്റിക്കും ശ്രദ്ധേയമായ വളർച്ച കാണിക്കുന്നു - Shiv's Era\nBitgert പ്രൈസ് സ്കൈറോക്കറ്റ്സ്, അതേസമയം പോൾക്കഡോട്ടും മാറ്റിക്കും ശ്രദ്ധേയമായ വളർച്ച കാണിക്കുന്നു\nആയിരക്കണക്കിന് നിക്ഷേപകരെ ആകർഷിക്കുന്ന വ്യവസായത്തിലെ ഒരേയൊരു വാതകരഹിത ബ്ലോക്ക്ചെയിൻ ആണ് ബിറ്റ്ഗെർട്ട്\nവേഗതയേറിയ ചെയിൻ വേഗതയും കുറഞ്ഞ ഗ്യാസ് ഫീസും കാരണം പോൾക്കഡോട്ട് വിപണിയിൽ മികച്ച പ്രകടനം കാഴ്ചവയ്ക്കുന്നു\nബുൾ റൺ കൂടുതൽ ശക്തമായി കാണപ്പെടുന്നു, പോൾക്കഡോട്ട് മികച്ച ഒന്നായി കണക്കാക്കപ്പെടുന്നു\nക്രിപ്‌റ്റോ മാർക്കറ്റ് ഇപ്പോൾ ഒരു ബുൾ റണ്ണിലാണ്, മിക്ക നാണയങ്ങളും മുമ്പത്തെ ഇടിവിൽ നിന്ന് ശ്രദ്ധേയമായ വീണ്ടെടുക്കൽ ഉണ്ടാക്കുന്നു\nക്രിപ്‌റ്റോ മാർക്കറ്റ് ഇപ്പോൾ ഒരു ബുൾ റണ്ണിലാണ്, മിക്ക നാണയങ്ങളും മുമ്പത്തെ ഇടിവിൽ നിന്ന് മികച്ച വീണ്ടെടുക്കൽ നേടുന്നു. എന്നാൽ ബിറ്റ്‌ഗെർട്ടിനെപ്പോലെ ചിലർ ഇപ്പോഴും 110% വർദ്ധനവോടെ കുതിച്ചുയരുകയാണ്. ബിറ്റ്കോയിൻ, ഷിബ ഇനു, മാറ്റിക് എന്നിവയും മറ്റുള്ളവയും ഇതിനകം പച്ചയിലാണ്.\nബിറ്റ്ഗ്രെറ്റ്: ഉയരുമെന്ന് ഉറപ്പുള്ള ആദ്യത്തെ ഗ്യാസ്ലെസ് ബ്ലോക്ക്ചെയിൻ\nബിറ്റ്‌ഗെർട്ട് ബ്ലോക്ക്‌ചെയിനിന്റെ സമാരംഭം ഇപ്പോഴും ക്രിപ്‌റ്റോ വ്യവസായത്തിൽ അലയൊലികൾ സൃഷ്ടിക്കുന്നു. ബ്ലോക്ക്‌ചെയിൻ ഉപയോക്താക്കൾക്ക് സീറോ ഗ്യാസ് ഫീ ശൃംഖലയിൽ വ്യാപാരം നടത്താമെന്നത് വിപണിയിൽ ഏറെ ആവേശം സൃഷ്ടിച്ചിട്ടുണ്ട്. വ്യവസായത്തിലെ ഒരേയൊരു ഗ്യാസില്ലാത്ത ബ്ലോക്ക്ചെയിൻ എന്ന നിലയിൽ ബിറ്റ്‌ഗെർട്ട് ആയിരക്കണക്കിന് നിക്ഷേപകരെ ആകർഷിക്കുന്നു, അതിനാൽ വില കുതിച്ചുയരുന്നു.\nസെന്റക്‌സിന്റെ വില ക്ലൈമാക്‌സാണോ അതോ ക്രിപ്‌റ്റോ കമ്മ്യൂണിറ്റി സാധ്യതകൾ കാണുന്നതിന്റെ സൂചനയാണോ\nഈ ക്രിപ്‌റ്റോ പ്രോജക്‌റ്റിനുള്ള സാധ്യതകൾ ക്രിപ്‌റ്റോ കമ്മ്യൂണിറ്റി കാണുന്നുവെന്നതിന്റെ സൂചനയാണ് സെന്റക്‌സ് വിലയുടെ വേഗത്തിലുള്ള വളർച്ച. പ്രോജക്റ്റ് ഒരു ബ്ലോക്ക്ചെയിൻ ഇക്കോസിസ്റ്റം നിർമ്മിക്കുന്നു, അത് പരിധിയില്ലാത്ത ഉൽപ്പന്നങ്ങൾ ഹോസ്റ്റുചെയ്യും. 100% APY സ്റ്റേക്കിംഗ് റിവാർഡിനൊപ്പം, നിക്ഷേപകർക്ക് ഏറ്റവും പ്രതിഫലം നൽകുന്ന പ്രോജക്റ്റുകളിൽ ഒന്നായിരിക്കും ഇത്.\nബിറ്റ്കോയിന്റെ ഷിബ ഇനു നിമിഷം\nകഴിഞ്ഞ കുറച്ച് ദിവസങ്ങളായി ഇടിഞ്ഞതിന് ശേഷം ഷിബ ഇനു വില ഇപ്പോൾ ബുള്ളിഷ് ആണ്. ഇന്ന് രാവിലെ 5% വർദ്ധനയോടെ നാണയം പച്ചയായിരുന്നു. കൂടുതൽ ഉൽപ്പന്നങ്ങൾ നിർമ്മിക്കുക, നെറ്റ്‌വർക്ക് വികേന്ദ്രീകരിക്കുക, മെറ്റാവേസിലേക്ക് പ്രവേശിക്കുക തുടങ്ങി ടീം നടത്തുന്ന നിരവധി വികസനങ്ങളാണ് ഷിബയുടെ കാരണങ്ങളിൽ ചിലത്.\nമാർക്കറ്റ് ക്യാപ്പിൽ ഇസ്രയേലി ചെയിൻ പോൾക്കഡോട്ടാണ് ഒന്നാം സ്ഥാനത്ത്\nകഴിഞ്ഞ 24 മണിക്കൂറിനുള്ളിൽ 3% വളർച്ചയോടെ പോൾക്കഡോട്ടിന് ഇപ്പോൾ പച്ചനിറമാണ്. ഷിബ ഇനുവിനെ കടത്തിവെട്ടി വിപണി മൂലധനം ഈയിടെയായി മികച്ച പ്രകടനമാണ് കാഴ്ചവെച്ചത്. വേഗമേറിയ ചെയിൻ വേഗതയും വിലകുറഞ്ഞ ഗ്യാസ് ഫീസും പോൾക്കഡോട്ട്‌സ് വിപണിയിൽ മികച്ച പ്രകടനം കാഴ്ചവയ്ക്കുന്നതിനുള്ള ചില കാരണങ്ങളാണ്.\nനിലവിലെ ബുൾ മാർക്കറ്റിലെ മാറ്റിക് നാണയത്തിന്റെ നിലവിലെ പ്രകടനം ഈ ക്രിപ്‌റ്റോകറൻസിക്കുള്ള വലിയ സാധ്യത കാണിക്കുന്നു. പോളിഗോൺ നെറ്റ്‌വർക്ക് വാഗ്ദാനം ചെയ്യുന്ന വേഗതയേറിയ വേഗതയും വിലകുറഞ്ഞ വാതകവുമാണ് മാറ്റിക് വിപണിയിൽ മികച്ച പ്രകടനം കാഴ്ചവയ്ക്കാൻ കാരണം. ദിവസാവസാനത്തോടെ മികച്ച നേട്ടമുണ്ടാക്കിയവരിൽ ഒരാളായിരിക്കാം മാറ്റിക്.


ഇവള് പോക്കാണ്, താൻ ഏറ്റവും കൂടുതൽ കേട്ടിട്ടുള്ള കമ്മെന്റ് ഇതാണ് !! നടി ശരണ്യാ നായര് - മലയാളം ന്യൂസ് പോർട്ടൽ\nPosted on March 12, 2020, 4:23 PM\nമറഡോണ എന്ന സിനിമ കണ്ട ആരും തന്നെ അതിലെ നായിക ആശയെ ആരും മറക്കില്ല. ഹോം നഴ്‌സായി എത്തിയ ശരണ്യ ഒറ്റ ചിത്രം കൊണ്ട് തന്നെ മലയാളികളുടെ മനസ്സിൽ ഇടം നേടി. തന്റെ ആദ്യ ചിത്രം പുറത്തിറങ്ങിയത് പ്രളയകാലത്തായതിനാല് പ്രേക്ഷക ശ്രദ്ധ വേണ്ടത്ര ലഭിച്ചിരുന്നില്ലെന്ന് ശരണ്യ പറയുന്നു. ഇപ്പോൾ തന്റെ ആദ്യ സിനിമയെ കുറിച്ചും അതിൽ തനിക്കുണ്ടായ അനുഭവങ്ങളെ കുറിച്ചും താരം ഇപ്പോൾ പറയുകയാണ്.\nകുട്ടിക്കാലം മുതൽ തന്നെ എനിക്ക് സിനിമകളോട് വലിയ ഇഷ്ട്ടമായിരുന്നു. കുസാറ്റില് പഠനം ആരംഭിച്ചതിനു ശേഷമാണ് മോഡലിങ് രംഗത്തേയ്ക്ക് എത്തിയതെന്നും പിന്നീട് അവസരങ്ങള് ലഭിച്ചുവെന്നും താരം പറഞ്ഞു.\nതാരത്തെ കുറിച്ച് ഏറ്റവും കൂടുതല് കേട്ടിട്ടുള്ള കാര്യം എന്താണെന്ന അവതാരകന്റെ ചോദ്യത്തിന് ഇവള് പോക്കാ എന്നാണ് താന് ഏറ്റവും കൂടുതല് കേട്ടിട്ടുള്ള കമന്റ് എന്ന് താരം തുറന്നു പറഞ്ഞു. സോഷ്യല് മീഡിയ വഴി താരങ്ങള് ഇത്തരത്തിലുള്ള സൈബര് ആക്രമണങ്ങള് നേരിടുന്നത് പുതിയ കാഴ്ചയല്ല.\nRelated Items:film news, malayalm film news, sharanya r nair\nമകൾ നന്നായി പഠിക്കുമായിരുന്നു, ഒരു ജോലിയൊക്കെ വാങ്ങി കുടുംബമായി അവൾ ജീവിക്കുന്നത് കാണാൻ ഞാൻ ഒരുപാട് ആഗ്രഹിച്ചു


Youngster's murder in Thrissur flat: Youth Congress leader surrenders | സതീഷിനെ മർദ്ദിക്കുമ്പോൾ രാംദാസും ശാശ്വതിയും മദ്യപിച്ച് നൃത്തം ചെയ്തു; കുടിവെള്ളം ചോദിച്ചപ്പോൾ സതീശന്റെ ദേഹത്ത് കയറി നിന്ന് മുഖത്തേക്ക് മൂത്രം ഒഴിച്ചു; അയ്യന്തോൾ ഫ്ളാറ്റ് കൊലയിൽ കോൺഗ്രസ് നേതാവിനെതിരെ കൊലക്കുറ്റം ചുമത്തും - MarunadanMalayalee.com\nസതീഷിനെ മർദ്ദിക്കുമ്പോൾ രാംദാസും ശാശ്വതിയും മദ്യപിച്ച് നൃത്തം ചെയ്തു; കുടിവെള്ളം ചോദിച്ചപ്പോൾ സതീശന്റെ ദേഹത്ത് കയറി നിന്ന് മുഖത്തേക്ക് മൂത്രം ഒഴിച്ചു; അയ്യന്തോൾ ഫ്ളാറ്റ് കൊലയിൽ കോൺഗ്രസ് നേതാവിനെതിരെ കൊലക്കുറ്റം ചുമത്തും\nApril 01, 201602:54 PM IST Permalink\nതൃശൂർ: അയ്യന്തോൾ ഫ്ളാറ്റ് കൊലപാതകത്തിൽ കെപിസിസി മുൻ സെക്രട്ടറി എം.ആർ രാംദാസിനും നേരിട്ട് പങ്ക്. രാംദാസിന്റെ സാന്നിധ്യത്തിലായിരുന്നു യുവാവിനെ മർദ്ദിച്ചത്. മുഖ്യപ്രതി റഷീദാണ് നിർണ്ണായക മൊഴി പൊലീസിന് നൽകിയത്. കൊല്ലപ്പെട്ട സതീശനെ ക്രൂരമായി മർദിക്കുമ്പോൾ എം.ആർ രാംദാസും മുറിയിലുണ്ടായിരുന്നു. യുവാവ് കൊല്ലപ്പെടുന്നതിന്റെ തലേദിവസം തന്നെ രാംദാസ് ഫ്ളാറ്റിൽ എത്തിയിരുന്നു. ശാശ്വതിക്കൊപ്പം മദ്യപിക്കുകയും നൃത്തം ചെയ്യുകയും ചെയ്ത രാംദാസ്, സതീശിനെ താനും കൃഷ്ണപ്രസാദും മർദ്ദിക്കുന്നത് നോക്കിയിരുന്നുവെന്നും റഷീദിന്റെ മൊഴിയിൽ പറയുന്നു. സതീശനെ മർദ്ദിക്കുന്നതിന്റെ ദൃശ്യങ്ങൾ റഷീദിന്റെ മൊബൈലിലും ഐ പാഡിലും ഉണ്ടെന്ന് പൊലീസ് പറഞ്ഞു.\nക്രൂരമർദ്ദനത്തെ തുടർന്ന് അബോധാവസ്ഥയിലായ സതീശൻ കുടിവെള്ളം ചോദിച്ചപ്പോൾ റഷീദ് സതീശന്റെ ദേഹത്ത് കയറി നിന്ന് മുഖത്തേക്ക് മൂത്രം ഒഴിച്ചു. സതീശൻ മരിച്ചതറിഞ്ഞ് ആദ്യം പ്രതികൾ അഭയം തേടിയത് എം ആർ രാംദാസിന്റെ അടുത്തായിരുന്നു. ഇതിന് വ്യക്തമായ തെളിവുണ്ടെന്നും പൊലീസ് പറയുന്നു. കൊലപാതകത്തിന് ശേഷം റഷീദിനും കാമുകി ശാശ്വതിക്കും രക്ഷപ്പെടാനുള്ള മാർഗം ഉപദേശിച്ചത് രാംദാസാണ്. അറസ്റ്റിലായ സുഹൃത്ത് കൃഷ്ണ പ്രസാദിനോട് കൊലപാതക കുറ്റം ഏറ്റെടുത്ത് കീഴടങ്ങിയാൽ എല്ലാവിധ സഹായങ്ങളും ചെയ്ത് നൽകാമെന്ന് രാംദാസ് ഉറപ്പും നൽകി. നിലവിൽ പ്രതികളെ രക്ഷപ്പെടാൻ സഹായിച്ചു, തെളിവ് നശിപ്പിച്ചു എന്നീ കുറ്റങ്ങളാണ് രാംദാസിനെതിരെ ചുമത്തിയിരിക്കുന്നത്.\nഅവിഹിത ബന്ധത്തിനൊടുവിൽ ഫ്‌ലാറ്റിൽ യുവാവിനെ കൊലപ്പെടുത്തിയ റഷീദിനെയും ശാശ്വതിയെയും രക്ഷപെടാൻ സഹായിച്ചത് രാംദാസ്; കെപിസിസി മുൻ ജനറൽ സെക്രട്ടറിയെ പൊലീസ് അറസ്റ്റു ചെയ്തത് സ്‌റ്റേഷനിലേക്ക് വിളിച്ചുവരുത്തി\nഷൊർണൂർ സ്വദേശി സതീശനാണ് ഈ മാസം ആദ്യം അയ്യന്തോളിലെ ഫ്‌ലാറ്റിൽ കൊല്ലപ്പെട്ടത്. കൊലപാതകവുമായി ബന്ധപ്പെട്ട് മുൻ കെപിസിസി സെക്രട്ടറി രാംദാസ് ഉൾപ്പെടെയുള്ള പ്രതികളെ ചോദ്യം ചെയ്തപ്പോഴാണ് കൊലപാതകത്തെപ്പറ്റിയുള്ള ഞെട്ടിക്കുന്ന വിവരങ്ങൾ പുറത്തായത്. പുതിയ വെളിപ്പെടുത്തലുകളുടെ അടിസ്ഥാനത്തിൽ രാംദാസിനെതിരെ കൊലക്കുറ്റത്തിന് കേസെടുക്കുമെന്ന് അന്വേഷണഉദ്യോഗസ്ഥർ പറഞ്ഞു. അറസ്റ്റിലായ രാംദാസിനും റഷീദിനുമെതിരെ കാപ്പ ചുമത്താനുള്ള നടപടികളും പൊലീസ് ആരംഭിച്ചിട്ടുണ്ട്. ശാശ്വതിയും റഷീദും തമ്മിലുള്ള അവിഹിത ബന്ധവും റഷീദിന്റെ ഗുണ്ടാ ബന്ധങ്ങളും സതീശ് തന്റെ സുഹൃത്തുക്കളോട് പറഞ്ഞതിനെ തുടർന്നായിരുന്നു മർദ്ദനം നടന്നത്. ഫ്ളാറ്റിൽ നടക്കുന്ന എന്തൊക്കെ കാര്യങ്ങളാണ് പറഞ്ഞതെന്ന് സതീശനോട് ചോദിച്ചറിഞ്ഞ റഷീദ് ഫ്ളാറ്റിലെ രഹസ്യങ്ങളെല്ലാം ചോർന്നുവെന്ന സംശയത്തിൽ സതീശനെ വെള്ളവും ഭക്ഷണവും നൽകാതെ കക്കൂസിൽ പൂട്ടിയിട്ടു. നിരീക്ഷണത്തിന് കൃഷ്ണപ്രസാദിനെ ചുമതലപ്പെടുത്തി. ഈ ദിവസങ്ങളിലെല്ലാം ശാശ്വതി റഷീദിന്റെ ഫ്ളാറ്റിലുണ്ടായിരുന്നു. കൊലപാതകത്തിനുശേഷം മഹാരാഷ്ട്ര, കർണാടക, കാശി, ആഗ്ര, തിരുപ്പതി, ഡൽഹി എന്നിവിടങ്ങളിൽ ഒളിവിൽ കഴിഞ്ഞു. രാംദാസിന്റെ അറസ്റ്റോടെയാണ് കോടതിയിൽ റഷീദ് കീഴടങ്ങിയത്.\nപ്രതികളുടെ മൊഴിയിൽ നിന്ന് കൊലപാതകത്തെ കുറിച്ച് പൊലീസ് എത്തിയ നിഗമനം ഇങ്ങനെ: ഷൊർണൂരിൽ ബസ് ഡ്രൈവറായിരുന്ന സതീശൻ ജോലി അന്വേഷിച്ച് സുഹൃത്തിനൊപ്പം കൊടൈക്കനാലിലെ റിസോർട്ടിലേക്ക് പുറപ്പെട്ടതായിരുന്നു. കൊടൈക്കനാലിൽ സുഹൃത്ത് നടത്തുന്ന റിസോർട്ടിൽ ടൂറിസ്റ്റുകൾക്കുള്ള വാഹനത്തിന്റെ ഡ്രൈവർ ജോലിയായിരുന്നു സതീശന്റെ ലക്ഷ്യം. സതീശന് ജോലി വാഗ്ദാനം ചെയ്ത കൂട്ടുകാരൻ കേസിലെ മുഖ്യപ്രതിയായ റഷീദിന്റെ ഡ്രൈവറായിരുന്നു. ആ കൂട്ടുകാരനൊപ്പമാണ് കൊടൈക്കനാലിലേക്ക് പുറപ്പെട്ടത്. പോകുംവഴി റഷീദിനെ കാണാനായി കൂട്ടുകാരൻ ഫ്‌ളാറ്റിലേക്കു പോയി. മടങ്ങിവന്നപ്പോൾ റഷീദും കാമുകിയായ ശാശ്വതിയും കൂടെ ഉണ്ടായിരുന്നു. കൊടൈക്കനാൽ യാത്രയിൽ അവരും ചേർന്നു. കൊടൈക്കനാലിൽ വിദേശികൾ പങ്കെടുത്ത ഡി.ജെ പാർട്ടിയിൽ പങ്കെടുത്ത അവർക്ക് നാട്ടിലേക്ക് തിരികെ ഉടൻ വരാൻ കഴിഞ്ഞില്ല,\nഡി.ജെ പാർട്ടിക്കുശേഷം സ്വന്തം വാഹനത്തിൽ തിരികെ പോകാൻ കഴിയാതായ റഷീദിനെയും കാമുകിയെയും നാട്ടിലെത്തിക്കാൻ സുഹൃത്താണ് സതീശനോട് ആവശ്യപ്പെട്ടത്. അയ്യന്തോളിലെ ഫ്‌ളാറ്റിലെത്തി അന്ന് അവിടെ തങ്ങിയ സതീശനോട് തന്റെ രാഷ്ട്രീയ സ്വാധീനമുപയോഗിച്ച് തിരു കൊച്ചി ബാങ്കിൽ ജോലിതരപ്പെടുത്തി നൽകാമെന്നും അതിന് ചെലവു ചെയ്യണമെന്നും റഷീദ് പറഞ്ഞു. കൈവശം പണമില്ലാതിരുന്ന സതീശൻ ഷൊർണൂരിലുള്ള പിതാവിന്റെ പക്കൽ നിന്ന് പണംവാങ്ങി മദ്യവുമായി ഫ്‌ളാറ്റിലേക്ക് മടങ്ങി. ഇതിനിടെ ഫോണിൽ വിളിച്ച സുഹൃത്തിനോട് റഷീദുമായി പരിചയപ്പെട്ടതും യാത്രയും ജോലി വാഗ്ദാനവുമെല്ലാം വെളിപ്പെടുത്തി. റഷീദിനെ അറിയാവുന്ന സുഹൃത്ത് അയാളുമായുള്ള അടുപ്പം നല്ലതല്ലെന്ന് സതീശനെ താക്കീത് ചെയ്തു. ജോലി ലഭിക്കുമെന്ന് വിശ്വസിച്ച സതീശൻ സുഹൃത്തിന്റെ ഉപദേശം അവഗണിച്ചു. റഷീദിന്റെ ഫ്‌ളാറ്റിൽ തന്നെ തങ്ങി. അതിനിടെ വീണ്ടും സതീശനെ ഫോണിൽ വിളിച്ച സുഹൃത്ത് റഷീദിന്റെ വാക്കുകൾ വിശ്വസിക്കരുതെന്നും എത്രയും പെട്ടെന്ന് അവിടെ നിന്ന് മടങ്ങണമെന്നും നിർബന്ധിച്ചു.\nതന്റെ ഉപദേശം സതീശൻ കാര്യമാക്കാത്തതിൽ രോഷം കൊണ്ട സുഹൃത്ത് ഫോണിലൂടെ വിരട്ടി. ഇരുവരും തമ്മിലുള്ള ഫോൺ സംഭാഷണം ശ്രദ്ധിച്ച റഷീദ് ഫോൺപിടിച്ചുവാങ്ങി സതീശന്റെ സുഹൃത്തിനെ ശകാരിച്ചു. ശാശ്വതിയുമായുള്ള കൊടൈക്കനാൽ യാത്രയും റഷീദിന്റെ ഫ്‌ളാറ്റിലെ വാസവും സതീശന്റെ സുഹൃത്ത് ഫോണിലൂടെ തിരികെ ചോദ്യം ചെയ്തു. ഫ്‌ളാറ്റിൽ നടന്ന കാര്യങ്ങൾ സതീശൻ ഡ്രൈവറായ കൂട്ടുകാരനെ അറിയിച്ചതിൽ തോന്നിയ പകയാണ് പ്രശ്‌നമായി മാറിയതെന്ന് പൊലീസ് പറയുന്നു. സതീശൻ യുവതിയെ പ്രലോഭിപ്പിക്കാൻ ശ്രമിച്ചെന്ന സംശയവും റഷീദിനുണ്ടായി. പ്രകോപിതനായ റഷീദ് സതീശനെ ഒരു മുറിയിലേക്ക് കൂട്ടിക്കൊണ്ടുപോയി സാങ്കൽപ്പിക കസേരയിൽ ഇരുത്തി. സദാസമയവും കാറിൽ കൊണ്ടുനടക്കാറുള്ള ഹോക്കി സ്റ്റിക്ക് ഉപയോഗിച്ച് സതീശനെ മർദ്ദിച്ചശേഷം കക്കൂസിൽ പൂട്ടിയിട്ടു. ഫെബ്രു.29നായിരുന്നു ഇത്. അന്നേദിവസം റഷീദിന്റെ ആതിഥ്യം സ്വീകരിച്ചെത്തിയ കോൺഗ്രസ് നേതാവ് എം.ആർ രാമദാസും ഇക്കാര്യങ്ങൾ അറിഞ്ഞു. സതീശനെ മോചിപ്പിക്കാനോ ഇക്കാര്യങ്ങൾ പൊലീസിനെ അറിയിക്കാനോ കൂട്ടാക്കാതിരുന്ന രാംദാസും റഷീദിന്റെ ക്രൂരതകൾക്ക് കൂട്ടുനിൽക്കുകയായിരുന്നു.\nദിവസങ്ങളോളം കക്കൂസിൽ പൂട്ടിയിട്ട് സതീശനെ ക്രൂരമായ മർദ്ദനങ്ങൾക്കിരയാക്കുമ്പോഴും രാംദാസ് അവിടെ എത്തി മദ്യപാനവും ശാശ്വതിയുമായി ആട്ടവും പാട്ടും നടത്തി മടങ്ങി. സംഭവദിവസം വൈകിട്ട് എം.ആർ രാമദാസ് മദ്യവും ഭക്ഷണവുമായി എത്തിയാണ് ഫ്‌ളാറ്റിലെ ഡാൻസ് പരിപാടിയിൽ പങ്കെടുത്തത്. ഫ്‌ളാറ്റിലെ രഹസ്യങ്ങൾ ചോർന്നതിന്റെ പകയൊടുങ്ങാത്ത റഷീദിന്റെ നിർദേശമനുസരിച്ച് ശാശ്വതിയും കൃഷ്ണപ്രസാദും കക്കൂസിന് പുറത്തിറക്കി സതീശനെ ക്രൂരമായി ഉപദ്രവിച്ചു. മർദ്ദനം സഹിക്കാതെ മൂത്രമൊഴിച്ച സതീശനെ കൊണ്ട് ആ മൂത്രം നക്കിച്ചു. കുഴഞ്ഞുവീണപ്പോൾ കുടിക്കാൻ വെള്ളം ചോദിച്ച സതീശന്റെ മുഖത്തേക്ക് റഷീദ് മൂത്രമൊഴിച്ചെന്നും പൊലീസ് പറയുന്നു.


Shah Rukh Khan about the precious five gifts got from his father | Indian Express Malayalam\nshah rukh khan about the precious five gifts got from his father throwback video\nഎന്റെ പിതാവ് ദരിദ്രനായിരുന്നു, പക്ഷേ ഏറ്റവും വിലപിടിച്ച5സമ്മാനങ്ങൾ തന്നത് അദ്ദേഹമാണ്: ഷാരൂഖ് ഖാൻ\n“എന്റെ പിതാവ് തന്ന അവസാനത്തെ ഉപഹാരമായിരുന്നു ഏറ്റവും അമൂല്യമായത്. അതൊരു സമ്മാനമാണെന്ന് ഞാൻ തിരിച്ചറിഞ്ഞത് എന്റെ പതിനഞ്ചാം വയസ്സിൽ അദ്ദേഹം മരിച്ച ദിവസമാണ്”\nUpdated: June 12, 2022 7:08:33 am\nസ്ഥിരോത്സാഹവും കഠിനപ്രയത്നവുമാണ് ബോളിവുഡിന്റെ സ്വന്തം കിംഗ് ഖാൻ എന്ന പദവിയിലേക്ക് ഷാരൂഖ് ഖാനെ ഉയർത്തിയത്. ബ്രിട്ടീഷ് ഇന്ത്യയിലെ (ഇന്നത്തെ പാകിസ്ഥാൻ) പെഷവാറിൽ നിന്നുള്ള സ്വാതന്ത്ര്യ സമര പ്രവർത്തകനായിരുന്നു ഷാരൂഖിന്റെ പിതാവായ മീർ താജ് മുഹമ്മദ് ഖാൻ.\nധാരാളം വായിക്കുകയും ചിന്തിക്കുകയുമൊക്കെ ചെയ്യുന്ന വിദ്യാസമ്പന്നനായ അദ്ദേഹം പേർഷ്യൻ, സംസ്‌കൃതം, പുഷ്‌തു, പഞ്ചാബി, ഹിന്ദി, ഇംഗ്ലീഷ് എന്നിങ്ങനെ ആറ് ഭാഷകൾ സ്വായത്തമാക്കിയിരുന്നു. എന്നാൽ, പിതാവിന്റെ സംരക്ഷണത്തിൽ അധികനാൾ കഴിയാനുള്ള ഭാഗ്യം ഷാരൂഖിന് ഉണ്ടായിരുന്നില്ല.\nക്യാൻസർ ബാധിച്ച് മീർ താജ് മുഹമ്മദ് ഖാൻ മരിക്കുമ്പോൾ ഷാരൂഖ് ഖാന് 15 വയസ്സ് മാത്രമാണ് പ്രായം. ഷാരൂഖിന് 25 വയസ്സായപ്പോഴേക്കും മാതാവ് ലതീഫ് ഫാത്തിമയും അന്തരിച്ചു. തുടർന്നങ്ങോട്ട് കഷ്ടപ്പാടുകൾ താണ്ടി, പ്രതിബന്ധങ്ങളെ അതിജീവിച്ച് സ്വപ്നസമാനമായൊരു ജീവിതം പടുത്തുയർത്തിയ കഥയാണ് ഷാരൂഖ് ഖാന് പറയാനുള്ളത്.\nതന്റെ പിതാവിനെ കുറിച്ചും അദ്ദേഹം നൽകിയ വിലപ്പിടിച്ച അഞ്ച് സമ്മാനങ്ങളെ കുറിച്ചും ഷാരൂഖ് മനസ്സുതുറക്കുന്ന ഒരു ത്രോബാക്ക് വീഡിയോ ആണ് ഇപ്പോൾ ശ്രദ്ധ കവരുന്നത്. ഇന്നത്തെ ഷാരൂഖ് ഖാനെ വാർത്തെടുക്കുന്നതിൽ ആ സമ്മാനങ്ങൾക്ക് എത്രത്തോളം പ്രാധാന്യമുണ്ടെന്ന് പറയുകയാണ് താരം. ബ്രൂട്ട് ഇന്ത്യയ്ക്ക് 2016ൽ നൽകിയ ഒരു അഭിമുഖത്തിൽ നിന്നുള്ളതാണ് ഈ വീഡിയോ.\nഎന്റെ പിതാവൊരു ദരിദ്രനായിരുന്നു, തൊഴിൽ രഹിതനും. ജീവിതത്തിന്റെ രണ്ടറ്റവും കൂട്ടിമുട്ടിക്കാൻ അദ്ദേഹം കഷ്ടപ്പെടുന്നത് കുട്ടിക്കാലത്ത് ഞാൻ കണ്ടിട്ടുണ്ട്. എന്റെ പത്തു വയസ്സു മുതൽ 15 വയസ്സുവരെ വിലകൂടിയ സമ്മാനങ്ങൾ വാങ്ങിത്തരാൻ അദ്ദേഹത്തിന് ശേഷിയില്ലായിരുന്നു, അതിനാൽ കൈവശമുള്ള പഴയ വസ്തുക്കൾ പത്രക്കടലാസിൽ പൊതിഞ്ഞ് പിറന്നാൾ സമ്മാനമായി എനിക്കദ്ദേഹം നൽകുമായിരുന്നു. എന്റെ പിതാവ് തന്ന അഞ്ച് സമ്മാനങ്ങളുടേതാണ് ഈ കഥ, അവയെങ്ങനെയാണ് ഇന്നത്തെ എന്നെ രൂപപ്പെടുത്തിയതെന്നും.\nപത്താം വയസ്സിലാണ് എനിക്കൊരു പഴയ ചെസ്സ് ബോർഡ് അദ്ദേഹം സമ്മാനമായി നൽകിയത്. ചെസ്സ് ജീവിതത്തിന്റെ പ്രതിഫലനമാണ്! പറഞ്ഞു പഴകിയതാണെങ്കിലും അത് സത്യമാണ്. അത് നിങ്ങളെ പഠിപ്പിക്കുന്ന ആദ്യ പാഠമെന്തെന്നാൽ ഓരോ നീക്കങ്ങൾക്കും അതിന്റേതായ അനന്തര ഫലമുണ്ട് എന്നാണ്. നിങ്ങളത് അറിഞ്ഞ് ചെയ്താലും ഇല്ലെങ്കിലും! ജീവിതത്തിലെ ഒരൊറ്റ നിമിഷവും ശൂന്യമായി കടന്നു പോകുന്നില്ല. അതിനാൽ കാര്യങ്ങൾ ആവർത്തിച്ചുറപ്പിക്കുക, എല്ലായ്പ്പോഴും കഴിഞ്ഞില്ലെന്നുവരും എങ്കിലും അതിനായി ശ്രമിക്കുക! അങ്ങനെ ചെയ്താൽ നിങ്ങളുടെ ജീവിതം ചെസ് ബോർഡിലെ കളങ്ങൾ പോലെ കറുപ്പും വെളുപ്പുമാകില്ല. ചില നേരം മുന്നോട്ട് കുതിക്കും മുമ്പ് ഏതാനും അടി പുറകോട്ട് വെക്കേണ്ടി വരും. കുറച്ചുകാലത്തേക്ക് നമുക്ക് ബുദ്ധിമുട്ടായി തോന്നുന്ന കാര്യങ്ങൾ ചെയ്യുന്നതിലും നഷ്ടമൊന്നുമില്ല, പക്ഷേ അതെല്ലാം മൂല്യവത്തായിരുന്നുവെന്ന് കാലം കൊണ്ട് തെളിയിക്കണം.\nഎന്റെ പിതാവ് സമ്മാനിച്ചതിൽ ഏറ്റവും അമൂല്യമായത് ഒരു ഇറ്റാലിയൻ ടൈപ്പ് റൈറ്ററാണ്. ഒരു ടൈപ്പ് റൈറ്റർ നന്നായി ഉപയോഗിക്കാൻ നിങ്ങൾക്ക് കൂർമ്മബുദ്ധി കൂടിയേ തീരൂ. തെറ്റിപ്പോവുന്ന ഒരു അക്ഷരം മതി മുഴുവൻ ജോലിയും ആദ്യം മുതൽ വീണ്ടും തുടങ്ങേണ്ടി വരും. ടൈപെക്സ് എന്നൊരു സംവിധാനമാണ് ഞങ്ങളന്ന് ഉപയോഗിച്ചിരുന്നത്. മനസ്സിലെ വാക്കുകൾ ടൈപ്പ് ചെയ്യാനായി വിരലുകളുടെ നിയന്ത്രണം സ്വായത്തമാക്കേണ്ടതുണ്ട്. കൂടുതൽ സൂക്ഷ്മതയോടെ ജോലി ചെയ്തുകൊണ്ടേയിരിക്കുക. മുതിർന്ന വ്യക്തിയായപ്പോൾ എനിക്ക് ബോധ്യമായൊരു കാര്യം നിങ്ങളുടെ സ്ഥിരോത്സാഹത്തേക്കാളും കഠിനാധ്വാനത്തേക്കാളും പ്രാധാന്യമുള്ള മറ്റൊന്നുമില്ല എന്നതാണ്. നിങ്ങൾ ചെയ്യുന്നതെല്ലാം കൂടുതൽ ശ്രദ്ധയോടെ വീണ്ടും ചെയ്യാൻ ശ്രമിക്കുക. പരിശീലനം എല്ലാത്തിനെയും എളുപ്പമാക്കും. ഏതൊരു ജോലി ചെയ്യുമ്പോഴും അത് നിങ്ങളുടെ ആദ്യ ജോലിയാണെന്ന് കരുതുക. എങ്കിൽ മാത്രമേ, അത് ശരിയായി ചെയ്യാനും മറ്റുള്ളവരിൽ മതിപ്പുണ്ടാക്കാനും നിങ്ങൾക്ക് സാധിക്കൂ. അതേസമയം നിങ്ങളുടെ അവസാനത്തെ ജോലിയാണെന്നും കരുതുക, ഇനിയൊരവസരം ലഭിക്കില്ലെന്നു കരുതി അർപ്പണഭാവത്തോടെ അതിനെ സമീപിക്കുക.\nAlso Read: അമാലിനൊപ്പം അവധിക്കാലം ആഘോഷിച്ച് ദുല്‍ഖര്; ചിത്രങ്ങള്\nപിന്നീടെനിക്ക് പിതാവ് സമ്മാനിച്ചത് ഒരു ക്യാമറയാണ്. രസകരമായ കാര്യമെന്തെന്നാൽ, അത് പ്രവർത്തനക്ഷമമായിരുന്നില്ല. അതിനാൽ ഒരു ഫോട്ടോ പോലുമെടുത്തില്ല! സർഗാത്മകത ആത്മാവിലാണ് നടക്കുന്നത് എന്നതാണ് ഞാൻ പഠിച്ച പാഠം. അതിൽ നിന്നൊരു പ്രൊഡക്റ്റോ ലോകം അംഗീകരിക്കുന്ന നേട്ടമോ ഉണ്ടാകണമെന്നില്ല. അതു നമ്മുടെ ഉള്ളിൽ നിന്നാണ് വരിക. നിങ്ങളുടെ സർഗാത്മകതയെ ഭയപ്പെടാതെ ആദരവോടെ കാണുക.\nഎന്റെ പിതാവ് നല്ലൊരു തമാശക്കാരനായിരുന്നു. എത്ര ഗൗരവമുള്ള സംഭവത്തെയും ഹാസ്യാത്മകമായി സമീപിക്കാനുള്ള കഴിവ് അദ്ദേഹത്തിനുണ്ടായിരുന്നു. തമാശകളില്ലെങ്കിൽ ലോകം വിരസമായൊരു ഇടമായി മാറിയേനെ. ഏതു അന്ധകാരവും ഹൃദയം തുറന്ന ഒരു ചിരിയ്ക്കു മുന്നിൽ നിഷ്‌പ്രഭമാവും. അത് നിങ്ങൾക്ക് എല്ലാം അഭിമുഖീകരിക്കാനുള്ള ധൈര്യം തരും. അത് നിങ്ങളുടെ കാഴ്ചപ്പാടിനെ മാറ്റുന്നുണ്ട്.\nഎന്റെ പിതാവ് തന്ന അവസാനത്തെ ഉപഹാരമായിരുന്നു ഏറ്റവും ചാരുതയാർന്നത്. അതൊരു സമ്മാനമാണെന്ന് ഞാൻ തിരിച്ചറിഞ്ഞത് എന്റെ പതിനഞ്ചാം വയസ്സിൽ അദ്ദേഹം മരിച്ച ദിവസമാണ്. നമ്മുടെ മാതാപിതാക്കൾ നൽകുന്ന ഏറ്റവും വലിയ സമ്മാനം, നമ്മുടെ ജീവിതം തന്നെയാണ്. ഒരു സത്രീയേയോ പുരുഷനെയോ അസാധാരണമാക്കുന്നത് ദയയാണ്. ജീവിതമെന്നത് നമ്മേക്കാൾ വലുതാണെന്ന തിരിച്ചറിവ് നൽകുന്നു. ലോകത്തോട് നന്ദിയുള്ളവരായിരിക്കാൻ അതു നമ്മെ പ്രേരിപ്പിക്കുന്നു. നമ്മോട് സ്നേഹത്തോടെയോ പരുക്കനായോ പെരുമാറുന്ന എല്ലാവരും നമ്മളെ പോലെ തന്നെയുള്ള മനുഷ്യരാണെന്ന മനസ്സിലാക്കലാണത്. അനുഭവങ്ങളാണ് മനുഷ്യനെ രൂപപ്പെടുത്തുന്നത്. നമ്മൾ ഏതെങ്കിലും മേഖലകളിൽ വിജയിയാണെന്നത് കൊണ്ട് മറ്റൊരു മനുഷ്യനേക്കാൾ മികച്ചവനാണ് എന്നർത്ഥമില്ല.\nWeb Title: Shah rukh khan about the precious five gifts got from his father throwback video\nഒടുവിൽ പ്രഖ്യാപനം: നയൻതാര- വിഘ്നേഷ് വിവാഹം ജൂൺ 9ന് തന്നെ


ഡിജിപി ആർ ശ്രീലേഖ ഇന്ന് വിരമിക്കും | Asian Metro News | Asian Metro News\nഡിജിപി ആർ ശ്രീലേഖ ഇന്ന് വിരമിക്കും\nതിരുവനന്തപുരം: കേരളത്തിലെ ആദ്യ വനിതാ ഐപിഎസ് ഉദ്യോഗസ്ഥയായ ആര് ശ്രീലേഖ ഇന്ന് വിരമിക്കുന്നു. 1987 ബാച്ച് ഉദ്യോഗസ്ഥയാണ്. നിലവില് സംസ്ഥാനത്തിന്റെ ഫയര്‍ഫോഴ്‌സ് മേധാവിയാണ്.\nഐപിഎസ് ലഭിക്കും മുൻപ് ശ്രീ വിദ്യാധിരാജ കോളജില് അധ്യാപികയായിരുന്നു. റിസര്‍വ് ബാങ്ക് ഉദ്യോഗസ്ഥയായി ജോലി ചെയ്തിട്ടുണ്ട്.\nആലപ്പുഴ, പത്തനംതിട്ട, തൃശൂര് ജില്ലകളില് എസ്പി ആയിരുന്നു. സിബിഐയില്4വര്‍ഷം എസ്പിയായും ന്യൂഡല്‍ഹിയില് ഡിഐജിയായും ജോലി ചെയ്തു. എറണാകുളം റേഞ്ചിന്റെ ഡിഐജിയായിരുന്നു.\nകേരള സ്‌റ്റേറ്റ് കോപറേറ്റിവ് റബ്ബര് മാര്‍ക്കറ്റിങ് ഫെഡറേഷന്റെ എംഡി, റോഡ്‌സ് ആന്റ് ബ്രിഡ്ജ് എംഡി, ക്രൈംബ്രാഞ്ച് ഐജി, ആംഡ് ബറ്റാലിയന് അഡി. ഡിജിപി, വിജിലന്‍സ് എഡിജിപി തുടങ്ങിയ വിവിധ തസ്തികയിലും ജോലി ചെയ്തിട്ടുണ്ട്.\nപോലിസ് ഉദ്യോഗസ്ഥയെന്ന നിലയില് നിരവധി മെഡലുകളും നേടി. ഒൻപത് പുസ്തകങ്ങള് രചിച്ചു.\nകെവിന് വധക്കേസ് : എല്ലാ പ്രതികള്‍ക്കും ഇരട്ട ജീവപര്യന്തം തടവുശിക്ഷ വിധിച്ചു. 0


പുതിയ സംവിധാനത്തിന്റെ പേര് മള്‍ട്ടി ഓപ്ഷന് പേമെന്റ് ആക്‌സപ്റ്റന്‍സ് ഡിവൈസ്(മോപഡ്) എന്നാണ്.\nin Kerala, Personal finance\nതൃശ്ശൂര്: ഇനി എടിഎം കാര്‍ഡില്ലെങ്കിലും കടകളില്‍നിന്ന് സാധനം വാങ്ങുന്നവര്‍ക്ക് മൊബൈല് ഫോണുണ്ടെങ്കില് പണമടയ്ക്കാം. ഇതിനായി കടകളില് ഉപയോഗിക്കുന്ന പോയിന്റ് ഓഫ് സെയില് (പിഒഎസ്) യന്ത്രത്തില് മാറ്റം വരുത്താനൊരുങ്ങുകയാണ് എസ്ബിഐ.\nപിഒഎസ് മെഷീനില് നിലവില് കാര്‍ഡ് ഉപയോഗിച്ചാണ് പണമടയ്ക്കുന്നത്. എന്നാല് ഇത്തരം ഇടപാടുകള്‍ക്ക് സുരക്ഷിതത്വം കുറവാണെന്ന പ്രശ്‌നമുണ്ട്. പലപ്പോഴും കാര്‍ഡിലെ വിവരങ്ങള് ചോര്‍ത്തി ദുരുപയോഗം ചെയ്യുകയും പണം തട്ടുകയും ചെയ്യുന്നതായി ഒട്ടേറെ പരാതികളുമുയര്‍ന്നിരുന്നു. ഇതിന് പരിഹാരമായാണ് മൊബൈല് ഫോണ് ഉപയോഗിച്ച് ഇടപാട് നടത്താന് സൗകര്യമൊരുക്കുന്നതെന്ന് എസ്ബിഐ അധികൃതര് പറഞ്ഞു. പുതിയ സംവിധാനത്തിന്റെ പേര് മള്‍ട്ടി ഓപ്ഷന് പേമെന്റ് ആക്‌സപ്റ്റന്‍സ് ഡിവൈസ്(മോപഡ്) എന്നാണ്.\nഇത് ഉപയോഗിക്കാന് നാലുഘട്ടങ്ങളാണ് ഉള്ളത്. ആദ്യം കടയിലെ പിഒഎസ് യന്ത്രത്തില്‍നിന്ന് ക്യുആര് കോഡ് ലഭിക്കും. അതിന് ശേഷം ബാങ്കിന്റെ മൊബൈല് ആപ്ലിക്കേഷന് ഉപയോഗിച്ച് ഇത് സ്‌കാന് ചെയ്യാം. ഇതോടെ അടയ്‌ക്കേണ്ട തുകയും അക്കൗണ്ട് വിവരങ്ങളും ലഭിക്കും. ഇതുപയോഗിച്ച് നേരിട്ട് അക്കൗണ്ടില്‍നിന്ന് പണമടയ്ക്കാം. ചുരുങ്ങിയ വിവരങ്ങള് മാത്രം നല്‍കി പണമടയ്ക്കാവുന്ന സൗകര്യവും ഉള്‍പ്പെടുത്തിയിട്ടുണ്ട്. പണമിടപാടുകള്‍ക്ക് എസ്ബിഐ ഭീം ആപ്പും ഉപയോഗിക്കാം.\nഅടുത്ത സാമ്പത്തികവര്‍ഷത്തില് ഘട്ടംഘട്ടമായി എല്ലാ വ്യാപാര സ്ഥാപനങ്ങളിലും മോപഡ് എത്തിക്കാനാവുമെന്നും എസ്ബിഐ അധികൃതര് പറഞ്ഞു. ഇപ്പോള് കടകളില് ഉപയോഗിക്കാനായി പിഒഎസ് യന്ത്രം ആവശ്യപ്പെടുന്നവര്‍ക്ക് എസ്ബിഐ പുതിയ യന്ത്രങ്ങള് നല്‍കുന്നില്ല. ഇതുവരെ ഉപയോഗിച്ചിരുന്ന യന്ത്രത്തിന് കേടുപാടുകള് തീര്‍ക്കുക മാത്രമാണ് ചെയ്യുന്നത്.\nTags: paymentqr code\nജയില് ശിക്ഷ ഭയന്ന് 462 കോടി അടച്ച് അനില് അംബാനി; എറിക്‌സണ് നല്‍കാനുള്ള മുഴുവന് തുകയും റിലയന്‍സ് അടച്ചു തീര്‍ത്തു


മോദി സർക്കാർ പാവപ്പെട്ടവരുടെ അടുപ്പിൽ വെളളം കോരി ഒഴിക്കുന്നു വി. എസ്-VS Achuthanandan slams Modi government for removing LPG subsidy\n"പാചകവാതക സബ്‌സിഡി ഇല്ലാതാക്കിക്കൊണ്ട് ജനങ്ങളെ വറചട്ടിയില് നിന്ന് എരിതീയിലേക്ക് തള്ളിയിടുകയാണ് കേന്ദ്ര സർക്കാർ"\nതിരുവനന്തപുരം:പാചകവാതക സബ്‌സിഡി പൂര്‍ണ്ണമായും എടുത്തു കളയാനുള്ള തീരുമാനത്തില് നിന്ന് കേന്ദ്രസര്‍ക്കാര് പിന്മാറണമെന്ന് വി.എസ് അച്യുതാനന്ദന് ആവശ്യപ്പെട്ടു. നിത്യോപയോഗ സാധനങ്ങളുടെ രൂക്ഷമായ വിലക്കയറ്റം മൂലം പൊറുതിമുട്ടുന്ന ജനങ്ങള്‍ക്ക് കേന്ദ്രസര്‍ക്കാര് നല്‍കുന്ന ഇരുട്ടടിയാണ് പാചകവാതക സബ്‌സിഡി ഇല്ലാതാക്കാനുളള തീരുമാനം.\nഓരോ ദിവസവും മോദി സര്‍ക്കാര് ഓരോ ജനവിരുദ്ധ നടപടികളാണ് സ്വീകരിച്ചുകൊണ്ടിരിക്കുന്നത്. നോട്ടുനിരോധനവും ആലോചനയില്ലാതോ നടപ്പാക്കിയ ജി എസ് ടി യും ഒക്കെയായി സാധാരണക്കാരുടെ ജീവിതം ദുസ്സഹമായി മാറ്റി. അതിന് ശേഷം വീണ്ടും ജനങ്ങളെ വറചട്ടിയില് നിന്ന് എരിതീയിലേക്ക് തള്ളിയിട്ടുകൊണ്ട് പാചകവാതക സബ്‌സിഡി ഇല്ലാതാക്കുന്നത്.\nഅംബാനിമാര്‍ക്കും, അദാനിമാര്‍ക്കും ആയിരക്കണക്കിന് കോടിയുടെ സൗജന്യങ്ങള് വാരിക്കോരി നല്‍കുന്നതിനിടയിലാണ് മോദി പാവപ്പെട്ടവന്റെ അടുപ്പില് വെള്ളം കോരിയൊഴിക്കുന്നത്.\nരാജ്യങ്ങളായ രാജ്യങ്ങള് മുഴുവന് ചുറ്റിയടിച്ചു നടക്കുന്ന നരേന്ദ്രമോദിക്ക് രാജ്യത്തെ സാധാരണ ജനങ്ങളുടെ ജീവിതക്‌ളേശങ്ങള് മനസ്സിലാക്കാന് കഴിയാത്ത അവസ്ഥയാണ്.\nമോദിയെയും, ബി ജെ പി സര്‍ക്കാരിനെയും തൂത്തെറിഞ്ഞു കൊണ്ടല്ലാതെ രക്ഷ ലഭിക്കാന് പോകുന്നില്ലെന്നും വി.എസ് പറഞ്ഞു.\nപാചകവാതക സബ്‌സിഡി പൂർണമായും നിർത്താലാക്കുമെന്ന വാർത്തകളോട് പ്രതികരിച്ചാണ് വിഎസ്സിന്റെ പ്രസ്താവന. ഇന്നലെ ഈ വിഷയത്തിൽ മുഖ്യമന്ത്രി പിണറായി വിജയനും പ്രതിഷേധിച്ചിരുന്നു. സബ്‌സിഡി പിൻവലിക്കാനുളള തീരുമാനത്തിൽ നിന്നും കേന്ദ്ര സർക്കാർ പിന്തിരിയണമെന്ന് പിണറായി ആവശ്യപ്പെട്ടിരുന്നു.\nTags: Cooking Gas, Modi Government, VS Achuthanandan\nമുഖ്യമന്ത്രിയുടേത് അനാവശ്യ രോഷപ്രകടനമെന്ന് സിപിഎം കേന്ദ്ര നേതൃത്വം


Washington Post writer who criticized the Saudi government murdered ,alleges Turki police | എവിടെ ജമാൽ ഖഷോഗി? പ്രിന്റ് ഓൺലൈൻ എഡിഷനുകളിൽ കോളം ഒഴിച്ചിട്ട് വാഷിങ്ടൺ പോസ്റ്റിന്റെ പ്രതിഷേധം; ഇസ്താംബുളിൽ കാണാതായ മാധ്യമപ്രവർത്തകൻ ജമാൽ ഖഷോഗി കൊല്ലപ്പെട്ടതായി സൂചന; ഇസ്താംബൂളിലെ സൗദി കോൺസുലേറ്റിൽ വച്ചാണ് ഖഷോഗിയെ മൃഗീയമായി കൊല ചെയ്തതെന്ന് ആരോപിച്ച് തുർക്കി പൊലീസ്; ആരോപണങ്ങൾ പാടേ തള്ളി സൗദി സർക്കാർ - MarunadanMalayali.com\nOctober 07, 2018 | 11:45 PM IST | Permalink\nഇസ്താംബുൾ: സൗദി അറേബ്യൻ സർക്കാരിനെ അതിരൂക്ഷമായി വിമർശിച്ചിരുന്ന വാഷിങ്ടൺ പോസ്റ്റ് എഴുത്തുകാരൻ ജമാൽ ഖഷോഗിയെ അതിക്രൂരമായി കൊലപ്പെടുത്തിയെന്ന് സൂചന. ഇസ്താൻബുളിലെ സൗദി കോൺസുലേറ്റിൽ വച്ചാണ് കൊലപാതകം നടന്നത്. ഖഷോഗിയെ അതിക്രൂരമായി പീഡിപ്പിച്ച് കൊലചെയ്ത ശേഷം ശരീരം തുണ്ടം തുണ്ടമാക്കി. തുർക്കി പൊലീസ് അധികൃതരാണ് ഇക്കാര്യം വെളിപ്പെടുത്തിയത്. ചില രേഖകൾ തേടിയാണ് ഖഷോഗി കോൺസുലേറ്റിലെത്തിയത്. എന്നാൽ, ധീരനായ ആ മാധ്യമപ്രവർത്തകൻ മടങ്ങിയില്ല. തന്റെ വിവാഹവുമായി ബന്ധപ്പെട്ട ചില ഔദ്യോഗിക രേഖകൾ സമ്പാദിക്കാനാണ് 59 കാരനായ ഖഷോഗി കോൺസുലേറ്റിലെത്തിയത്.\nകോൺസുലേറ്റിനുള്ളിൽ വച്ച് കൊല നടന്നുവെന്നാണ് തുർക്കി പൊലീസ് ആരോപിക്കുന്നത്. എന്നാൽ, സൗദി ഈ ആരോപണം നിഷേദിച്ചു. ചൊവ്വാഴ്ച ഉച്ചകഴിഞ്ഞ് കോൺസുലേറ്റ് വിട്ട മാധ്യമപ്രവർത്തകനെ പിന്നീട് കാണാതായി എന്നാണ് അവരുടെ വിശദീകരണം. സൗദി കിരീടാവകാശി മുഹമ്മദ് ബിൻ സൽമാന്റെ നയങ്ങളുടെ കടുത്ത വിമർശകനായിരുന്നു ഖഷോഗി. അദ്ദേഹത്തിന്റെ കൊലപാതകം വീഡിയോയിൽ ചിത്രീകരിച്ചുവെന്നും ടേപ്പ് രാജ്യത്തിന് പുറത്തേക്ക് കൊണ്ടുപോയി എന്നുമാണ് സ്ഥിരീകരിക്കാത്ത വിവരം\nഉദ്യോഗസ്ഥരടക്കം 15 സൗദി പൗരന്മാർ ചൊവ്വാഴ്ച രണ്ടു വിമാനങ്ങളിലായി ഇസ്താൻബുളിലെത്തിയെന്നും ഖഷോഗി കോൺസുലേറ്റിൽ ഉണ്ടായിരുന്ന അതേ സമയത്ത് അവിടെയുണ്ടായിരുന്നുവെന്നുമാണ് തുർക്കി പൊലീസ് ആരോപിക്കുന്നത്. ഖഷോഗിയെ വധിക്കാൻ ചുമതലപ്പെടുത്തിയ സംഘമാണ് ദൗത്യം നിർവഹിച്ച് മടങ്ങിയതെന്നും അവർ ആരോപിക്കുന്നു. ഏതായാലും മാധ്യമ പ്രവർത്തകന്റെ തിരോധാനത്തെ കുറിച്ച് തുർക്കി ഔദ്യോഗിക അന്വേഷണം തുടങ്ങിയതായി പ്രസിഡന്റ് റെസപ് തയ്യിപ് എർദൊഗാൻ അറിയിച്ചു. തന്റെ സുഹൃത്ത് കൂടിയായി ഖർഷോഗി ഇപ്പോഴും ജീവനോടെയുണ്ടെന്നാണ് പ്രതീക്ഷയെന്നും അദ്ദേഹം പറഞ്ഞു.\nഖഷോഗിയുടെ തിരോധാനത്തെക്കുറിച്ചുള്ള വാർത്തയുടെ ചുരുളുകളഴിക്കുമെന്ന് തുർക്കി ഭരണ പാർട്ടിയായ ജസ്റ്റിസ് ആൻഡ് ഡിവല്പ്മെന്റ്ും പറഞ്ഞു. ഖഷോഗിയെ കൊലപ്പെടുത്തിയതിന്റെ തെളിവുകൾ വരും ദിവസങ്ങളിൽ പുറത്തുകൊണ്ടുവരുമെന്നും അവകാശപ്പെട്ടു.ഖഷോഗിയുടെ തിരോധാനവുമായി ബന്ധപ്പെട്ട് ഇസ്താംബുളിലെ സൗദി കോൺസുലെറ്റ് പരിശോധിക്കാൻ തുർക്കിക്ക് അനുമതി നൽകുമെന്ന് സൗദി കിരീടാവകാശി മുഹമ്മദ് ബിൻ സൽമാൻ പറഞ്ഞിരുന്നു.\nഅതേസമയം വാഷിങ്ടൺ പോസ്റ്റ് കോളമിസ്റ്റ് കൂടിയായ ജമാലിന്റെ തിരോധാനത്തിൽ കടുത്ത പ്രതിഷേധമാണ് മാധ്യമം അറിയിച്ചത്. പ്രിന്റ് ഓൺലൈൻ എഡിഷനുകളിൽ കോളം ഒഴിച്ചിട്ടാണ് വാഷിങ്ടൺ പോസ്റ്റിന്റെ പ്രതിഷേധം. എവിടെ ജമാൽ ഖഷോഗി 'എന്ന തലക്കെട്ടിൽ വാഷിങ്ടൺ പോസ്റ്റ് പ്രസിദ്ധീകരിച്ച എഡിറ്റോറിയലിൽ ജമാൽ വെറുമൊരു കമന്റേറ്റർ മാത്രമായിരുന്നില്ലെന്ന് പറയുന്നുണ്ട്. സൗദി രാജകുടുംബ വൃത്തങ്ങളുമായി അടുത്ത പുലർത്തിയിരുന്ന ഇദ്ദേഹത്തിന് രാജകുടുംബം എന്ത് ചിന്തിക്കുന്നു എന്നതിനെക്കുറിച്ച് മറ്റാരെക്കാളും ധാരണയുണ്ടായിരുന്നെന്ന് എഡിറ്റോറിയൽ പറഞ്ഞു. ഏകാധിപത്യ പ്രവണതകളുള്ളയാളാണ് സൽമാൻ രാജാവ് എന്ന് തുറന്നെഴുതാനും ജമാൽ മടിച്ചില്ല. ഈ വിമർശനമാണ് ഏറെ അസഹിഷ്ണുത ഉളവാക്കിയതെന്നും എഡിറ്റോറിയൽ എഡിറ്റർ പറയുന്നു.\nഖത്തർ, കാനഡ തുടങ്ങിയ രാജ്യങ്ങളോടുള്ള സൗദിയുടെ നയത്തെയും യെമൻ യുദ്ധത്തിലെ ഇടപെടലുകളെയും മാധ്യമങ്ങൾക്കും മനുഷ്യാവകാശ പ്രവർത്തകർക്കും എതിരായ സൗദി ഭരണകൂടത്തിന്റെ അടിച്ചമർത്തൽ നടപടികളേയും അദ്ദേഹം വിമർശിച്ചിരുന്നു.അൽ വതാൻ, അൽ അറബ് എന്നീ പത്രങ്ങളുടെ മുൻ എഡിറ്റർ കൂടിയായിരുന്നു അദ്ദേഹം. തുർക്കി അൽ ഫൈസൽ രാജകുമാരൻ ലണ്ടനിലെയും വാഷിങ്ടണിലെയും അംബാസിഡറായിരുന്ന കാലത്ത് അദ്ദേഹത്തിന്റെ മാധ്യമ ഉപദേഷ്ടാവായും ഖഷോഗി പ്രവർത്തിച്ചിട്ടുണ്ട്. എന്നാൽ അദ്ദേഹത്തിന്റെ ട്വീറ്റുകൾക്കും പ്രസിദ്ധീകരണങ്ങൾക്കും സൗദിയിൽ വിലക്കെർപ്പെടുത്തിയതോടെ സൗദി അറേബ്യ വിട്ട് യുഎസിലേക്ക് മാറുകയായിരുന്നു.\nതനിക്കു സുരക്ഷാ ആശങ്കകളുള്ളതായി ഖഷോഗി പറഞ്ഞിരുന്നതായി വിവരങ്ങളുണ്ട്. 2017 സെപ്റ്റംബറിലാണ് അദ്ദേഹം സൗദി അറേബ്യ വിട്ടത്. ട്രംപിന്റെ പ്രസിഡന്റ് സ്ഥാനത്തെ സൗദി പേടിക്കണമെന്ന മുന്നറിയിപ്പ് നൽകിയതിനു പിന്നാലെ അദ്ദേഹം സൗദി രാജകുടുംബവുമായി അകലുകയായിരുന്നു. ഇത്തരമൊരു പ്രസ്താവനയ്ക്കു പിന്നാലെ അദ്ദേഹം എഴുതുന്നതും, ട്വീറ്റ് ചെയ്യുന്നതും സൗദി വിലക്കുകയായിരുന്നു. ഖഷോഗിയുടെ തിരോധാനത്തിന് സൗദിയെ തുർക്കി പഴിക്കുമ്പോഴും തങ്ങൾക്ക് ഒന്നും ഒളിക്കാനില്ലെന്ന നിലപാടിലാണ് മുഹമ്മദ് ബിൻ സൽമാൻ. ഇസ്താംബൂളിലെ കോൺസുലേറ്റിൽ എന്തുപരിശോധന വേണമെങ്കിലും നടത്താമെന്നും അദ്ദേഹം പ്രതികരിച്ചു.\nഅമേരിക്കൻ കപ്പലുകൾ ലക്ഷ്യമാക്കി തീരത്ത് നിറയെ മിസൈലുകൾ റെഡിയാക്കി ഇറാനും; അറബ് രാജ്യങ്ങളിലെ വിദേശ എംബസി ജീവനക്കാർ സ്ഥലം വിടുന്നു; യെമനീസ് റിബലുകൾ ഉന്നം വയ്ക്കുന്നത് സൗദി എണ്ണക്കിണറുകൾ; ആക്രമിക്കപ്പെട്ട ശേഷമുള്ള തിരിച്ചടിക്ക് മുമ്പ് തന്നെ ആക്രമിച്ച് തീർക്കാൻ അമേരിക്കയെ സമ്മർദം ചെലുത്തി സൗദിയും; ഗൾഫ് സംഘർഷം മൂർധന്യാവസ്ഥയിലേക്ക്\nഇറാനെ ലക്ഷ്യമാക്കി 20 സൂപ്പർ പവർ മിസൈലുകൾ വിന്യസിച്ച് അമേരിക്ക; ശത്രുരാജ്യത്തിന്റെ എല്ലാ പ്രതിരോധ നിരകളെയും നിശബ്ദം മറികടന്ന് ലക്ഷ്യം കണ്ട് മടങ്ങുന്ന അസാധാരണ യുദ്ധ മിസൈൽ നാശം വിതയ്ക്കാൻ കാത്തിരിക്കുന്നു; സർജിക്കൽ സ്ട്രൈക്ക് നടത്തി ഇറാന് ഉടൻ മുന്നറിയിപ്പ് നൽകണം എന്ന സമ്മർദവുമായി സൗദിയും; ഏത് നിമിഷവും യുദ്ധം പ്രതീക്ഷിച്ച് അറബ് മുനമ്പ്\nഒമാൻ തീരത്ത് സംഘർഷം കടുക്കവെ ഇറാനിയൻ വിദേശകാര്യ മന്ത്രി പറന്നിറങ്ങിയത് ഇന്ത്യൻ മണ്ണിൽ; സുഷമാ സ്വരാജുമായി മണിക്കൂറുകൾ നീണ്ട ചർച്ച; ഇറാനിൽ നിന്നുള്ള എണ്ണ ഇറക്കുമതിയെ കുറിച്ചുള്ള അന്തിമ തീരുമാനം പുതിയ സർക്കാർ സ്ഥാനമേറ്റ ശേഷമെന്ന് തീർത്ത് പറഞ്ഞ് സുഷമാ സ്വരാജ്; ജവാദ് സരീഫും സുഷമാ സ്വരാജും തമ്മിലുള്ള ഡൽഹി ചർച്ചയെ സസൂക്ഷ്മം വീക്ഷിച്ച് അമേരിക്ക


കടമ്പൂർ ദേശസേവിനി വായനശാലക്ക് സമീപം കിഴക്കെ മഠത്തിൽ വലിയാണ്ടി മാധവി നിര്യാതയായി. - Kannur Varthakal\nHome / Obit / കടമ്പൂർ ദേശസേവിനി വായനശാലക്ക് സമീപം കിഴക്കെ മഠത്തിൽ വലിയാണ്ടി മാധവി നിര്യാതയായി.\nകടമ്പൂർ ദേശസേവിനി വായനശാലക്ക് സമീപം കിഴക്കെ മഠത്തിൽ വലിയാണ്ടി മാധവി നിര്യാതയായി.\nkannur Varthakal Friday, March 16, 2018 Obit\nഎടക്കാട്: കടമ്പൂർ ദേശസേവിനി വായനശാലക്ക് സമീപം കിഴക്കെ മഠത്തിൽ വലിയാണ്ടി മാധവി (93) നിര്യാതയായി. പരേതനായ കൃഷ്ണന്റെ ഭാര്യയാണ്. മക്കൾ: നാരായണൻ, ലക്ഷ്മി, ചന്ദ്രി, പ്രേമജ, പ്രഭ, പരേതനായ പവിത്രൻ. സഹോദരങ്ങൾ: ഗോപാലൻ, കുമാരൻ, ജാനകി, മാതു. സംസ്കാരം വെള്ളിയാഴ്ച രാവിലെ 11ന് മാളികപറമ്പ് പൊതുശ്മശാനത്തിൽ.


Emalayalee.com - കുഞ്ഞിചിറകുകള്‍ക്കുവേണ്ടി നമുക്കും കൈകോര്‍ക്കാം\nകുഞ്ഞിചിറകുകള്‍ക്കുവേണ്ടി നമുക്കും കൈകോര്‍ക്കാം\nkozhikode 20-Mar-2015 ബഷീര് അഹമ്മദ്\nകൊത്തിപ്പെറുക്കിയും നിമിഷനേരം കൊണ്ട് കുഞ്ഞിചിറക് വിരിച്ച് പറന്നകന്നും നിമിഷനേരം കൊണ്ട് തിരിച്ചെത്തിയും നമ്മുടെ കൗതുകങ്ങളില് ചേക്കേറിയ കുഞ്ഞിപക്ഷിയായ അങ്ങാടിക്കുരുവിക്കുമുണ്ടൊരു ദിവസം. മാര്‍ച്ച് 20. അങ്ങാടിക്കുരുവികളുടെ ദിനമായ് ആചരിക്കുകയാണ്.\nഅങ്ങാടിക്കുരുവികളുടെ എണ്ണത്തില് വലിയ കുറവാണ് കേരളത്തിലും ഇന്ത്യന് നഗരത്തിലും കണ്ടുവരുന്നത്.\nകുരുവികളുടെ കുറവിന് ശാസ്ത്രലോകം ചൂണ്ടികാണിക്കുന്ന പ്രധാന കാരണം ഇവയുടെ ആവാസവ്യവസ്ഥയിലുണ്ടായ മാറ്റമാണ് പ്രധാനമായും, കൂടുണ്ടാക്കാന് പാകമായ ഇടം കണ്ടെത്താന് പറ്റാത്തതും മതിയായ ആഹാരം ലഭിക്കാത്തതുമാണ് മറ്റൊരു കാരണം. കൃഷിപാടങ്ങള് നികത്തുന്നതുകൊണ്ട് കീടങ്ങളും, പുഴുക്കളും നശിക്കുന്നത് ഇവയുടെ ആഹാര ലഭ്യത ഏറെ കുറയാനുളള കാരണമായും ചൂണ്ടികാണിക്കപ്പെടുന്നുണ്ട്. കീടനാശിനികളുടെ ഉപയോഗവും മൊബൈല് ടവറില് നിന്നും പുറപ്പെടുന്ന പ്രസരണവും ഇവയുടെ വംശനാശത്തിന് കാരണമാകുന്നുവെന്നാണ് ശാസ്ത്രലോകം ആശങ്കപ്പെടുന്നത്.\nഅങ്ങാടികുരുവികളുടെ സംരക്ഷണദിനമായ മാര്‍ച്ച് 20 മുന്നോട്ടു വെക്കുന്ന തീം ഐ ലവി സ്പാരോ എന്നതാണ്. ഈ ദിനം അങ്ങാടികുരുവികള് നേരിടുന്ന വംശനാശഭീഷണി ലോകശ്രദ്ധയില് കൊണ്ടുവരാന് കഴിയുമെന്നാണ് കരുതുന്നത്.\n2012 ല് ഗവണ്‍മെന്റ് അങ്ങാടികുരുവികളെ സംസ്ഥാന പക്ഷിയായി അംഗീകരിച്ചിരിക്കയാണ്. ഇന്ന് രാജ്യത്തെ പ്രകൃതിസ്‌നേഹികളും പക്ഷിനിരീക്ഷകരും പ്രമുഖ പ്രകൃതി സംരക്ഷണസംഘടനകളും ചേര്‍ന്ന് ഈ കുഞ്ഞിപ്പക്ഷിയുടെ നിലനില്‍പ്പിനു വേണ്ടി കൈകോര്‍ക്കുകയാണ്.\nഎഴുത്തും ചിത്രവും : ബഷീര് അഹമ്മദ്


‘പൃഥ്വിരാജി’നെതിരെ പ്രതിഷേധം; ചണ്ഡീഗഢില് അക്ഷയ് കുമാറിന്റെ കോലം കത്തിച്ചു – Newscom – Malayalam News\n‘പൃഥ്വിരാജി’നെതിരെ പ്രതിഷേധം; ചണ്ഡീഗഢില് അക്ഷയ് കുമാറിന്റെ കോലം കത്തിച്ചു\nബോളിവുഡ് നടന് അക്ഷയ് കുമാർ നായകനാകുന്ന പുതിയ ചിത്രം പൃഥ്വിരാജിന്റെ പേര് മാറ്റാന് ആവശ്യപ്പെട്ട് വലിയ രീതിയിലുള്ള പ്രതിഷേധമാണ് ഉയര്‍ന്നു കൊണ്ടിരിക്കുന്നത്. രജ്പുത് രാജാവായിരുന്ന പൃഥ്വിരാജ് ചൗഹാന്റെ കഥയാണ് ചിത്രം പറയുന്നത്. ചിത്രത്തിന്റെ പേര് വെറും പൃഥ്വിരാജ് എന്ന് വെച്ചത് പൃഥ്വിരാജ് ചൗഹാനെ അപമാനിക്കുന്നതിന് തുല്യമാണെന്നും, അദ്ദേഹത്തിന്റെ മുഴുവന് പേരും ചിത്രത്തിന് നല്‍കണമെന്നുമാണ് പ്രതിഷേധക്കാരുടെ ആവശ്യം. ഇപ്പോള് ചണ്ഡീഗഢില് ചിത്രവുമായി ബന്ധപ്പെട്ട് വലിയ പ്രതിഷേധം നടക്കുകയാണ്. അക്ഷയ് കുമാറിന്റെ കോലം പ്രതിഷേധക്കാര് കത്തിച്ചുവെന്ന റിപ്പോര്‍ട്ടുകളും വരുന്നുണ്ട്.\nഹിന്ദു ചക്രവര്‍ത്തിമാരില് അവസാനത്തെ ആളാണ് പൃഥ്വിരാജ് ചൗഹാനെന്നും അതിനാല് അദ്ദേഹത്തിന്റെ പേരിന് വേണ്ട ബഹുമാനം നല്‍കണമെന്നും സംഘടന ആവശ്യപ്പെടുന്നു. കൂടാതെ കഥയില് ചരിത്രം വളച്ചൊടിക്കുന്ന രീതിയിലുള്ള യാതൊരു മാറ്റവും പാടില്ലെന്നും സംഘടന കൂട്ടിച്ചേര്‍ത്തു.\n2019ല് അക്ഷയ് കുമാറിന്റെ പിറന്നാള് ദിനത്തിലാണ് പൃഥ്വിരാജ് എന്ന സിനിമ പ്രഖ്യാപിക്കുന്നത്. മാനുഷി ചില്ലറാണ് ചിത്രത്തില് അക്ഷയ് കുമാറിന്റെ നായികയാവുന്നത്.\nTags: akshay kumar entertainment new movie prithvi raj\nഏറെനാളത്തെ ആരാധകരുടെ ചോദ്യത്തിനുള്ള മറുപടി; ആ സന്തോഷ വാര്‍ത്ത പങ്ക് വച്ച് നടി ഭാവന.\nവിവാഹത്തെക്കുറിച്ച് മനസ്സുതുറന്ന് അനു ജോസഫ്


മലയാള കവിതയിലെ മേഘരൂപന് പ്രൊഫ. – എം. കൃഷ്ണന് നമ്പൂതിരി – Ezhuthu\nമലയാള കവിതയെ ആധുനികവത്കരിച്ച, ആറ്റിക്കുറുക്കിയ വരികളില്, ഒട്ടും ധാരാളിത്തമില്ലാതെ കവിതകളെഴുതിയ ആറ്റൂര് രവിവര്‍മ്മയ്ക്ക് എഴുത്തിന്റെ ആദരാഞ്ജലി.\nമലയാള കവിതയില് ആധുനികതയെയും ദ്രാവിഡ പാരമ്പര്യത്തെയും നവീനമായ ഒരു ഭാവുകത്വ പരിസരത്തില് സമന്വയിപ്പിച്ച കവിയാണ് ആറ്റൂര് രവിവര്‍മ്മ. അയ്യപ്പപ്പണിക്കര്, മാധവന് അയ്യപ്പത്ത്, എന്.എന്. കക്കാട്, കടമ്മനിട്ട, എന്.വി. കൃഷ്ണവാര്യര് തുടങ്ങിയവര്‍ക്കൊപ്പം കവിതയിലെ സംക്രമണകാലത്തെ നിര്‍ണയിക്കാന് ആറ്റൂര് രവിവര്‍മ്മയും ഉണ്ടായിരുന്നു. ഓരോരുത്തരും അവരവരുടെ സ്വതന്ത്ര പാതകള് വെട്ടിയൊരുക്കി, ആധുനികതയുടെ കവലയില് സംഗമിച്ച്, കാവ്യഭാവുകത്വത്തിന്റെ പുതിയൊരു പൊരുമ്പാത സൃഷ്ടിച്ചെടുക്കുകയായിരുന്നു. വൈലോപ്പിള്ളി, ഇടശ്ശേരി, പി. കുഞ്ഞിരാമന് നായര് എന്നിവര്‍ക്കുശേഷം കവിതയില് സംക്രമണകാലത്തെ അടയാളപ്പെടുത്താന് പോരുന്ന കുറെ കവിതകളാണ് ആറ്റൂര് രവിവര്‍മ്മയുടെ നീക്കിയിരിപ്പ്. ‘അര്‍ക്ക’വും, ‘പിതൃസംഗമന’വും ‘സംക്രമണ’വും ‘മേഘരൂപ’നും, ‘നഗരത്തിലൊരു യക്ഷ’നും, ‘ഭാരതദര്‍ശന’വും മലയാള കവിത സഞ്ചരിച്ച പുതുവഴികളായിരുന്നു. പാരമ്പര്യത്തെയും പൈതൃകത്തെയും ഉടച്ചുവാര്‍ക്കുന്ന കാവ്യസങ്കല്പം ആധുനികതയില് പുതിയൊരധ്യായമായി മാറുന്ന കാഴ്ച ആറ്റൂര്‍ക്കവിതകള് നമുക്കു കാണിച്ചുതരുന്നു. ഏഴുപതിറ്റാണ്ടിലേറെ നീണ്ട കാവ്യജീവിതത്തില് നൂറ്റിഅമ്പതില് താഴെവരുന്ന കവിതകളേ ആറ്റൂര് രചിച്ചിട്ടുള്ളൂ. ആറ്റിക്കുറുക്കിയ കാവ്യദര്‍ശനത്തിന്റെ അത്രയും വാങ്മയങ്ങള് മതി മലയാള കവിതയുടെ സംക്രമണഘട്ടത്തെ അടയാളപ്പെടുത്താന്.\nആറ്റൂരിന്റെ കവിതകളോരോന്നും സ്വയം നവീകരണത്തിന്റെ അക്ഷരരൂപമായിരുന്നു. ഒന്ന് മറ്റൊന്നിനെ ഒരിക്കലും അനുകരിക്കുന്നില്ല, ഓര്‍മ്മിപ്പിക്കുന്നില്ല. മാനുഷികതയുടെയും സ്‌ത്രൈണസത്തയുടെയും എക്കാലത്തെയും വാഴ്ത്തുപാട്ടായി ‘സംക്രമണം’ എന്ന കവിത നമുക്കു മുന്നിലുണ്ട്. അനാഥമായിപ്പോകുന്ന അടിമയുടെ ജീവിതവും അനാഥജഡം ഉയര്‍ത്തുന്ന ദുര്‍ഗ്ഗന്ധം മലയാളകവിതയുടെ അകംപുറം ലോകങ്ങളെ ഒരുപോലെ അലോസരപ്പെടുത്താന് പോരുന്നതായിരുന്നു.\nപുറപ്പെട്ടേടത്താണൊരായിരം കാതമവള് നടന്നിട്ടും ഒരു കുറ്റിച്ചൂല് ഒരുനാറത്തേപ്പ് ഞെണുങ്ങിയവക്കാര്- ന്നൊരു കുഞ്ഞിപ്പാത്രം- ഒരുട്ടമണ്ണവള്.\nഎന്ന് ആറ്റൂര് കുറിച്ചിടുമ്പോള് സ്ത്രീയവസ്ഥയുടെ ആന്തരിക ലോകം അതിന്റെ സകല സങ്കീര്‍ണതകളോടെയും കവിതയില് ആവിഷ്‌കൃതമാവുകയായിരുന്നു. പഴയ ഇല്ലം പൊളിച്ചുവിറ്റ് പുതിയ ഓട്ടോറിക്ഷ വാങ്ങി ജീവിതം ഓടിക്കാന് തത്രപ്പെടുന്ന കുഞ്ഞിക്കുട്ടനിലൂടെ ആധുനികതയുടെ ആരും കാണാത്ത ഭാവരാശികള് ആറ്റൂര് അവതരിപ്പിക്കുകയായിരുന്നു. ”ഉണ്ണുമ്പോള് ഉരുളയില് ചോര” (ഭ്രാന്ത്) എന്ന ഉന്മാദകല്പനകൊണ്ട് കാവ്യഭാവുകത്വത്തെ ഞെട്ടിപ്പിക്കുകയായിരുന്നു ഈ കവി. സഹ്യനെക്കാള് തലപ്പൊക്കമുണ്ടായിട്ടും അതു പ്രദര്‍ശിപ്പിക്കാതെ നിളയെപ്പോലെ ആര്‍ദ്രമായി മണ്ണോടു ചേര്‍ന്ന് (മേഘരൂപന്) ഒഴുകുകയായിരുന്നു ആറ്റൂര്‍ക്കവിത. അത് തന്റെ സമകാലിക കവി വ്യക്തിത്വങ്ങളില് നിന്നെല്ലാമുള്ള വഴിമാറി ഒഴുകലും കൂടിയായിരുന്നു.\n”എല്ലാ വീടും പടിഞ്ഞാട്ടുനോക്കുമ്പോള് എന്റെ വീടു കിഴക്കോട്ടാണല്ലോ എല്ലാവര്‍ക്കും വെളുത്തുള്ളോരമ്മമാര് എന്റെ അമ്മ കറുത്തിട്ടുമല്ലോ. വേഗം നടക്കുന്നോരാളുകളെല്ലാരും ഞാനൊരമാന്തക്കൊടിമരമല്ലോ ചിരിയുടെ ചങ്ങാതിക്കവലയിലെനിക്കൊരു കുറിയും നറുക്കു വീണില്ലല്ലോ” (സ്വകാര്യം)\nഎന്നിങ്ങനെ ആറ്റൂരിന്റെയും ആറ്റൂര്‍ക്കവിതകളുടെയും വ്യതിരിക്തത കവിതന്നെ പ്രഖ്യാപിച്ചിട്ടുണ്ട്. കവിയുടെ സ്വകാര്യത തന്നെയാണ് അയാളെ ഇതരഭിന്നനാക്കുന്നത്. ആധുനികതയില് മറ്റുള്ളവര് പടിഞ്ഞാട്ടു നോക്കി കവിതയെഴുതിയപ്പോള് ആറ്റൂര് പൗരസ്ത്യ സംസ്‌കാരത്തിലേക്കു തിരിച്ചുനടന്നു. വെളുത്ത അമ്മയില് നിന്നും അമ്മക്കറുപ്പിലേക്കായിരുന്നു ആറ്റൂരിന്റെ കവിത സഞ്ചരിച്ചത്. ആധുനികതയുടെ തിക്കിത്തിരക്കുകളില് നിന്നും സ്വകാര്യതയുടെ അലസഗമനങ്ങളിലേക്കാണ് ആറ്റൂര്‍ക്കവിത മിഴിതുറന്നത്. മുത്തശ്ശന് ഇഷ്ടപ്പെട്ടിരുന്ന ബ്രിട്ടീഷ് പതാകയില് നിന്നും, അച്ഛന് പിടിച്ചിരുന്ന ത്രിവര്‍ണ പതാകയില് നിന്നും വ്യത്യസ്തമായി ചെങ്കൊടി പിടിക്കാനായിരുന്നു തനിക്കിഷ്ടം എന്ന് ‘പാരമ്പര്യം’ എന്ന കവിതയിലും തന്റെ വ്യതിരിക്തതയെ ആറ്റൂര് ഉറപ്പിച്ചു പറയുന്നുണ്ട്.


urvasi theatre | ഉർവശി തിയറ്റേഴ്‌സ് വീണ്ടുമെത്തുന്നു; ഇത്തവണ മാന്നാർ മത്തായിയുടെ കൂടെയല്ല ഏഷ്യാനെറ്റിന് ഒപ്പമാണ്; മിനിസ്‌ക്രീനിലെ താരങ്ങളെ അണിനിരത്തി ഏഷ്യാനെറ്റിന്റെ പുതിയ പരിപാടി ഉർവ്വശി തിയേറ്റഴ്‌സ് ഇന്ന് മുതൽ - MarunadanMalayali.com\nJanuary 12, 2018 | 05:55 PM IST | Permalink\nതിരുവനന്തപുരം: ഏഷ്യാനെറ്റിലെ ടെലിവിഷൻ പരിപാടികളെല്ലാം സൂപ്പർ ഹിറ്റാണ്. അക്കൂട്ടത്തിലേക്ക് മറ്റൊരു പരിപാടി കൂടി എത്തിയിരിക്കുയാണ്. ഉർവ്വശി തിയേറ്റഴ്‌സ് എന്ന് പേരിട്ടിരിക്കുന്ന പരിപാടി ഇന്ന് മുതൽ സംപ്രേഷണം ചെയ്ത് തുടങ്ങും. മിനിസ്‌ക്രീനിലെ താരങ്ങളെ ഗ്രൂപ്പുകളായി തിരിച്ച് തമാശകളും കളിയുമായി നടത്തുന്നതാണ് പരിപാടിയുടെ ലക്ഷ്യം.\nപുറത്ത് വന്ന റിപ്പോർട്ടുകൾ പ്രകാരം പ്രശ്‌സതരായ പല താരങ്ങളും പരിപാടിയിലുണ്ടാവുമെന്നാണ് പറയുന്നത്. മലയാളി പ്രേക്ഷകരുടെ വൈകുന്നേരങ്ങളെ ചിരിയുടെ പൂര പറമ്ബാക്കാനുള്ള വരവാണെന്നാണ് പറയുന്നത്. അവതാരകയും നടിയുമായ ജൂവൽ മേരിയാണ് പരിപാടി നയിക്കുന്നതെന്നാണ് ടൈംസ് ഓഫ് ഇന്ത്യ റിപ്പോർട്ട് ചെയ്യുന്നത്. ഒപ്പം സാജൻ സൂര്യ, വിവേക് ഗോപൻ, അലീന പടിക്കൽ എന്നിവരും ഷോ യിൽ പങ്കെടുക്കും.\nവരും ദിവസങ്ങളിൽ പ്രേക്ഷകരുടെ പ്രിയപ്പെട്ട സീരിയൽ താരങ്ങളും പരിപാടിയിൽ പങ്കെടുക്കാനെത്തും. അവരെല്ലാം വ്യത്യസ്ത പ്രകടനങ്ങളായിരിക്കും കാഴ്ചവെക്കുകയെന്നാണ് റിപ്പോർട്ടുകൾ. താരങ്ങൾ തമ്മിലുള്ള മത്സരങ്ങളും സംഭാഷണങ്ങളും പരിപാടിയിലുണ്ടാവും. വെള്ളി, ശനി, രാത്രി 9.30 നാണ് പരിപാടി സംപ്രേഷണം ചെയ്യുന്നത്.


പിവി അൻവർ എംഎൽഎക്കെതിരായ സാമ്പത്തിക തട്ടിപ്പ് കേസ് ക്രൈംബ്രാഞ്ച് ഡിവൈഎസ്പി അന്വേഷിക്കും\nപി വി അൻവർ എംഎൽഎക്കെതിരായ സാമ്പത്തിക തട്ടിപ്പ് കേസ് മലപ്പുറം ക്രൈംബ്രാഞ്ച് ഡിവൈഎസ്പി അന്വേഷിക്കും. മംഗലാപുരത്തെ ക്വാറിയിൽ പങ്കാളിത്തം വാഗ്ദാനം ചെയ്ത് 50 ലക്ഷം രൂപ തട്ടിയെടുത്തെ കേസിലാണ് ഇപ്പോള് കോടതി നിര്‍ദേശം.\nഹൈക്കോടതിയുടെ നിർദേശപ്രകാരമാണ് ഇപ്പോള് അന്വേഷണം ക്രൈം ബ്രാഞ്ചിന് കൈമാറിയത്. അന്വേഷണം ക്രൈം ബ്രാഞ്ചിന് കൈമാറണമെന്ന് ആവശ്യപ്പെട്ട് ഹൈക്കോടതിയില്‍ഹര്‍ജി നല്‍കിയിരുന്നു. മലപ്പുറം പാണക്കാട് സ്വദേശി സലീം നടുത്തൊടിയാണ് ഹൈക്കോടതിയിൽ ഹർജി സമർപ്പിച്ചത്. മഞ്ചേരി സിഐക്കായിരുന്നു കേസ് അന്വേഷണത്തിന്‍റെ ആദ്യ ചുമതല.\nരാഷ്ട്രീയ സമ്മർദം മൂലം മഞ്ചേരി പൊലീസിന്‍റെ അന്വേഷണം തൃപ്തികരമല്ലെന്ന് ചൂണ്ടിക്കാട്ടിയാണ് പരാതിക്കാരൻ ഹര്‍ജി നല്‍കിയത് . ഹർജിയിൽ കഴമ്പുണ്ടെന്ന് കണ്ടെത്തിയ ഹൈക്കോടതി കേസ് അന്വേഷണം ക്രൈംബ്രാഞ്ച് ഡിവൈഎസ്പിയ്ക്ക് കൈമാറാൻ ഉത്തരവിടുകയായിരുന്നു.\nപി.വി അൻവർ എംഎൽഎയെ നാട്ടുകാർ തടഞ്ഞതിനെ തുടർന്ന് സംഘർഷം; യുഡിഎഫ് പ്രവർത്തകൻ അറസ്റ്റിൽ\nജില്ലാ കളക്ടര്‍ക്കെതിരെ നിയമനടപടിയുമായി പി വി അന്‍വര് എംഎല്‍എ\nമലപ്പുറത്ത് പ്രളയ ദുരിതാശ്വാസ പ്രവർത്തനങ്ങളിൽ വീഴ്ച; ജില്ലാ കളക്ടർക്കെതിരെ പിവി അൻവർ എംഎൽഎ\nപിവി അൻവറിനെതിരെ നിയമ നടപടി വേണ്ടെന്ന് സിപിഐ സംസ്ഥാന നിർവാഹക സമിതി\nപി.വി അൻവറിനെതിരെ സിപിഐ; പ്രസ്താവനകൾ മുന്നണി മര്യാദയ്ക്ക് നിരക്കാത്തത്\nവയനാട് എൽഡിഎഫ് സ്ഥാനാർത്ഥി പിപി സുനീറിനെതിരെ സാമ്പത്തിക ക്രമക്കേട് ആരോപണവുമായി പിവി അൻവർ


HC takes case against Youth Congress on Harthal | അപ്രഖ്യാപിത ഹർത്താൽ ക്രിമിനൽ കുറ്റമെന്ന് നിരീക്ഷിച്ച് ഹൈക്കോടതി; രണ്ട് പ്രവർത്തകരെ സിപിഎമ്മുകാർ ക്രൂരമായി കൊലപ്പെടുത്തിയതോടെ ഹർത്താൽ പ്രഖ്യാപിച്ച യൂത്ത് കോൺഗ്രസിന് എതിരെ സ്വമേധയാ കേസെടുത്ത് ചീഫ് ജസ്റ്റിസ് ഉൾപ്പെട്ട ബെഞ്ച്; തീരുമാനം മുൻകൂർ അനുമതി തേടാതെ മിന്നൽ ഹർത്താൽ പാടില്ലെന്ന കോടതിവിധി ലംഘിച്ച സാഹചര്യത്തിൽ; പിന്നോട്ടില്ലെന്നും നിയമപരമായി തന്നെ നേരിടുമെന്ന് യൂത്ത് കോൺഗ്രസ് നേതാവ് ഡീൻ കുര്യാക്കോസ്; ആഹ്വാനം സോഷ്യൽ മീഡിയയിലൂടെയെന്ന് സർക്കാരും - MarunadanMalayali.com\nFebruary 18, 2019 | 11:09 AM IST | Permalink\nകൊച്ചി: മുൻകൂർ അനുമതി തേടാതെ ഹർത്താൽ നടത്തരുതെന്നും ഇത് ക്രിമിനൽ കുറ്റമാണെന്നും ഹൈക്കോടതി. ഇന്ന് കാസർകോട് രണ്ട് യുവ കോൺഗ്രസ് പ്രവർത്തകരെ അതിക്രൂരമായി സിപിഎമ്മുകാർ വെട്ടിക്കൊന്ന സംഭവത്തിന്റെ പശ്ചാത്തലത്തിൽ യൂത്ത് കോൺഗ്രസ് ഹർത്താൽ നടക്കുകയാണ്. ഇതിന്റെ പശ്ചാത്തലത്തിലാണ് ഹൈക്കോടതി നിരീക്ഷണം. ഇതിന് പിന്നാലെ കോടതി യൂത്ത് കോൺഗ്രസിനെതിരെ സ്വമേധയാ കേസെടുക്കുകയും ചെയ്തിട്ടുണ്ട്.\nചീഫ് ജസ്റ്റിസ് അദ്ധ്യക്ഷനായ ബെഞ്ചാണ് കേസെടുത്തത്. മുൻകൂർ നോട്ടീസ് നൽകാതെ ഹർത്താൽ പ്രഖ്യാപിക്കരുതെന്ന് ഒരുമാസം മുൻപ് ഹൈക്കോടതി പുറപ്പെടുവിച്ച ഇടക്കാല ഉത്തരവ് ലംഘിച്ചതിനാലാണ് നടപടി. ഹർത്താലോ മിന്നൽ പണിമുടക്കോ പ്രഖ്യാപിക്കുമ്പോൾ ഏഴ് ദിവസത്തെ മുൻകൂർ നോട്ടീസെങ്കിലും വേണമെന്നാണ് ഹൈക്കോടതി നേരത്തേ നിർദ്ദേശിച്ചിരുന്നത്. കാസർകോട് കൊലപാതകത്തിന്റെ പശ്ചാത്തലത്തിൽ ഒറ്റരാത്രി കൊണ്ട് ഹർത്താൽ പ്രഖ്യാപിച്ചതിനെതിരെയാണ് ഇപ്പോൾ സ്വമേധയാ കേസെടുത്തിരിക്കുന്നത്. കോടതി അലക്ഷ്യ നടപടി അടക്കം യൂത്ത് കോൺഗ്രസ് നേതാക്കൾക്ക് നേരിടേണ്ട സാഹചര്യം ഉണ്ടാകുമെന്നാണ് സൂചന.\nഅതേസമയം ഇത് നിയമപരമായി തന്നെ നേരിടുമെന്ന നിലപാടാണ് യൂത്ത് കോൺഗ്രസ് സ്വീകരിച്ചിട്ടുള്ളത്. രണ്ട് പ്രവർത്തകർ ക്രൂരമായി കൊല്ലപ്പെട്ടിട്ടും കോൺഗ്രസ് നേതൃത്വം ഹർത്താലിന് ആഹ്വാനം നടത്താതിരുന്ന സാഹചര്യത്തിൽ യൂത്ത് കോൺഗ്രസ് ഹർത്താലിന് ആഹ്വാനം നൽകുകയായിരുന്നു.\nമുന്നറിയിപ്പില്ലാതെ ഹർത്താൽ പ്രഖ്യാപിച്ചത് ക്രിമിനൽ കുറ്റമെന്ന് ഹൈക്കോടതി ചീഫ് ജസ്റ്റിസ് ഉൾപ്പെട്ട ബെഞ്ചാണ് നിരീക്ഷിച്ചത്. നിയമം ലംഘിക്കുന്വർക്ക് പ്രത്യാഘാതം നേരിടേണ്ടിവരുമെന്നും മുന്നറിയിപ്പ് നൽകി. ഫേസ്‌ബുക്കിലൂടെയാണ് ഹർത്താൽ ആഹ്വാനം ഉണ്ടായതെന്ന് വിഷയം പരിഗണിക്കവെ സർക്കാർ കോടതിയെ അറിയിച്ചു. എന്നാൽ ഏതു നിയമനടപടിയും നേരിടാൻ തയ്യാറാണെന്ന് യൂത്ത് കോൺഗ്രസ് നേതാവ് ഡീൻ കുര്യാക്കോസും കോടതി പരാമർശത്തോട് പ്രതികരിച്ചു.\nആരെങ്കിലും ഹർത്താലിന് ആഹ്വാനം ചെയ്താൽ സർക്കാർ സർവീസുകൾ നിർത്തരുതെന്ന് കോടതി നിർദ്ദേശിച്ചു. ഹർത്താൽ ആഹ്വാനം കോടതിയലക്ഷ്യമാണ്. ക്രിമിനൽ കുറ്റമാണ്. - കോടതി വ്യക്തമാക്കി. നേരത്തെ ഒരു വിധിയിൽ ഇത്തരത്തിൽ കോടതി വ്യക്തമാക്കിയിരുന്നു. ഉത്തരവുകൾ ലംഘിക്കുന്ന പാർട്ടികളുടെ അംഗീകാരം റദ്ദാക്കാൻ വകുപ്പുണ്ടോ എന്നും കോടതി ഇന്ന് ആരാഞ്ഞു. മുമ്പ് ഇത്തരത്തിൽ അപ്രഖ്യാപിത ഹർത്താൽ വിലക്കിക്കൊണ്ട് ഹൈക്കോടതി ഉത്തരവ് പുറപ്പെടുവിച്ചിരുന്നു. മിന്നൽ ഹർത്താൽ നടത്തരുതെന്ന വിധിക്ക് എതിരാണ് ഇന്നത്തെ ഹർത്താലെന്ന് നിരീക്ഷിച്ചാണ് കോടതിയലക്ഷ്യമാണെന്ന് കോടതി വ്യക്തമാക്കിയത്.\nഅതേസമയം, തങ്ങളുടെ രണ്ട് പ്രവർത്തകരുടെ ജീവനെടുത്താണ് സിപിഎം കളിച്ചിരിക്കുന്നതെന്നും ഇത്തരമൊരു സാഹചര്യത്തിൽ ശക്തമായ പ്രതിഷേധമാണ് യൂത്ത് കോൺഗ്രസ് രേഖപ്പെടുത്തുന്നതെന്നും ഡീൻ കുര്യാക്കോസ് വ്യക്തമാക്കി.\nലക്ഷ്യം അൻസാർ ഉൽ ഖലീഫ (കേരള) അഥവാ കേരളത്തിലെ ഐഎസ്; വധിക്കേണ്ടവർ യഹൂദന്മാരും ലക്ഷ്യം വെച്ചവരിൽ ബിജെപി നേതാക്കളും; 'തസ്വീബ്' 'പ്ലേ ഗ്രൗണ്ട്' 'നോളജ്' എന്നീ പേരുകളിൽ സൈബർ കൂട്ടായ്മകൾ; ഗൂഢാലോചനകളിൽ ഉപയോഗിക്കുന്നത് കോഡ് വാക്കുകളും ചെല്ലപ്പോരുകളും; കനകമല ഗൂഢാലോചന കേസിൽ എൻഐഎ കോടതിയിൽ പ്രോസിക്യൂഷൻ സമർപ്പിച്ച തെളിവുകളും വാദങ്ങളും ഞെട്ടിക്കുന്നത്


നല്‍കിയ ഉറപ്പുകള് പാഴായി; കാന്‍സറില്ലാതെ കീമോതെറാപ്പി ചെയ്ത സംഭവത്തില് രജനി നിരാഹാരസമരത്തിന് Hunger Strike Rajani Mavelikkara Cancer Kemo\nതിരുവോണ ദിവസമായ ഇന്നാണ് നിരാഹാര സമരം ആരംഭിച്ചത്\nUpdated: September 11, 2019 12:20:10 pm\nകൊച്ചി: കാന്‍സറില്ലാതെ കീമോതെറാപ്പി ചെയ്ത സംഭവത്തില് നീതി ഉറപ്പായില്ലെന്ന് ആരോപിച്ച് രജനി നിരാഹാര സമരത്തിന്. മാവേലിക്കര നഗരസഭയ്ക്ക് മുന്നിൽ നിരാഹാര സമരത്തിന് രജനി തുടക്കമിട്ടു. തിരുവോണ ദിവസമായ ഇന്നാണ് നിരാഹാര സമരം ആരംഭിച്ചത്. നഷ്ടപരിഹാരത്തുക ലഭിക്കാത്തതിൽ പ്രതിഷേധിച്ചാണ് രജനി സമരമിരിക്കുന്നത്.\nRead Also: ക്യാന്‍സറില്ലാത്ത യുവതിക്ക് കീമോ; നടപടിയെടുക്കുമെന്ന് ആരോഗ്യമന്ത്രി\nമുഖ്യമന്ത്രി പിണറായി വിജയൻ നൽകിയ ഉറപ്പ് പാലിക്കപ്പെട്ടില്ല എന്ന് രജനി ആരോപിച്ചു. സംഭവത്തിൽ രജനിക്ക് എല്ലാ സഹായവും ചെയ്ത് നൽകുമെന്ന് മുഖ്യമന്ത്രി പിണറായി വിജയൻ ഉറപ്പ് നൽകിയിരുന്നു. നിയമസഭയിലായിരുന്നു മുഖ്യമന്ത്രി ഇത് സംബന്ധിച്ച് ഉറപ്പ് നൽകിയത്. എന്നാൽ, മാസങ്ങൾ കഴിഞ്ഞിട്ടും ആ ഉറപ്പ് പാലിച്ചില്ല എന്നാണ് രജനി ആരോപിക്കുന്നത്.\nപന്തളത്തിനടുത്ത് കുടശനാട് സ്വദേശിനിയായ രജനി എന്ന യുവതിക്കാണ് ക്യാന്‍സര് സ്ഥിരീകരിക്കാതെ കിമോ തെറാപ്പി നടത്തിയത്. കോട്ടയം മെഡിക്കല് കോളജിലായിരുന്നു സംഭവം. ഡയനോവ എന്ന് പേരുള്ള സ്വകാര്യ ലാബിലെ പരിശോധനാ റിപ്പോര്‍ട്ടിന്റെ അടിസ്ഥാനത്തിലാണ് കീമോ തെറാപ്പി ചെയ്തത്. പ്രാഥമിക പരിശോധനകളില് ക്യാന്‍സറുണ്ടെന്ന റിപ്പോര്‍ട്ടിന്റെ അടിസ്ഥാനത്തിലാണ് കീമോ നടത്തിയതെന്നാണ് മെഡിക്കല് കോളജ് അധികൃതര് അന്ന് നൽകിയ വിശദീകരണം.\nമാറിടത്തില് മുഴ കണ്ടെത്തിയതിനെ തുടര്‍ന്ന് ക്യാന്‍സറാണെന്ന സംശയം ഉടലെടുക്കുകയായിരുന്നു. ഫെബ്രുവരി 28 നാണ് രജനി കോട്ടയം മെഡിക്കല് കോളജില് ചികിത്സ തേടുന്നത്. പരിശോധനയ്ക്കായി ശേഖരിച്ച സാമ്പിളുകളില് ഒരെണ്ണം മെഡിക്കല് കോളജ് പതോളജി ലാബിലും മറ്റൊന്ന് സ്വകാര്യ ലാബിലും പരിശോധിക്കുകയായിരുന്നു. സ്വകാര്യ ലാബിലെ ക്യാന്‍സറുണ്ടെന്ന റിപ്പോര്‍ട്ടിന്റെ അടിസ്ഥാനത്തില് ഡോക്ടര്‍മാര് ചികിത്സ ആരംഭിച്ചു. ഇതേ തുടര്‍ന്ന് രജനിയ്ക്ക് കീമോയും ചെയ്തു.\nഎന്നാല്, ആദ്യ കീമോ ചെയ്തതിനു ശേഷമാണ് ക്യാന്‍സറില്ലെന്ന പതോളജി ലാബിലെ പരിശോധന ഫലം ലഭിച്ചത്. സാമ്പിളുകള് പരിശോധിച്ചതില് വീഴ്ചയുണ്ടെന്ന് പീന്നീടാണ് ബോധ്യപ്പെട്ടത്. ഉടനെ തന്നെ സ്വകാര്യ ലാബില് പരിശോധനയ്ക്ക് നല്‍കിയ സാമ്പിളുകള് ഡോക്ടര്‍മാരുടെ നിര്‍ദേശപ്രകാരം രജനി തിരികെ വാങ്ങി. തുടര്‍ന്ന് പതോളജി ലാബിലും തിരുവനന്തപുരം ആര്‍സിസിയും പരിശോധിച്ചു. ഈ പരിശോധനയിലും ക്യാന്‍സര് കണ്ടെത്താനായില്ല. ക്യാൻസറില്ലാത്ത രജനിക്ക് കീമോ ചെയ്ത സംഭവത്തിൽ കർശന നടപടി സ്വീകരിക്കുമെന്ന് ആരോഗ്യമന്ത്രിയും ഉറപ്പ് നൽകിയിരുന്നു.\nWeb Title: Hunger strike rajani mavelikkara cancer chemo


| വീട്ടുപകരണങ്ങള് വൃത്തിയാക്കുമ്പോള് | Mangalam\nMonday 28 May 2018 02.51 PM\nവീട്ടുപകരണങ്ങള് വൃത്തിയാക്കുമ്പോള് അല്‍പം ശ്രദ്ധ ആവശ്യമാണ്.\nവീടിനകവും പുറവും വൃത്തിയാക്കിയതുകൊണ്ടു മാത്രം വീടുവൃത്തിയാക്കല് പൂര്‍ത്തിയാവില്ല. അതിന് വീട്ടുപകരണങ്ങള് കൂടി വൃത്തിയാക്കണം. ഉപകരണങ്ങള് വൃത്തിയോടെ സൂക്ഷിച്ചാല് അവയുടെ ആയുസ്സു കൂടും.\nഏത് വീട്ടുപകരണവും വൃത്തിയാക്കുന്നതിന് മുന്‍പ് അതിന്റെ ഇന്‍സ്ട്രക്ഷന് മാനുവലില് പറഞ്ഞിരിക്കുന്ന കാര്യങ്ങള് മനസിലാക്കുകയും അവ കൃത്യമായി പാലിക്കുകയും വേണം. ഇലക്ട്രിക് ഉപകരണങ്ങള് പ്ലഗ് ഓഫ് ചെയ്തശേഷമേ വൃത്തിയാക്കാന് പാടുള്ളു എന്ന കാര്യം പ്രത്യേകം ശ്രദ്ധിക്കണം.\nഫ്രിഡ്ജ് വൃത്തിയാക്കും മുമ്പ് പ്ലഗ് ഓഫ് ചെയ്തശേഷം സാധനങ്ങള് പുറത്തെടുക്കുക. ഇളംചൂടുവെള്ളത്തില് അല്‍പം ബേക്കിങ് പൗഡര് ചേര്‍ത്ത ശേഷം അതില് തുണി മുക്കി തുടയ്ക്കാം. ഫ്രിഡ്ജിന്റെ പുറംഭാഗവും ഇതുപോലെ വൃത്തിയാക്കണം. ഇനി ഫ്രിഡ്ജിനുള്ളിലെ ട്രേകളോരോന്നും പുറത്തെടുത്ത് കഴുകി വൃത്തിയാക്കാം. ഡോറിന് ചുറ്റുമുള്ള റബ്ബര് സീലും നന്നായി വൃത്തിയാക്കണം. അല്ലെങ്കില് അഴുക്കടിയാന് സാധ്യതയുണ്ട്. ഒരു നാരങ്ങ മുറിച്ച് ഫ്രിഡ്ജിനുള്ളില് വച്ചാല് ഉള്ളിലെ ദുര്‍ഗന്ധം മാറും.\nമിക്‌സി ഉപയോഗിച്ച ശേഷം തുടച്ചു വൃത്തിയാക്കി വയ്ക്കണം. ജാറുകളും കഴുകി വൃത്തിയാക്കണം. മിക്‌സിയുടെ ബ്ലേഡുകള് മാസത്തിലൊരിക്കലെങ്കിലും ഊരി കഴുകണം.\n3. ഗ്യാസ് സ്റ്റൗ\nഎന്നും രാത്രി ഗ്യാസ് സ്റ്റൗ തുടച്ച് വൃത്തിയാക്കണം. സ്റ്റൗ ഓഫ് ചെയ്ത് 20 മിനിറ്റിന് ശേഷമേ ബര്‍ണര് വൃത്തിയാക്കാവൂ. ബര്‍ണറിന് ചുറ്റുമുള്ള ഭാഗം ഊരിയെടുത്ത് രാത്രി കഴുകി തുടച്ചു വയ്ക്കണം. ബര്‍ണറില് പൊടികയറുകയോ ആഹാരാവശിഷ്ടങ്ങള് വീഴുകയോ ചെയ്താല് ബര്‍ണര്, അല്പനേരം തിളയ്ക്കുന്ന വെള്ളത്തില് ഇട്ട് വയ്ക്കുക. ഇങ്ങനെ ചെയ്താല് ബര്‍ണറിലെ അടഞ്ഞിരിക്കുന്ന സുഷിരങ്ങള് തുറക്കും.\n4. വാഷിങ് മെഷീന്\nവാഷിങ് മെഷീന് ഉപയോഗിച്ച ശേഷം വാഷ് ടബ്ബില് അല്‍പം വെള്ളമൊഴിച്ച് കഴുകുക. വാഷിങ് മെഷീനുകളില് അഴുക്കു ശേഖരിക്കാനുള്ള ലിന്റ് ഫില്‍ട്ടര് മാസത്തിലൊരിക്കലോ മറ്റോ ഊരി വൃത്തിയാക്കണം. മെഷീന്റെ പുറത്ത് ചെളി പറ്റിയാല് വീര്യം കുറഞ്ഞ സോപ്പ് ലായനിയില് സ്‌പോഞ്ച് മുക്കി തുടയ്ക്കുക.\n5. അയണ് ബോക്‌സ്\nപലപ്പോഴും തുണിയുടെ നിറം പറ്റിപ്പിടിച്ച് അയണ്‍ബോക്‌സിന്റെ അടിഭാഗം കറുത്തു വരാറുണ്ട്. അയണ്‍ബോക്‌സ് ചൂടാക്കിയശേഷം നനഞ്ഞ കമ്പിളിത്തുണികൊണ്ടു തുടച്ചാല് കറ കളയാം. പ്ലഗ് ഓഫ് ചെയ്തശേഷമേ ഇത്തരത്തില് വൃത്തിയാക്കാവൂ.\n6. വാട്ടര് പ്യൂരിഫയര്\nഇന്‍സ്ട്രക്ഷന് മാനുവലില് പറഞ്ഞിരിക്കുന്ന കാലാവധിയില് പ്യൂരിഫയറിന്റെ ഫില്‍റ്റര് മാറ്റണം. വെള്ളം ശേഖരിക്കുന്ന ഭാഗം ഇടയ്ക്കിടെ തുറന്ന് കഴുകി വൃത്തിയാക്കണം.\n7. ലാന്‍ഡ് ഫോണ്\nഉണങ്ങിയ തുണികൊണ്ട് ലാന്‍ഡ് ഫോ ണ് വൃത്തിയാക്കാം. ബട്ടണുകള്‍ക്കിടയിലുള്ള പൊടിയും തുടച്ച് നീക്കാം. അണുവിമുക്തമാക്കാനുള്ള ലായനി ഉപയോഗിച്ച് മാസത്തിലൊരിക്കലെങ്കിലും ലാന്‍ഡ് ഫോണ് വൃത്തിയാക്കാന് ശ്രദ്ധിക്കണം.\n***** അശ്വതി അശോക്


ലൗടാരോ മാർട്ടിനസിനെ സ്വന്തമാക്കാൻ കഴിഞ്ഞില്ലെങ്കിൽ, പി എസ്ജി മുന്നേറ്റനിര താരം കവാനിയെ കൂടാരത്തിലെത്തിക്കാൻ ബാഴ്‌സ\nBy Sreejith N | Jun 25, 2020, 4:45 PM GMT+5:30\nEdinson Cavani will becomeafree agent once his contract with PSG expires | ANP Sport/Getty Images\nപിഎസ്ജിയുടെ ഉറുഗ്വായൻ സ്ട്രൈക്കറായ എഡിസൻ കവാനിയെ സ്വന്തമാക്കാൻ ബാഴ്സലോണ ശ്രമിച്ചേക്കും. തങ്ങൾ ലക്ഷ്യമിടുന്ന ലൗടാരോ മാർട്ടിനസിനെ സ്വന്തമാക്കാൻ കഴിഞ്ഞില്ലെങ്കിൽ, താരത്തിന് ബദലായാണ് ബാഴ്‌സ കവാനിയെ കാണുന്നതെന്നാണ് സൂചന.\nമികച്ച ഫോമിൽ നിൽക്കുന്ന കവാനി ഈ സീസൺ അവസാനം ഫ്രീ ഏജന്റ് ആവും. ചെൽസി, അറ്റ്ലറ്റികോ മാഡ്രിഡ് തുടങ്ങിയവരെല്ലാം താരത്തിനായി രംഗത്തുണ്ടായിരുന്നു. എന്നാൽ, ചെൽസി വെർണറെ സ്വന്തമാക്കിയതിനാൽ ഇനി കവാനിയെ ലക്ഷ്യമിടാൻ സാധ്യതയില്ല.\nTransfer Talk: Barcelona eye PSG's Cavani if Lautaro Martinez chase falters #AFC https://t.co/iiLSm6cSYA pic.twitter.com/bW9uRo7PoY\n— Arsenal Report (@Arsenal_Fanly) June 24, 2020\nഅടുത്ത സീസണിലേക്കു വേണ്ടി മാത്രമായിരിക്കും ബാഴ്സ കവാനിയെ കൂടാരത്തിലെത്തിക്കുന്നത്. ഇന്റർ സ്ട്രൈക്കറായ ലൗടാരോ മാർട്ടിനസിന്റെ ട്രാൻസ്ഫറിനു വേണ്ടി ബാഴ്സ ശ്രമം നടത്തുന്നുണ്ടെങ്കിലും, ആ നീക്കം ഫലപ്രാപ്തി കണ്ടിട്ടില്ല. അതാണ് താരത്തിന് ബദൽ കണ്ടെത്താൻ ബാഴ്‌സയെ പ്രേരിപ്പിക്കുന്നത്.\nപിഎസ്ജിയുടെ എക്കാലത്തെയും മികച്ച ഗോൾവേട്ടക്കാരനായ കവാനി ഫ്രഞ്ച് ക്ലബിന് വേണ്ടി 301 മത്സരങ്ങളിൽ നിന്നും ഇരുനൂറു ഗോളുകൾ നേടിയിട്ടുണ്ട്. മികച്ച ഫോമിലുള്ള താരത്തെ ഫ്രീ ട്രാൻസ്ഫറിൽ ടീമിലെത്തിച്ചാൽ ബാഴ്‌സ മുന്നേറ്റനിരക്ക് മുതൽക്കൂട്ടാവുമെന്നാണ് പ്രതീക്ഷിക്കുന്നത്.


നാളെ കര്‍ക്കിടകം; ആനകള്‍ക്ക് ഇനി സുഖ ചികിത്സാകാലം\nThrissur, First Published 16, Jul 2019, 4:14 PM IST\nആചാരവും വിശ്വാസവും പുതിയ ഭാവത്തിലും രൂപത്തിലും തിരിച്ചുവരാന് തുടങ്ങിയതോടെ രാമായണ പാരായണം കൊണ്ട് മുഖരിതമാകും കര്‍ക്കടകം. ഔഷധക്കഞ്ഞിയും ചികിത്സയുമൊക്കെയായി പാരമ്പര്യവാദികള് ആരോഗ്യസുരക്ഷയിലേക്ക് കടക്കുന്നതും കര്‍ക്കിടക മാസത്തിലാണ്. വിശ്വാസവും ആചാരവും ആരോഗ്യവും എല്ലാം മനുഷ്യനുമാത്രം മതിയോ ?. കര്‍ക്കടകം പുലരുന്ന പതിനേഴുമുതല് കരിവീര ചന്തം പകരുന്ന കൊമ്പന്മാരും ശരീരപുഷ്ടിക്കും ആരോഗ്യസംരക്ഷണത്തിനും അഴകിനും വേണ്ടി കര്‍ക്കടകത്തെ കാത്തിരിക്കുകയാണ്.\nതൃശൂര്: ആചാരവും വിശ്വാസവും പുതിയ ഭാവത്തിലും രൂപത്തിലും തിരിച്ചുവരാന് തുടങ്ങിയതോടെ രാമായണ പാരായണം കൊണ്ട് മുഖരിതമാകും കര്‍ക്കടകം. ഔഷധക്കഞ്ഞിയും ചികിത്സയുമൊക്കെയായി പാരമ്പര്യവാദികള് ആരോഗ്യസുരക്ഷയിലേക്ക് കടക്കുന്നതും കര്‍ക്കിടക മാസത്തിലാണ്. വിശ്വാസവും ആചാരവും ആരോഗ്യവും എല്ലാം മനുഷ്യനുമാത്രം മതിയോ ?. കര്‍ക്കടകം പുലരുന്ന പതിനേഴുമുതല് കരിവീര ചന്തം പകരുന്ന കൊമ്പന്മാരും ശരീരപുഷ്ടിക്കും ആരോഗ്യസംരക്ഷണത്തിനും അഴകിനും വേണ്ടി കര്‍ക്കടകത്തെ കാത്തിരിക്കുകയാണ്.\nആനകളുടെയും സുഖചികിത്സ കര്‍ക്കടകത്തിലാണ് നടത്തുന്നത്. ഗുരുവായൂര് ആനക്കോട്ടയിലും വടക്കുനാഥന് ആനക്കൊട്ടിലിലുമാണ് ഈ ചികിത്സ പ്രധാനമായും നടക്കുന്നത്. തൃശൂരിലും പാലക്കാടും എറണാകുളത്തെ പെരുമ്പാവൂരിലുമെല്ലാം ആനകള്‍ക്ക് കര്‍ക്കടകം നല്ലകാലമാണ്. ഒരു മാസത്തെ പരിപൂര്‍ണ ചികിത്സ നല്‍കുന്നത് പക്ഷേ, ഏതാനും കേന്ദ്രങ്ങളില് മാത്രമാണ്. മറ്റിടങ്ങളില് പേരിന് ഒരു ആനയൂട്ടും പ്രസാദവിതരണവുമാണ് നടക്കുക.\nവടക്കുന്നാഥന് ക്ഷേത്രത്തില് കര്‍ക്കടകം ഒന്നിന് നടക്കുന്ന ആനയൂട്ട് കേമമാണ്. വന്നുചേരുന്ന ആനകള്‍ക്കെല്ലാം വയറുനിറയെ ശാപ്പാടാണ് അന്ന്. അതും ശരീരപുഷ്ടിക്കുള്ള സകല മരുന്നുചേരുവയും ചേര്‍ത്തുള്ള കൂറ്റന് ഉരുളകള്. വൈകുന്നേരത്തോടെ കൊച്ചില് ദേവസ്വം ബോര്‍ഡ് ഒരുമാസത്തെ ആന ചികിത്സയും തുടങ്ങും. ആനകളുടെ ആരോഗ്യം വീണ്ടെടുക്കാനും ക്ഷീണമകറ്റാനുമുള്ളതാണ് കര്‍ക്കിടക ചികിത്സ.\nസാധാരണ കൊടുക്കാറുള്ളതിനെക്കാള് കൂടുതല് ആഹാരം നല്‍കുകയും നല്ല വിശപ്പുണ്ടാക്കുകയുമാണ് ചികിത്സയുടെ ഉദ്ദേശം. കര്‍ക്കടകം തുടങ്ങും മുമ്പുതന്നെ വിരയിളക്കാനുള്ള മരുന്നു നല്‍കി ആനകളെ ചികിത്സയ്ക്ക് സജ്ജരാക്കും. പ്രകൃതിദത്തമായ മരുന്നുകളും ആയുര്‍വേദ ഔഷധകൂട്ടുമാണ് ചികിത്സയ്ക്ക് ഉപയോഗിക്കുന്നത്.\nദഹന വര്‍ദ്ധനയ്ക്ക് പ്രധാനമായും നല്‍കുന്നത് അഷ്ടചൂര്‍ണമാണ്. ച്യവനപ്രാശം ലേഹ്യവും ഒപ്പം നല്‍കും. കരളിന്‍റെ പ്രവര്‍ത്തനം മെച്ചമാക്കാനുള്ള മരുന്നുകള്, ലവണങ്ങള്, വൈറ്റമിന് ഗുളികകള്, പ്രായമുള്ള ആനകള്‍ക്ക് വാതത്തിനുള്ള മരുന്നുകള് തുടങ്ങിയവയാണ് ക്രമത്തില് നല്‍കാറുള്ളത്. സാധാരണ നല്‍കാറുള്ള തെങ്ങോല, പനമ്പട്ട എന്നിവയ്ക്ക് പുറമെ അധിക അളവില് ചോറും നല്‍കും.\nചെറുപയര്, മുതിര, ഉപ്പ്, കരിപ്പട്ടി, ചുവന്നുള്ളി എന്നിവയും ചോറിനൊപ്പം ചേര്‍ത്ത് ഉച്ചയ്ക്ക് ശേഷം കൊടുക്കും. എല്ലാ ദിവസവും രാവിലെ തേച്ചുകുളി ചികിത്സയുടെ ഭാഗമാണ്. ഒരു ദിവസം കുറഞ്ഞത് മൂന്ന് കിലോ അരിയുടെ ചോറും ഒരു കിലോ ചെറുപയറോ മുതിരയോ നല്‍കും. ഈ കാലയളവില് ആനകള്‍ക്ക് പൂര്‍ണ വിശ്രമം നിര്‍ബന്ധമായിരിക്കും.


ഭക്ഷണത്തിനു ശേഷം ഒന്ന് നടന്നു; കിട്ടിയ ആളെ തുമ്ബിക്കയ്യില് തൂക്കി നിലത്തടിച്ചു; ഫോറെസ്റ് വാച്ചര്‍ക്ക് ഗുരുതര പരുക്ക് - കണ്ണൂരാൻ വാർത്ത\nHome Unlabelled ഭക്ഷണത്തിനു ശേഷം ഒന്ന് നടന്നു; കിട്ടിയ ആളെ തുമ്ബിക്കയ്യില് തൂക്കി നിലത്തടിച്ചു; ഫോറെസ്റ് വാച്ചര്‍ക്ക് ഗുരുതര പരുക്ക്\nഭക്ഷണത്തിനു ശേഷം ഒന്ന് നടന്നു; കിട്ടിയ ആളെ തുമ്ബിക്കയ്യില് തൂക്കി നിലത്തടിച്ചു; ഫോറെസ്റ് വാച്ചര്‍ക്ക് ഗുരുതര പരുക്ക്\nതിരുവനന്തപുരം: കാപ്പുകാട് ആനസങ്കേതത്തില് ആന തുമ്ബിക്കയ്യില് തൂക്കി നിലത്തടിച്ചതിനെ തുടര്‍ന്ന് ഫോറസ്റ്റ് വാച്ചര്‍ക്ക് ഗുരുതര പരുക്ക്.\nവാച്ചര് ഹബീബിനാണ് പരുക്കേറ്റത്. ആനയുടെ ആക്രമണത്തില് ഹബീബിന്റെ കാലും കായും ഒടിഞ്ഞിട്ടുണ്ട്. ഇപ്പോള് മെഡിക്കല് കോളജ് ആശുപത്രിയില് ചികിത്സയിലാണ്.\nഭക്ഷണത്തിനുശേഷം ആനയെ നടത്തിക്കാന് കൊണ്ടുപോയതായിരുന്നു. വഴിയരികില് നിന്ന ഹബീബിനെ ആന ഉടനെ ആക്രമിക്കുകയാണ് ഉണ്ടായത്.\nകുറച്ചുകാലം മുന്‍പാണ് ആനയെ കാപ്പുകാട് എത്തിച്ചത്.രാവിലെ പത്തരയോടെ ആയിരുന്നു സംഭവം.\nഎന്നാല് അക്രമ സ്വഭാവമുള്ള ആനയെ മാറ്റി പാര്‍പ്പിക്കുന്നതിനു പകരം വിനോദ സഞ്ചാരികള്‍ക്കും ജീവനക്കാര്‍ക്കുമിടയില് നിര്‍ത്തുന്നതിനെതിരെ നാട്ടുകാരും ജീവനക്കാരും രംഗത്തെത്തി.


മാറ്റത്തിനൊരുങ്ങുന്ന കോൺഗ്രസ് : Deepika.com Leader Page\nഅടിമുടി മാറാനൊരുങ്ങുകയാണു കേരളത്തിലെ കോണ്‍ഗ്രസ്. സംഘടനാതലത്തിലെ ദൗർബല്യങ്ങൾ പരിഹരിച്ച് സംഘടനയെ ചടുലമാക്കാൻ കെപിസിസി പ്രസിഡന്‍റ് കെ. സുധാകരന്‍റെ നേതൃത്വത്തിൽ മാറ്റത്തിനുള്ള രൂപരേഖ തയാറായി കഴിഞ്ഞു. ഏതാനും മാസങ്ങൾക്കുള്ളിൽ പുതിയ നേതൃനിരയും പുതിയ സംഘടനാസംവിധാനങ്ങളും പ്രവർത്തനക്ഷമമാകുമെന്നാണു നേതാക്കൾ പറഞ്ഞിരിക്കുന്നത്.\nയൂണിറ്റ്തലം മുതൽ സംസ്ഥാനതലം വരെ ചലനാത്മകമായ സംഘടനാ ചട്ടക്കൂടാണ് വിഭാവനം ചെയ്തിരിക്കുന്നത്. നേതാക്കൾക്കു കൃത്യമായി ചുമതലകൾ വീതംവച്ചു നൽകും. അവർ കാര്യക്ഷമമായി പ്രവർത്തിക്കുന്നുണ്ടോ എന്നു നിരീക്ഷിക്കാൻ സംവിധാനങ്ങൾ ഉണ്ടാകും. പ്രവർത്തിക്കാത്തവരെ മാറ്റി പുതിയ ആൾക്കാരെ ആ സ്ഥാനത്തു നിയമിക്കും. അച്ചടക്കം കർശനമായി നടപ്പിലാക്കും. സെമി കേഡർ സംവിധാനത്തിലേക്കു പാർട്ടിയെ മാറ്റും. ഇങ്ങനെ നിരവധി മാറ്റങ്ങളാണ് ഉദ്ദേശിക്കുന്നത്.\nകോണ്‍ഗ്രസിലെ മാറ്റങ്ങൾക്കു പിന്നാലെ പോഷകസംഘടനകളിലും സമാനമായ മാറ്റങ്ങൾ വരുത്താനാണ് ആലോചന. കെഎസ്‌യു, യൂത്ത് കോണ്‍ഗ്രസ്, ഐഎൻടിയുസി തുടങ്ങിയ സംഘടനകൾ ഒരു കാലത്ത് കോണ്‍ഗ്രസിന്‍റെ ശക്തിസ്രോതസുകളായിരുന്നു. ഈ സംഘടനകളിൽനിന്നു വളർന്നുവന്ന നേതാക്കളാണ് ഇന്നും കോണ്‍ഗ്രസിന്‍റെ തലപ്പത്തുള്ള പ്രമുഖരെല്ലാം.\nപുതിയ ഡിസിസി പ്രസിഡന്‍റുമാർക്കായി നെയ്യാർ ഡാമിലെ രാജീവ് ഗാന്ധി ഇൻസ്റ്റിറ്റ്യൂട്ടിൽ നടത്തിയ ശിൽപശാലയിലാണ് പുതിയ മാർഗരേഖ അവതരിപ്പിച്ചത്. സംഘടനാ ഭാരവാഹികൾക്കായി സമാനമായ ഒരു ശിൽപശാല കോണ്‍ഗ്രസിന്‍റെ ചരിത്രത്തിൽ സമീപകാലത്തൊന്നും ഉണ്ടായിട്ടില്ല. കോണ്‍ഗ്രസിനെ സംബന്ധിച്ചിടത്തോളം പുതിയ നേതൃത്വത്തിന്‍റെ തുടക്കം ആശാവഹമാണ്. എന്നാൽ, വെല്ലുവിളികൾ ചെറുതല്ല. കാരണം ഇതു കോണ്‍ഗ്രസ് ആണെന്നതു തന്നെ. അവിടെ എല്ലാവരും നേതാക്കളാണ്.\nമാറ്റങ്ങളുണ്ടായില്ലെങ്കിൽ പാർട്ടി ബാക്കിയുണ്ടാകില്ല എന്ന ചിന്ത നേതൃതലം മുതൽ താഴേത്തട്ടു വരെ പ്രബലമാണ്. ആ മാറ്റം എങ്ങനെ വേണം എന്ന കാര്യത്തിൽ മാത്രമാണ് അഭിപ്രായവ്യത്യാസം.\nനിയമസഭാ തെരഞ്ഞെടുപ്പുകളിൽ തുടർച്ചയായ രണ്ടു തോൽവികളെയാണു കോണ്‍ഗ്രസ് നേരിട്ടത്. കേരളത്തിന്‍റെ തെരഞ്ഞെടുപ്പു ചരിത്രത്തിൽ ഇതിനു മുന്പ് കോണ്‍ഗ്രസ് തുടർച്ചയായ തോൽവികൾ നേരിട്ടിട്ടില്ല. തുടർച്ചയായ രണ്ടു തദ്ദേശതെരഞ്ഞെടുപ്പുകളിലും പാർട്ടിയും മുന്നണിയും തോൽവി രുചിച്ചു. ലോക്സഭാ തെരഞ്ഞെടുപ്പിലെ തകർപ്പൻ വിജയം ചില പ്രത്യേക സാഹചര്യങ്ങളിൽ സംഭവിച്ചു പോയതായിരുന്നു എന്നു കാണാം. അതു കോണ്‍ഗ്രസിന്‍റെ വിജയത്തേക്കാളുപരി പിണറായി വിജയന്‍റെ പരാജയമായിരുന്നു എന്നതാണു വസ്തുത.\nതാഴേത്തട്ടിൽ സംഘടനയില്ല എന്നതാണ് കോണ്‍ഗ്രസിന്‍റെ ഏറ്റവും വലിയ പ്രശ്നം. തെരഞ്ഞെടുപ്പുകാലത്ത് സ്ലിപ്പ് കൊടുക്കാൻ പോലും ആളെ കൂലിക്കിറക്കേണ്ട സ്ഥിതിയാണിപ്പോൾ. സ്വന്തം നിലയിൽ പ്രവർത്തകരെ സംഘടിപ്പിച്ച് പ്രചാരണരംഗത്തിറക്കാൻ കഴിവുള്ള നേതാക്കൾ മാത്രം ജയിച്ചു വരും. മറുവശത്ത് ഇടതുപക്ഷ മുന്നണിക്കാകട്ടെ സിപിഎമ്മിന്‍റെ സുസംഘടിതമായ സംഘടനാസംവിധാനമുണ്ട്.\nഎന്നാൽ, കോണ്‍ഗ്രസിന് ഇപ്പോഴും ആൾബലമുണ്ട്. തെരഞ്ഞെടുപ്പുകളിലെ വോട്ട് കണക്കു തന്നെ ഇതിനു തെളിവ്. 2016 ലെ നിയമസഭാ തെരഞ്ഞെടുപ്പിൽ യുഡിഎഫിന് 38.81 ശതമാനം വോട്ട് ലഭിച്ചു. കഴിഞ്ഞ നിയമസഭാ തെരഞ്ഞെടുപ്പിലാകട്ടെ ഇത് 39.41 ശതമാനമായി ഉയർന്നു. എൽഡിഎഫിന്‍റെ വോട്ട് വിഹിതവും വർധിച്ചു എന്നതു വസ്തുത. അതുകൊണ്ടു തന്നെ സീറ്റ് എണ്ണത്തിൽ യുഡിഎഫ് വീണ്ടും പിറകോട്ടു പോയി. സംഘടനാ ദൗർബല്യങ്ങൾ പരിഹരിച്ചാൽ കേരളത്തിൽ കോണ്‍ഗ്രസിന് ഇനിയും സാധ്യതയുണ്ടെന്നാണ് ഇതിന്‍റെ അർഥം.\nഐക്യകേരളം നിലവിൽവന്ന കാലത്തുതന്നെ കോണ്‍ഗ്രസ് സംഘടന ദുർബലമായിരുന്നു. പാവപ്പെട്ടവരുടെയും പിന്നാക്കവിഭാഗങ്ങളുടെയും ഇടയിൽ ശക്തമായ വേരോട്ടം നേടിയ കമ്യൂണിസ്റ്റ് പാർട്ടി ആദ്യ തെരഞ്ഞെടുപ്പിൽ ഒറ്റയ്ക്കു ഭൂരിപക്ഷം നേടി അധികാരത്തിലെത്തുകയും ചെയ്തു.\nവിമോചനസമരത്തിന്‍റെ പശ്ചാത്തലത്തിൽ 1960ലെ തെരഞ്ഞെടുപ്പിൽ അധികാരത്തിൽ വന്നെങ്കിലും സംഘടനയ്ക്കുള്ളിലെ പ്രശ്നങ്ങളിൽ ആ സർക്കാരിനു കാലാവധി പൂർത്തിയാക്കാനായില്ല. 1964 ൽ പാർട്ടിയിലുണ്ടായ പിളർപ്പ് കോണ്‍ഗ്രസിനെ വീണ്ടും ദുർബലമാക്കി. 1967ലെ തെരഞ്ഞെടുപ്പിൽ വെറും ഒന്പതു സീറ്റിലേക്ക് കോണ്‍ഗ്രസ് തകർന്നടിഞ്ഞു.\n1967 ലെ തെരഞ്ഞെടുപ്പിലുണ്ടായ കനത്ത തകർച്ചയ്ക്കു പിന്നാലെ കോണ്‍ഗ്രസിൽ യുവജനങ്ങളുടെ വലിയൊരു മുന്നേറ്റമാണുണ്ടായത്. എ.കെ. ആന്‍റണി, വയലാർ രവി തുടങ്ങിയവരുടെ നേതൃത്വത്തിൽ കരുത്തു നേടിയ യുവനിര കോണ്‍ഗ്രസ് സംഘടനയെത്തന്നെ പിടിച്ചെടുത്തു. യുവാക്കൾ വൻതോതിൽ കോണ്‍ഗ്രസിലേക്ക് ഇരച്ചെത്തി. അങ്ങനെ കരുത്തുറ്റ പാർട്ടിയായി.\nഅന്ന് എ.കെ. ആന്‍റണിയുടെ നേതൃത്വത്തിൽ കോണ്‍ഗ്രസിലെത്തിയ യുവനേതാക്കൾ തന്നെയാണ് ഇന്നും സംസ്ഥാന കോണ്‍ഗ്രസിന്‍റെ തലപ്പത്തുള്ളത്. ഇതേസമയംതന്നെ കെ. കരുണാകരന്‍റെ നേതൃത്വത്തിൽ നിലനിന്ന ചേരിയിൽ 80കളിൽ ഒട്ടേറെ യുവനേതാക്കൾ വളർന്നുവന്നു. ജി. കാർത്തികേയൻ, രമേശ് ചെന്നിത്തല തുടങ്ങിയവരുടെ നേതൃത്വത്തിലുണ്ടായ ചേരിയിൽ പിൽക്കാലത്ത് കെ.സി. വേണുഗോപാലും വി.ഡി. സതീശനുമൊക്കെ വളർന്നുവന്നു.\nഇതിനു ശേഷം കോണ്‍ഗ്രസിലേക്കു വൻതോതിൽ യുവാക്കളുടെ ഒഴുക്കുണ്ടായിട്ടില്ല. പേരിനു ചില നേതാക്കൾ വളർന്നു വന്നു എന്നതു വിസ്മരിക്കുന്നില്ല. കെഎസ്‌യുവും യൂത്ത് കോണ്‍ഗ്രസുമൊക്കെ നാൾക്കുനാൾ ദുർബലമായിക്കൊണ്ടിരുന്നു. കോണ്‍ഗ്രസിന്‍റെ ദൗർബല്യം ഇവിടെ തുടങ്ങി.\nപുനഃസംഘടന അടുത്ത വെല്ലുവിളി\nഡിസിസി പ്രസിഡന്‍റുമാരുടെ നിയമനത്തെ ചൊല്ലിയുണ്ടായ കലാപം ഏറെക്കുറെ കെട്ടടങ്ങി. ഉമ്മൻ ചാണ്ടിയുടെയും രമേശ് ചെന്നിത്തലയുടെയും അസംതൃപ്തി പരിഹരിച്ചു എന്നാണു നേതാക്കൾ പരസ്യമായി പറയുന്നത്. ഇനി കെപിസിസി, ഡിസിസി ഭാരവാഹികളെയും കെപിസിസി നിർവാഹക സമിതിയംഗങ്ങളെയും നിയമിക്കേണ്ടതുണ്ട്. അപ്പോൾ മാത്രമേ പുനഃസംഘടന പൂർണമാകുകയുള്ളു. ഈ കടന്പകൂടി കടന്നാൽ കാര്യങ്ങൾ സുഗമമാകും. ഈ ഘട്ടത്തിൽ സമവായമുണ്ടാക്കാൻ സാധിച്ചില്ലെങ്കിൽ സംഘടനയെ ശക്തിപ്പെടുത്താനുള്ള നീക്കങ്ങൾ വെള്ളത്തിൽ വരച്ച വരപോലെയായി മാറും.\nപഴയതിനു പകരം പുതിയ ഗ്രൂപ്പുകളോ?\nഗ്രൂപ്പുണ്ടാക്കാനില്ലെന്ന് കെപിസിസി പ്രസിഡന്‍റ് കെ. സുധാകരനും പ്രതിപക്ഷ നേതാവ് വി.ഡി. സതീശനും ആണയിടുന്പോഴും പുതിയ ചേരി രൂപപ്പെട്ടു വരുന്നതിന്‍റെ സൂചനകളും കാണുന്നുണ്ട്. എ, ഐ ഗ്രൂപ്പുകൾ ദുർബലമായി ആ സ്ഥാനത്ത് ഒന്നോ അതിലധികമോ പുതിയ ഗ്രൂപ്പുകൾ വരുന്നതു കൊണ്ട് കോണ്‍ഗ്രസിൽ ഗുണപരമായ എന്തെങ്കിലും മാറ്റമുണ്ടാകുമെന്നു കരുതാനാകില്ല. മുതിർന്ന നേതാക്കൾ തന്നെ പരസ്പരം സംശയിക്കുന്ന നില തുടരുന്നതും പാർട്ടിക്കു നല്ലതല്ല.\nപുതിയ നേതൃത്വത്തിന്‍റെ വെല്ലുവിളി\nപാർട്ടിയെ ശക്തിപ്പെടുത്തുക എന്നത് പുതിയ നേതൃത്വത്തിന്‍റെ ആദ്യ വെല്ലുവിളിയാണ്. അടുത്ത ഒരു തെരഞ്ഞെടുപ്പിന് ഇനിയും മൂന്നു വർഷത്തോളമുണ്ട്. സംഘടനയെ അടിമുടി ഉടച്ചുവാർത്ത് പാർട്ടിയെ ശക്തിപ്പെടുത്താൻ ഈ സമയം ധാരാളം. ഗ്രൂപ്പുകളി ഒഴിവാക്കി പുതിയ മാർഗനിർദേശങ്ങൾ നടപ്പിലാക്കാനായാൽ കോണ്‍ഗ്രസിനു കേരള രാഷ്ട്രീയത്തിൽ തിരിച്ചുവരവിനുള്ള സാധ്യതയുണ്ട്.\nഅച്ചടക്കം അനിവാര്യമാണ്. എന്നാൽ, കോണ്‍ഗ്രസിനെ എത്രമാത്രം കേഡർ സ്വഭാവത്തിലേക്കു കൊണ്ടുപോകാൻ സാധിക്കുമെന്ന ചോദ്യവുമുണ്ട്. കാരണം, എല്ലാ വിഭാഗങ്ങളും ഉൾക്കൊള്ളുന്ന ഒരു ആൾക്കൂട്ട പാർട്ടി തന്നെയാണ് കോണ്‍ഗ്രസ്. അതിന്‍റെ ശക്തിയും അതാണ്. യുവാക്കൾക്ക് ആകർഷകമായ പാർട്ടിയായി കോണ്‍ഗ്രസിനെ മാറ്റണം. അതിനു നയസമീപനങ്ങളിൽ വ്യക്തതയും നിലപാടുകളിൽ കരുത്തും വേണം.\nഏതായാലും പുതിയ നേതൃത്വം നല്ല തുടക്കം കുറിച്ചിരിക്കുന്നു എന്നു സംശയമില്ലാതെ പറയാം. ജനങ്ങൾക്കിടയിൽ പ്രവർത്തിച്ചു മാത്രമേ പാർട്ടി വളരുകയുള്ളു. പുതിയ നേതാക്കളും അങ്ങനെതന്നെയാണ് രൂപപ്പെട്ടുവരുന്നത്.\nകോണ്‍ഗ്രസിന് അവരുടെ ചരിത്രത്തിൽനിന്നുതന്നെ പഠിക്കാം. എഴുപതുകളുടെ തുടക്കത്തിലേതു പോലെ യുവാക്കളുടെ തള്ളിക്കയറ്റത്തിലൂടെ തന്നെയാണു കോണ്‍ഗ്രസിന് ഉയിത്തെഴുന്നേല്പ് സാധ്യമാകുക.


ഹോളോഗ്രാം സ്ക്രാച്ച് ഓഫ് സ്റ്റിക്കർ\nസമയം: 2021-01-13 ഹിറ്റുകൾ: 5\nOn November 3rd, the 2020 China മദ്യപാനികൾ Industry Craftsmen Forum and Craftsmen Star Award Ceremony was grandly opened in the ancient city of Xi 'an. Hainan Tianjan Anti-forgery company was invited to attend the ceremony.\nCഹിന മദ്യപാനികൾ Industry Craftsman Forum 2020 ആയിരുന്നു sponsored by China Brewery Network, China മദ്യപാനികൾ Industry Magazine, മദ്യം Communication Association മറ്റ് provincial ഒപ്പം municipal Alcohol associations. It isatechnical exchange, promotion and commendation conference of Chinese മദ്യം വ്യവസായംഏത് മൂടുന്നു വീഞ്ഞ്, beers, മദ്യംs ഒപ്പം മദ്യം. Hainan Tianjian stood out in many Chinese മദ്യപാനം സംരംഭങ്ങൾ, was awarded Five-star Excellency for Technology and Eകുഇപ്മെംത് of China Alcoholic Drinks Industry.\nഇത് സിറേറ്റ് ചെയ്യുകs the new era with the spirit of craftsmanship, and pass down The hardworking attitude. Hainan Tianjan Anti-forgery company നിലനിൽക്കുകs true to അവരുടെ original aspiration and keep അവരുടെ mission firmly in mind, ഇത് ചെയ്യും commit to The ഗവേഷണവും വികസനവും ഒപ്പം devote to produce best quality products for the anti-counterfeiting industry.\nഅടുത്തത്: എഐ ഇന്റലിജന്റ് സ്ട്രക്ചറൽ3ഡി കോഡ് 16-ാമത് സുരക്ഷാ പ്രമാണ പ്രദർശനത്തിലും ഉച്ചകോടിയിലും കാണിച്ചു\nവാട്ട്‌സ്ആപ്പും വെചാറ്റും: + 86 13876785256


കൃഷിയിൽ നൂറുമേനി നേട്ടവുമായി എറണാകുളം ജില്ല | Ernakulam with 100% achievement in agriculture | Madhyamam\nHomechevron_rightNewschevron_rightLocal Newschevron_rightErnakulamchevron_rightകൃഷിയിൽ നൂറുമേനി...\ndate_range 26 April 2022 2:53 AM GMT\nകൃഷിയിൽ നൂറുമേനി നേട്ടവുമായി എറണാകുളം ജില്ല\nവിവിധയിനം കിഴങ്ങുവര്‍ഗങ്ങളില്‍നിന്ന് 1,09,900 ടണ് വിളവ് ലഭിച്ചു. ആകെ 5495 ഹെക്ടര് ഭൂമിയിലായിരുന്നു മരച്ചീനി ഉൾപ്പെടെ കിഴങ്ങുകളുടെ കൃഷി നടന്നത്. 35 ഹെക്ടര് ഭൂമിയില് നടത്തിയ പയര് വര്‍ഗങ്ങളുടെ കൃഷിയില്‍നിന്ന് 10.28 ടണ് വിളവും ലഭിച്ചു. 9632 ഹെക്ടറിലെ വാഴ, 5375 ഹെക്ടറിലെ പൈനാപ്പിള് എന്നിവയില്‍നിന്നും 77056 ടണും 58571 ടണും വിളവെടുത്തു\nകൊച്ചി: കൃഷിയിടത്തിൽ വിപ്ലവം സൃഷ്ടിച്ച് ജില്ല. കഴിഞ്ഞ സാമ്പത്തിക വര്‍ഷം ജില്ലയില് 1,48,801 ഹെക്ടര് ഭൂമിയിൽ കൃഷിയിറക്കി തരിശ് കൃഷിയിലൂടെ 256 ഹെക്ടര് സ്ഥലത്തെ കൃഷി ഭൂമി വീണ്ടെടുത്തു. 7000 ഹെക്ടറോളം വരുന്ന പ്രദേശത്ത് ജൈവകൃഷി വ്യാപിപ്പിക്കാനും കഴിഞ്ഞു. വിവിധയിനങ്ങളിലായി 3,22,034 ടണ്ണിലധികം വിളവായിരുന്നു കര്‍ഷകര് നേടിയത്.\nഭാരതീയ പ്രകൃതി കൃഷി പദ്ധതി പ്രകാരം കഴിഞ്ഞ സാമ്പത്തിക വര്‍ഷം 7000 ഹെക്ടര് വിസ്തൃതിയുള്ള പ്രദേശത്താണ് ജൈവ കൃഷി നടപ്പാക്കിയത്. പച്ചക്കറി വികസന പദ്ധതിയില്‍പ്പെടുത്തി സ്വകാര്യ, പൊതുമേഖല സ്ഥാപനങ്ങളിലെ തരിശു സ്ഥലങ്ങളില് ജൈവ കൃഷി വ്യാപിപ്പിക്കാനും കൃഷി വകുപ്പിന് കഴിഞ്ഞു. മുന് വര്‍ഷങ്ങളിലെ പോലെ റബര് കൃഷി തന്നെയായിരുന്നു ഇക്കുറിയും മുന്നില്.\n60,170 ഹെക്ടര് സ്ഥലത്താണ് റബര് കൃഷിയുള്ളത്. 39,275 ഹെക്ടര് ഭൂമിയിലെ നാളികേര കൃഷിയാണ് രണ്ടാംസ്ഥാനത്ത്. കഴിഞ്ഞ വര്‍ഷം 17 കോടിയിലധികം തേങ്ങയായിരുന്നു ജില്ലയില് നിന്നുമാത്രം ലഭിച്ചത്. 5224 ഹെക്ടര് പ്രദേശത്തായിരുന്നു നെല്‍കൃഷി ചെയ്തത്. ഇതില് 185 ഹെക്ടറോളം സ്ഥലത്ത് തരിശ് ഭൂമിയില് കൃഷിയിറക്കി തിരിച്ചു പിടിക്കുകയായിരുന്നു. 14627.2 ടണ് നെല്ലാണ് ഉല്‍പാദിപ്പിച്ചത്. വിവിധയിനം കിഴങ്ങുവര്‍ഗങ്ങളില്‍നിന്ന് 1,09,900 ടണ് വിളവ് ലഭിച്ചു.\nആകെ 5495 ഹെക്ടര് ഭൂമിയിലായിരുന്നു മരച്ചീനി ഉൾപ്പെടെ വിവിധയിനം കിഴങ്ങുകളുടെ കൃഷി നടന്നത്. 35 ഹെക്ടര് ഭൂമിയില് നടത്തിയ പയര് വര്‍ഗങ്ങളുടെ കൃഷിയില്‍നിന്ന് 10.28 ടണ് വിളവും ലഭിച്ചു. 9632 ഹെക്ടറിലെ വാഴകൃഷി, 5375 ഹെക്ടറിലെ പൈനാപ്പിള് കൃഷി എന്നിവയില്‍നിന്നും 77056 ടണും 58571 ടണും വിളവെടുക്കാന് കഴിഞ്ഞു.\nവന്‍തോതില് കൃഷി നടത്തുന്ന വാഴ, പൈനാപ്പിള് തുടങ്ങിയവക്ക് പുറമേ 23,290 ടണ് ഫലവര്‍ഗങ്ങളായിരുന്നു ജില്ലയില് ഉല്‍പാദിപ്പിച്ചത്. സംസ്ഥാനത്തിന് ഏറ്റവുമധികം വിദേശനാണ്യം നേടിത്തരുന്ന കുരുമുളക്, ഇഞ്ചി, മഞ്ഞള് തുടങ്ങിയ സുഗന്ധവ്യഞ്ജനങ്ങള്‍ക്കായി 2138 സ്ഥലത്തായിരുന്നു കൃഷി നടത്തിയത്. 1227 ടണ് വിളവായിരുന്നു ലഭിച്ചത്. 2021- 2022 സാമ്പത്തിക വര്‍ഷത്തില് ജില്ലയില് 256 ഹെക്ടര് സ്ഥലത്തായിരുന്നു തരിശ് കൃഷി നടത്തിയത്.\nNews Summary - Ernakulam with 100% achievement in agriculture


Anil Akkara handed over the phone to B Gopalakrishnan duringachannel discussion on Mathrubhumi News | ചാനൽ ചര്‍ച്ചയില് ഗോപാലകൃഷ്ണന് ഫോണ് കൈമാറി അനില് അക്കര, അന്തര്‍ധാര സജീവം? പ്രതികരിച്ച് നേതാക്കൾ - Malayalam Oneindia\n48 min ago ഗള്‍ഫ് ജോലി: ഇംദാദില് ഒട്ടേറെ ഒഴിവുകള്... യുഎഇ, സൗദി, ഖത്തര്\nUpdated: Sun, Aug 16, 2020, 14:57 [IST]\nതിരുവനന്തപുരം: ചാനല് ചര്‍ച്ചയ്ക്കിടെ ബിജെപി നേതാവിന് അനില് അക്കരെ എംഎല്‍എ ഫോണ് കൈമാറുന്ന ദൃശ്യങ്ങള് സോഷ്യല് മീഡിയയില് ഇപ്പോള് വൈറലാണ്. കഴിഞ്ഞ ദിവസം നടന്ന മാതൃഭൂമി ന്യൂസ് ചാനല്‍ചര്‍ച്ചയ്ക്കിടെയായിരുന്നു ഇത്. സംഭവം വൈറലായതിന് പിന്നാലെ ഇടതുപക്ഷ അനുഭാവികള് സോഷ്യല് മീഡിയയില് വലിയ വിമര്‍ശനമാണ് ഉന്നയിക്കുന്നത്. ലൈഫ് മിഷന് പദ്ധതിയിലെ ക്രമക്കേട് സംബന്ധിച്ച് മാതൃഭൂമി ന്യൂസില് സ്മൃതി പരുത്തിക്കാട് നയിച്ച ചാനല്‍ചര്‍ച്ചയിലായിരുന്നു അനില് അക്കരെ ബി ഗോപാലകൃഷ്ണന് ഫോണ് കൈമാറിയത്. വിമര്‍ശനം ഉയര്‍ന്നതിന് പിന്നാലെ ഇരുനേതാക്കളും പ്രതികരണവുമായി രംഗത്തെത്തിയിരിക്കുകയാണ്. ഓണ്‍ലൈന് മാധ്യമമായ ദ ക്യൂവിനോട് പ്രതികരിക്കുകയായിരുന്നു ഇരുനേതാക്കളും. വിശദാംശങ്ങളിലേക്ക്...\nലൈഫ് പദ്ധതിയിലെ ക്രമക്കേട്\nസംസ്ഥാന സര്‍ക്കാരിന്റെ ലൈഫ് പദ്ധതിയിലെ ക്രമക്കേട് സംബന്ധിച്ചായിരുന്നു ചര്‍ച്ച. കോണ്‍ഗ്രസിനെ പ്രതിനിഥീകരിച്ച് അനില് അക്കരെയും സിപിഎം പ്രതിനിധിയായി എഎന് ഷംസീറും ബിജെപിയെ പ്രതിനിഥീകരിച്ച് ബി ഗോപാലകൃഷ്ണനുമാണ് ചര്‍ച്ചയില് പങ്കെടുത്തത്. സ്മൃതി പരുത്തിക്കാടായിരുന്നു ചര്‍ച്ച നയിച്ചത്.\nഅനില് അക്കരെ ഫോണ് ചൂണ്ടിക്കാട്ടി ബിജെപി നേതാവ് ബി ഗോപാലകൃഷ്ണനോട് എന്തോ പറയുന്നതാണ് വീഡിയോയില് കാണുന്നത്. ഫോണ് നോക്കിയതിന് ശേഷം ഗോപാലകൃഷ്ണന് തിരികെ നല്‍കുകയും ചെയ്തു. അതിന് ശേഷമാണ് ഗോപാലകൃഷ്ണന് ചര്‍ച്ചയില് സംസാരിക്കച്ചത്.\nകോണ്‍ഗ്രസ്-ബിജെപി അന്തര്‍ധാര സജീവമാണെന്നും അനില് അക്കര ചര്‍ച്ചയില് ബിജെപി നേതാവിനെ സഹായിക്കുന്നു എന്നാണ് പ്രചരിക്കുന്ന വീഡിയോയില് പലരും ചൂണ്ടിക്കാണിക്കുന്നത്. ഇരുവരുടെയും മുഖഭാവത്തില് നിന്നുതന്നെ കള്ളത്തരം വ്യക്തമായെന്നുള്ള പരാമര്‍ശങ്ങളും പ്രചരിക്കുന്ന വീഡിയോയില് ചിലര് ചൂണ്ടിക്കാണിക്കുന്നു.\nസംഭവത്തില് അനില് അക്കരെ പ്രതികരിച്ച് രംഗത്തെത്തി. ചര്‍ച്ചയില് സിപിഎം പ്രതിനിധിയായി എത്തിയ എഎന് ഷംസീറിനെ വിമര്‍ശിച്ച് വാട്‌സാപ്പില് വന്ന ഒരു സന്ദേശം അഡ്വ. ഗോപാലകൃഷ്ണനെ കാണിച്ച് കൊടുക്കുകയായിരുന്നെന്ന് അനില് അക്കരെ പറഞ്ഞു. സംഭവം ഗൗരവമായി എടുത്തില്ലെന്നാണ് അനില് അക്കരെയുടെ പ്രതികരണം. ലൈവിലാണ് അങ്ങനെ ചെയ്തത്. അതില് മറ്റൊന്നും ഒളിച്ച് വയ്ക്കാനില്ലെന്നും അനില് അക്കരെ പറഞ്ഞു.\nകണ്ടാല് മിണ്ടാത്ത പ്രശ്‌നമൊന്നുമില്ല\nകോണ്‍ഗ്രസുകാരും ബിജെപിക്കാരും നേരില് കണ്ടാല് മിണ്ടാത്ത പ്രശ്‌നമൊന്നുമില്ല. താന് ഫോണ് വാങ്ങുകയല്ല, കൊടുക്കുകയാണ് ചെയ്തത്. താന് ഉന്നയിച്ച ആരോപണങ്ങള്‍ക്ക് മറുപടിയില്ലാത്തതിനാലാണ് സിപിഎം ഇത്തരത്തില് നുണപ്രചാരണവുമായി രംഗത്തെത്തിയതെന്ന് അനില് അക്കരെ വ്യക്തമാക്കി.\nഎഎന് ഷംസീര് എംഎല്‍എയുടെ ഭാര്യയ്ക്ക് കണ്ണൂര് സര്‍വകലാശാലയില് നിയമനം നല്‍കിയതുമായി ബന്ധപ്പെട്ട് ചോദിക്കൂവെന്ന് ആരോ അയച്ച സന്ദേശമായിരുന്നു അതെന്നാണ് ഗോപാലകൃ്ഷമന് പറയുന്നത്. മന്ത്രി എസി മൊയ്തീനെ വിമര്‍ശിച്ച ഒരു കമന്റും അതില് ഉണ്ടായിരുന്നു. അനില് അക്കരെ അത് കാണിച്ച് തന്നു.\nനോക്കി തിരിച്ച് കൊടുത്തു\nഅനില് അക്കരെ ഫോണ് നീട്ടുമ്പോള് അതില് എന്താണെന്ന് തനിക്ക് അറിയില്ല. വാങ്ങാതിരിക്കേണ്ട കാര്യവുമുണ്ടായിരുന്നില്ല. ഞാന് അത് വായിച്ചതിന് ശേഷം ഫോണ് തിരിച്ച് കൊടുക്കുകയായിരുന്നു. അതില് കവിഞ്ഞ് ഒന്നും തന്നെ ഉണ്ടായിട്ടില്ല. ഈ വിഷയവുമായി ബന്ധപ്പെട്ട് മാതൃഭൂമി ന്യൂസില് മുമ്പത്തെ ദിവസം നടന്ന ചര്‍ച്ചയില് പങ്കെടുത്തതാണ്. കേരളം ദിവസങ്ങളായി ചര്‍ച്ച ചെയ്യുന്ന വിഷയമാണിത്.\nഫോണില് കാണിച്ചുകൊടുത്തതില് എന്ത് അന്തര്‍ധാരയുടെ വിഷയമാണ്. കോണ്‍ഗ്രസുകാരും ബിജെപിക്കാരും നാട്ടിലുള്ള വിഷയങ്ങള് പറയാറില്ലേ. വിഷയത്തില് കോണ്‍ഗ്രസുകാര് പറയുന്നതെന്താണെന്നും ബിജെപി പറയുന്നതെന്താണെന്നും നാട്ടുകാര്‍ക്ക് അറിയില്ലേ. ലൈഫ് മിഷന് വിവാദത്തില് നിന്ന് ശ്രദ്ധ തിരിക്കാനുള്ള ശ്രമമാണ് സിപിഎം അനുകൂലികള് നടത്തുന്നതെന്ന് ഗോപാലകൃഷ്ണന് ആരോപിച്ചു.\nbjp congress an shamseer mathrubhumi news ബിജെപി ചാനൽ മാതൃഭൂമി ന്യൂസ് കോൺഗ്രസ് സിപിഎം politics\nAnil Akkara handed over the phone to B Gopalakrishnan duringachannel discussion on Mathrubhumi News